অসমৰ বানপানী বনাম ৰাষ্ট্ৰীয় সমস্যা\nবানপানী কাক কয়,অসমৰ জনগণক ক’বলগা একো নাই। এটা প্ৰজন্মৰ পিছত এটা প্ৰজন্ম গৈছে, কিন্তু অসমৰ বানপানী সলনি হোৱা নাই। অসমৰ বানপানীৰ সৈতে এটা বহুদিনীয়া দাবী সংযুক্ত হৈ আহিছে, সেইয়া হৈছে ভাৰত ৰাষ্ট্ৰই অসমৰ বানপানীক ৰাষ্ট্ৰীয় সমস্যা ৰূপে ঘোষণা কৰিব লাগে।\nএই সম্পৰ্কে কিছু কথা আমি পাতিম, শেষত কেনেকৈ অসমৰ বানপানী নিয়ন্ত্ৰণ কৰিব পৰা যায়, তাৰ বাবে বিশ্বৰ অন্য প্ৰান্তত কেনেকৈ সফলতাৰে ভয়ংকৰ বানপানীক নিয়ন্ত্ৰণলৈ আনিছে, সেই সমন্ধে আলোচনা কৰিম। আমি কৈ আহিছোঁ যে যদি অসমৰ খাৰুৱা তেল, চাহ, কয়লা আদি আপুৰুগীয়া সম্পদসমূহ ৰাষ্ট্ৰৰ সম্পদ কিন্তু অসমৰ বানপানী ৰাষ্ট্ৰৰ সম্পদ কিয় নহয়?\nএই প্ৰশ্নটোত অসমৰ অতদিনে দুৰ্ভোগ ভুগি অহা জনগণৰ যাতনা-কষ্ট-আৱেগ প্ৰতিফলিত হয়। আৰু সেইয়া হোৱাৰে কথা কিয়নো স্বাধীনতাৰ পিছতো কোনো এখন কেন্দ্ৰীয় চৰকাৰে অসমৰ বানপানী নিয়ন্ত্ৰণৰ সুদূৰপ্ৰসাৰী প্ৰচেষ্টা হাতত নললে। অসমৰ ৰাজ্য চৰকাৰ সমূহে সাহসেৰে কেন্দ্ৰীয় চৰকাৰক বাধ্য কৰাবলৈ সক্ষম নহ’ল। গতিকে অসমীয়াৰ মনত ক্ষোভ নাথাকি, কি থাকিব?\nসদায় ৰাজনৈতিক দলবোৰে অসমৰ মানুহৰ আৱেগক লৈ হেতালি খেলিছে, শাসনত থাকি একো নকৰাবোৰে বিৰোধীত থাকোঁতে মিছা গগন ফালে। এইবোৰ কাৰণত অসমৰ আটাইতকৈ ডাঙৰ প্ৰাকৃতিক দুৰ্যোগ বানপানী আৰু গৰাখহনীয়াৰ সমাধানৰ কোনো ৰাস্তাই দেখা নাপালে।\nএইবোৰ সকলোৱে জনা কথা,এতিয়া আমি আহোঁ মূল প্ৰসংগলৈ যে অসমৰ বানপানীক ভাৰত ৰাষ্ট্ৰই কিয় ৰাষ্ট্ৰীয় সমস্যা/ৰাষ্ট্ৰীয় দুৰ্যোগ ৰূপে ঘোষণা নকৰে? গুৰুত্বপূৰ্ণ কথাটো হৈছে ভাৰতৰ কোনো সমস্যাই ৰাষ্ট্ৰীয় সমস্যা ৰূপে তালিকাভুক্ত নহয়। সঁচা কথাটো হৈছে ৰাষ্ট্ৰীয় সমস্যা বুলি কোনো বস্তু কোনো আইন অথবা সংবিধানত উল্লেখ নাই। তেন্তে আমাৰ বহুদিনীয়া দাবীটো অমূলক নেকি? সংসদতো কোনো কোনো সাংসদে ৰাষ্ট্ৰীয় সমস্যা ৰূপে শ্ৰেণীবদ্ধ কৰিবলৈ দাবী উঠাই দেখোন! আচল কথাটো হৈছে ৰাজনৈতিক লাভালাভৰ স্বাৰ্থতহে এইধৰণৰ দাবীক ৰাজনৈতিক দল কিছুমানে অতদিনে ব্যৱহাৰ কৰি আহিছে।\nএই বিষয়ত আমি কিছু গভীৰতালৈ যাব খুজিছোঁ- প্ৰথম কথাটো হৈছে ৰাষ্ট্ৰীয় দুৰ্যোগ(National Calamity) মানে কেইবাখনো ৰাজ‍্যজুৰি এটা দুৰ্যোগ বিয়পি পৰাক নুসূচায়। “ৰাষ্ট্ৰীয় সমস্যা” বুলি কোনো সংজ্ঞা বা কোনো নিৰ্দিষ্ট নিৰ্ণায়ক নীতি নাই। দুৰ্যোগ ব্যৱস্থাপনা আইন, ২০০৫ (Disaster Management Act,2005)ত ৰাষ্ট্ৰীয় দুৰ্যোগ বুলি কোনো দুৰ্যোগ লিপিবদ্ধ কৰা হোৱা নাই।\nএই আইনখনত কৈছে- ‘Disaster’ meansacatastrophe, mishap, calamity or grave occurrence in any area, arising from natural or man made causes,or by accident or negligence which results in substantial loss of life or human suffering or damage to,and destruction of property,or damage to,or degradation of environment and is of suchanature or magnitude as to be beyond the coping capacity of the community of the affected area. অৰ্থাৎ বিপৰ্যয় (Disaster) সম্পৰ্কে কৈছে যদিও তাত ৰাষ্ট্ৰীয় বিপৰ্যয় বা ৰাষ্ট্ৰীয় সমস্যা বুলি স্বীকৃতি দিয়া ব্যৱস্থা নাই। বৰং সেই আইনখনত কিছুমান দুৰ্যোগক ‘Calamity of severe nature’ অৰ্থাৎ ‘উগ্ৰ প্ৰকৃতিৰ দুৰ্যোগ’ ৰূপেহে কেতিয়াবা স্বীকৃতি দিয়ে।\nএতিয়া কেতিয়া এটা দুৰ্যোগক ‘উগ্ৰ প্রকৃতিৰ দুৰ্যোগ’ বুলি চিনাক্ত কৰিব, তাৰো কোনো স্পষ্ট নীতি নিৰ্দেশনা ‘দুৰ্যোগ ব্যৱস্থাপনা আইন,২০০৫’ তে হওক National Disaster Response Fund(NDRF) বা State Disaster Response Fund (SDRF)ৰ নিৰ্দেশাৱলী(Guidelines)তো উল্লেখ নাই।\nএই কথাটোকে ২০১৮ বৰ্ষৰ সংসদৰ বৰ্ষাকালীন অধিৱেশনত তেতিয়াৰ গৃহ দপ্তৰৰ ৰাজ্য মন্ত্ৰী কিৰেণ ৰিজিজুয়ে কৈছিল-“The existing guidelines of State Disaster Response Fund(SDRF)/ National Disaster Response Fund(NDRF) don’t contemplate declaringadisaster asaNational Calamity”(অৰ্থাৎ SDRF/NDRF ৰ বৰ্তমানৰ নিৰ্দেশাৱলীয়ে যিকোনো দুৰ্যোগ/বিপৰ্যয়ক ৰাষ্ট্ৰীয় দুৰ্যোগ ৰূপে ঘোষণা কৰিবলৈ মনস্থ নকৰে)।\nদশম বিত্তীয় আয়োগ (১৯৯৫-২০০০) ‘A national calamity of rarest severity’ (‘বিৰল উগ্ৰ প্ৰকৃতিৰ ৰাষ্ট্ৰীয় দুৰ্যোগ’) হিচাপে ঘোষণা কৰিবলৈ এক প্ৰস্তাৱ পৰীক্ষা কৰিছিল এনেধৰণে-“যদি কোনো দুৰ্যোগে ৰাজ্যখনৰ এক-তৃতীয়াংশ জনগণক প্ৰভাৱিত কৰে” কিন্তু এই প্ৰস্তাৱটো তেতিয়াৰ পেনেলেও ‘উগ্ৰ প্ৰকৃতিৰ দুৰ্যোগ’ৰ কোনো সংজ্ঞা নিৰূপণ নকৰিলে।\nপ্ৰস্তাৱটোত কৈছিল এনেকৈ- “…a calamity of rare severity would necessarily have to be adjudged onacase-to-case basis taking into account,inter-alia,the intensity and magnitude of the calamity,level of assistance needed, capacity of state to tackle the problem,the alternative and flexibility available within the plans to provide succour and relief etc.” ২০১৩ চনৰ উত্তৰাখণ্ডৰ ভয়াবহ বানপানী আৰু 1999 চনৰ উৰিষ্যাৰ ‘হুদহুদ’ ঘূৰ্ণিবতাহক ‘Calamity of severe nature’ ৰূপে ঘোষণা কৰা হৈছিল। 2001 চনৰ গুজৰাটৰ ভূমিকম্পক ‘a calamity of unprecedented severity’ (উগ্ৰ নজিৰবিহীন দুৰ্যোগ)ৰূপে গণ্য কৰা হৈছিল বুলি 2001 চনৰ তেতিয়াৰ কৃষিমন্ত্ৰী শ্ৰীপদ নায়কে সংসদক জনাইছিল।\n২০১১চনত তেতিয়াৰ প্ৰধান মন্ত্ৰী ড০ মনমোহন সিঙৰ নেতৃত্বত দুৰ্যোগ ব্যৱস্থাপনাৰ ৰাষ্ট্ৰীয় সমিতিয়ে (National Committee on Disaster Management) ‘ৰাষ্ট্ৰীয় দুৰ্যোগ’ সংজ্ঞাবদ্ধ কৰিবলৈ কি কি মাপকাঠী প্ৰয়োজন হ’ব,তাৰ বিষয়ে আলোচনা কৰিছিল যদিও কোনোধৰণৰ নিৰ্দিষ্ট মাপকাঠী নিৰ্ধাৰণ কৰিবলৈ সক্ষম নহ’ল।\nএতিয়া মূল প্রশ্নটো হৈছে প্ৰত্যেক বছৰে ধাৰাবাহিকভাৱে অসমক বানপানী আৰু গৰাখহনীয়াই জুৰুলা কৰে, অৰ্থনৈতিক ভেটি ভাঙি চুৰ-মাৰ কৰে,বহু লোকৰ প্ৰাণহানি ঘটে,শ শ জীৱ-জন্তু মৃত্যুমুখত পৰে,তেনেস্থলত অসমৰ বানপানীক ‘উগ্ৰ প্ৰকৃতিৰ দুৰ্যোগ’ৰূপে ঘোষণা কৰিব নোৱাৰেনে? নে অসমত বানপানীৰ দ্বাৰা আক্ৰান্ত কোনোবা এটা নিৰ্দিষ্ট বৰ্ষৰ ক্ষয়-ক্ষতিকহে মাপকাঠী হিচাপে ব্যৱহাৰ কৰে? যদি সামগ্ৰিকভাৱে চোৱা হয়, অসমৰ মুঠ মাটিৰ ৩৯.৫৮%ই বানাক্ৰান্ত।\nতেনেহ’লে দশম বিত্তীয় আয়োগৰ এক-তৃতীয়াংশ জনগন আক্ৰান্ত হ’ব লাগিব বুলি যি প্ৰস্তাৱ আছিল, সেই ফালৰ পৰাও অসমৰ বানপানী আৰু গৰাখহনীয়াক ‘উগ্ৰ প্ৰকৃতিৰ দুৰ্যোগ’ৰূপে শ্ৰেণীবদ্ধ কৰা নিশ্চয় থল আছে। অসমত প্ৰতিবছৰে গড়ে ৮০০০ হেক্টৰ স্থলভূমি খহনীয়াত জাহ যায়, অৰ্থাৎ ৭৮,৪২৩ বৰ্গ কি:মি:ৰ ৭% ইতিমধ্যেই নিশ্চিহ্ন হ’ল। ১৯৫৩-২০১৭ চনৰ ভিতৰত চৰকাৰী তথ্য মতে ৩০৯৩ জন লোক বানৰ ফলত মৃত্যু হ’ল। প্ৰতিবছৰে অসমৰ বানপানীৰ ফলত গড়ে ১২৮ কোটি টকাৰ সম্পত্তি নষ্ট হয়।\nইমান প্ৰলয়ংকাৰী অসমৰ বানপানীকো ‘National Calamity of severe nature’ ৰূপে কিয় শ্ৰেণীবদ্ধ কৰা নহয়? আৰু কিমান ধ্বংস হ’লে, কিমান লোকৰ প্ৰাণ ল’লে,অসমৰ কিমান অংশ মাটিকালি নদীত জাহ গ’লে অসমৰ বানপানী আৰু গৰাখহনীয়াক ‘উগ্ৰ প্ৰকৃতিৰ দুৰ্যোগ’ বুলি স্বীকৃতি দিয়া হ’ব? এইবোৰ প্ৰশ্ন আমি কেন্দ্ৰীয় চৰকাৰক সুধিব লাগিব। আমি অতদিনে ‘ৰাষ্ট্ৰীয় সমস্যা’ ৰূপে স্বীকৃতি দিব লাগে বুলি দাবী কৰা সলনি ‘উগ্ৰ প্ৰকৃতিৰ দুৰ্যোগ’ বুলি স্বীকৃতি দিব লাগে বুলি ক’লেহে বেছি শুদ্ধ হ’ব বুলি ভাবো।\nআমি আহিব খুজিছোঁ মৌলিক প্রশ্নটোলৈ,অসমৰ বান-খহনীয়াক ‘বিৰল উগ্ৰ প্রকৃতিৰ দুৰ্যোগ/সমস্যা’ ৰূপে ঘোষণা কৰিলে অসমৰ কি লাভ হ’ব? অসমৰ বানপানী চিৰদিনলৈ নিয়ন্ত্ৰণ কৰিবলৈ সক্ষম হ’ব নেকি? এইখিনিতে এটা কথা গুৰুত্বপূৰ্ণ যে বানপানীৰ কেতিয়াও স্থায়ী সমাধান কৰিব নোৱাৰি, কৰিব পাৰি স্থায়ী নিয়ন্ত্ৰণহে।\nযিকোনো দুৰ্যোগক(প্ৰাকৃতিক/কৃত্ৰিম) ‘Calamity with rare severity/severe nature’ ৰূপে স্বীকৃতি দিলে, দুৰ্যোগৰ ফলত ক্ষতিগ্ৰস্তৰ সকলো ক্ষতিপূৰণ কেন্দ্ৰীয় চৰকাৰৰ দ্বাৰা যোগান ধৰা ব্যৱস্থা কৰা হয়। কেন্দ্ৰীয় চৰকাৰে NDRFৰ অধীনত অতিৰিক্ত টকা প্ৰদান কৰে। প্ৰথম অৱস্থাত ‘Calamity Relief Fund'(CRF) গঠন কৰি, তাৰ বাবে প্ৰথম অৱস্থাত ৩:১ অনুপাতত(কেন্দ্ৰ চৰকাৰ:ৰাজ্য চৰকাৰ) ধন মঞ্জুৰী দিয়ে, যদি সেইয়া পৰ্যাপ্ত নহয়, তেন্তে অতিৰিক্ত সমস্ত ধন NCCF(National Calamity Contingency Fund)ৰ অধীনত প্রদান কৰে, যিটো ১০০%ই কেন্দ্ৰীয় চৰকাৰে যোগান ধৰে।\nআনকি দুৰ্যোগৰ দ্বাৰা আক্ৰান্ত ঋণগ্ৰস্ত ভুক্তভোগী থাকিলে এই fundৰ যোগেদি ভুক্তভোগীক সেই ঋণ ঘূৰাই দিয়া ক্ষেত্ৰতো ব্যৱস্থা লয় অথবা কোনো নতুনকৈ ঋণ প্ৰদানৰো ব্যৱস্থা কৰে এই ‘Fund’ৰ অধীনত। কেন্দ্ৰীয় চৰকাৰে কি প্ৰক্ৰিয়া দ্বাৰা পুঁজি মুকলি কৰে? National Policy on Disaster Management,2009ৰ অনুযায়ী ‘উগ্ৰ প্ৰকৃতিৰ’ দুৰ্যোগৰ বাবে কেন্দ্ৰীয় গৃহ সচিবক ইয়াৰ অধ্যক্ষ হিচাপে বাছনি কৰি এখন ‘Inter-ministrial’ সমিতি গঠন কৰা হয়। সেই সমিতিৰ প্ৰতিনিধি দল আক্ৰান্ত এলেকালৈ ক্ষয়-ক্ষতি নিৰ্ধাৰণ কৰিবলৈ ক্ষেত্ৰ পৰ্যবেক্ষণৰ বাবে উপস্থিত হয়। ইয়াৰ ফলত কিমান সাহায্য তৎক্ষণাত দৰকাৰ,সেইয়া তেওঁলোকে নিশ্চিত কৰে। NDRF/National Calamity Contingency Fund(NCCF)ৰ পৰা কিমান পুঁজি মুকলি কৰিব,সেইয়া এই সমিতিয়ে ধার্য কৰে। তেওঁলোকৰ ৰিপৰ্টৰ ওপৰত ভিত্তি কৰি বিত্ত মন্ত্ৰীক চেয়াৰমেন হিচাপে লৈ গৃহ মন্ত্ৰী,কৃষি মন্ত্ৰী,পৰিকল্পনা আয়োগৰ ডেপুটি চেয়াৰমেনৰ উপস্থিতিত কেন্দ্ৰীয় চৰকাৰৰ ধন অনুমোদন কৰে। এইখিনি প্ৰক্ৰিয়া আৰম্ভ হয় দুৰ্যোগ এটা সংঘটিত হোৱা পিছত,অৰ্থাৎ দুৰ্যোগ সংঘটিত হ’লেহে সেইয়া ‘উগ্ৰ প্ৰকৃতিৰ দুৰ্যোগ’ ৰূপে স্বীকৃতি পাব নে নাপাই নিৰ্ধাৰণ হয়।\nঅসমৰ বান-খহনীয়া দৃষ্টিৰে যদি চোৱা যায় ,তেন্তে অসমত প্ৰতিবছৰে ক্ষয়-ক্ষতি কম-বেছি হয়। কোনোবা বছৰ প্ৰলয়ংকাৰী ৰূপ লয়, কোনোবা বছৰ মাত্ৰা কম হয়। কিন্তু এটা কথাত আমি নিশ্চিত যে অসমত বান প্ৰতিবছৰে হয়,আগলৈকো হোৱা সম্ভাৱনাই অধিক, গতিকে সমগ্ৰ অসমৰ বান-খহনীয়াক উগ্ৰ প্ৰকৃতিৰ দুৰ্যোগৰ শাৰীত সন্নিৱিষ্ট কৰাত আপত্তি ক’ত? এতিয়া গোটেই গণ্ডগোলটো হৈছে ইয়াৰ ক্ষেত্ৰত কোনোধৰণৰ provision নাই। ঘোষণাটো সীমাবদ্ধ থাকে কেন্দ্ৰীয় চৰকাৰৰ মানসিকতাৰ ওপৰত। বানপানীত অসমৰ যিমান পৰিমাণৰ ক্ষয়-ক্ষতি হৈছে,সেই হিচাপত ইয়াক calamity of severe nature ৰূপে নিশ্চয় আখ্যা দিব পাৰে,যদিহে কেন্দ্ৰীয় চৰকাৰৰ সদিচ্ছা আৰু মানসিকতা থাকে।\nআমেৰিকা যুক্তৰাষ্ট্ৰত ‘National Calamity'(ৰাষ্ট্ৰীয় দুৰ্যোগ) ঘোষণা কৰা নিয়ম আছে, ৰাষ্ট্ৰপতিয়ে তেনে ঘোষণা কৰিলেহে Federal Emergency Management Agencyয়ে ৰাজ্যসমূহক সহযোগ কৰিবলৈ অনুমতি লাভ কৰে। ভাৰতবৰ্ষত তেনে ব্যৱস্থা নাই। যি কি নহওঁক, এতিয়া আমাৰ দাবীটো হ’ল যেনেকৈ অসমত পোৱা সম্পদ সমূহৰ ক্ষেত্ৰত ভাৰত চৰকাৰে একচেতিয়া অধিকাৰ স্থাপন কৰিছে, অসমৰ দুৰ্বল অৰ্থনীতিক প্ৰতি বছৰে অধিক দুৰ্বল কৰা বান-খহনীয়াৰ নিয়ন্ত্ৰণৰ বাবে একচেতিয়াকৈ ভাৰত চৰকাৰে সম্পূৰ্ণ ব্যৱস্থা লওক।\nএইবছৰৰ বানপানীত ক্ষতিগ্ৰস্তৰ বাবে প্ৰায় ২৫১ কোটি টকাৰ যি অনুদান কেন্দ্ৰীয় চৰকাৰে দিয়া কথা কৈছে বা তাৰ বাবে মুখ্য মন্ত্ৰী সৰ্বানন্দ সোনোৱালে প্ৰধানমন্ত্ৰীক ধন্যবাদ যাচিছে, সেইবোৰ প্ৰকৃতাৰ্থত নাটক! কিয়নো যি টকা আগবঢ়াইছে, সেইয়া SDRFৰ পৰাহে মুকলি কৰি দিছে, ই অনুদান নহয়, অসমৰ প্ৰাপ্যহে। SDRFৰ টকা এনেও অসম চৰকাৰৰ প্ৰাপ্য টকা, তাক মুকলি কৰিবলৈ কেন্দ্ৰীয় মন্ত্ৰীয়ে আহি হেলিকপ্টাৰত পৰ্যবেক্ষণ নকৰিলেও হয়। ভাৰত চৰকাৰৰ সদিচ্ছা থকা হ’লে, অসমৰ বানক গুৰুত্ব দিয়া হ’লে, NDRF বা NCCPৰ পৰাহে অতিৰিক্ত পুঁজি যোগান ধৰিলেহেতেঁন। প্রধান মন্ত্রীয়ে নিজাববীয়াকৈ কোটি টকীয়া অনুদান ঘোষণা কৰিলেহেতেঁন, যি ধৰণে অন্য ৰাজ্যৰ ক্ষেত্ৰত কৰে।\nজানিব পৰা মতে অসম চৰকাৰে এতিয়াও কেইবা শ কোটি টকা কেন্দ্ৰীয় চৰকাৰৰ পৰা SDRF ৰ অধীনত পাব লগা আছে। সেই দায়িত্ব ভাৰত চৰকাৰে পালন কৰক। অসমৰ মুখ্যমন্ত্ৰীয়ে ভীৰু নহৈ সাহসী হওক,মূৰ নোদোৱাকৈ কেন্দ্ৰীয় চৰকাৰক বান আৰু গৰাখহনীয়া নিয়ন্ত্ৰণৰ বাবে সম্পূৰ্ণ ব্যৱস্থা লবলৈ বাধ্য কৰাওক। এতিয়া প্ৰশ্ন হ’ব, অসমৰ বান-খহনীয়া নিয়ন্ত্ৰণ কৰাটো সম্ভৱ নে? শেহতীয়াকৈ ১৬ জুলাই তাৰিখে IOP Publishing নামৰ বিখ্যাত গৱেষণাধৰ্মী জাৰ্নেল খনত ইংলেণ্ডৰ পাঁচজনীয়া এদল গৱেষকে ব্ৰহ্মপুত্ৰ,গংগা আৰু মেঘনা বেচিনৰ ওপৰত জলবায়ু পৰিৱৰ্তনৰ ফলত কেনেকৈ প্ৰভাৱ পৰিব সেই সম্পৰ্কে বিস্তাৰিতভাৱে নিজৰ গৱেষণা পত্ৰ প্ৰকাশ কৰিছে। বৰ স্পষ্টকৈ কৈছে যে আগন্তুক দিনত ব্ৰহ্মপুত্ৰৰ ফলত ন ন অঞ্চলত বানপানীৰ প্ৰকোপ বৃদ্ধি পাব। কোনো দিন বানপানীত আক্ৰান্ত নোহোৱা ঠাই ভৱিষ্যতে বানপানীৰ ফলত বিধ্বস্ত হোৱা সম্ভাৱনা ব্যক্ত কৰিছে।\nস্বাভাৱিক কথা যে জলবায়ু ব্যাপক পৰিৱৰ্তনে শেহতীয়াকৈ হিমালয়ক প্ৰভাৱিত কৰিছে, তাত থকা বৰফ সমূহ গলিবলৈ ধৰিছে তেনেস্থলত হিমালয়ৰ পাদদেশত থকা ব্ৰহ্মপুত্ৰৰ ওপৰত ইয়াৰ ঋণাত্মক প্ৰভাৱ নিশ্চয় পৰিব। এনেবোৰ কথা বিজ্ঞানীমহলে আমাক সোঁৱৰাই থাকে। ই প্ৰমাণ কৰে যে অনতিবিলম্বে ব্ৰহ্মপুত্ৰ আৰু ইয়াৰ উপনৈ সমূহৰ বান নিয়ন্ত্ৰণৰ এক নিৰ্দিষ্ট বিজ্ঞানসন্মত কাৰ্যসূচী প্ৰয়োজন হৈছে। কিন্তু সেই কাৰ্যসূচী কৰিব কোনে? স্বাধীনতাৰ অতবছৰৰ পিছতো ব্ৰহ্মপুত্ৰক সম্পদলৈ ৰূপান্তৰৰ কোনো বাস্তৱ প্ৰতিফলন নহ’ল। প্ৰতিবছৰে বানপানী হয়,আমি বিজ্ঞানসন্মত অধ্যয়নৰ কথা কৈ কিবা কমিটি গঠন কৰোঁ, এইবাৰো সৰ্বানন্দ সোণোৱাল ডাঙৰীয়াই তেনে কথা কৈছে।\n২০১৭ চনৰ বানপানীৰ পিছত নৰেন্দ্ৰ মোদী ডাঙৰীয়াই ব্ৰহ্মপুত্ৰৰ বিজ্ঞানসন্মত অধ্যয়নৰ বাবে ১০০ কোটি টকা ঘোষণা কৰিছিল। সেই অধ্যয়নৰ ফলাফল কি হ’ল? যি সময়ত বিজ্ঞানসন্মত অধ্যয়নৰ প্ৰয়োজন, সেই সময়ত এইখন চৰকাৰে তথাকথিত ‘নমামী ব্ৰহ্মপুত্ৰ’ পাতি কোটি কোটি টকা নষ্ট কৰিলে। বিশ্বৰ কোনখন দেশত পূজা-পাতল কৰি বান-গৰাখহনীয়া নিয়ন্ত্ৰণ কৰা উদাহৰণ আছে? এজন কেন্দ্ৰীয় মন্ত্রীয়ে আহি ঘোষণা কৰিব ব্ৰহ্মপুত্ৰ খনন কৰি দুয়োপাৰে এক্সপ্ৰেছ হাইৱে নিৰ্মাণ কৰিব, দুদিনৰ পিছত অন্য এগৰাকী কেন্দ্ৰীয় মন্ত্ৰীয়ে ক’বহি ব্ৰহ্মপুত্ৰ খনন অবৈজ্ঞানিক,অসম্ভৱ। বাস্তৱত কোনো অধ্যয়ন নকৰাকৈ এজন দায়িত্বশীল মন্ত্ৰীয়ে পোহাৰী চুপতি মাৰিছিল নেকি? আমাক আৰু কিমান দিনলৈ মূৰ্খ সজোৱা হ’ব? ব্ৰহ্মপুত্ৰৰ বান আৰু গৰাখহনীয়া নিয়ন্ত্ৰণ অসম্ভৱ নহয়, সম্ভৱ কৰি তুলিবলৈ কেতিয়াবা কোনোবাই চেষ্টা কৰিছেনে ? নাই মানসিকতা আৰু সাহসিকতা।\nচুবুৰীয়া ম্যানমাৰৰ মাজেৰে ঠিক ব্ৰহ্মপুত্ৰৰ দৰে ইৰাৱতী নদী বৈ গৈছে। ম্যানমাৰে সেই স্ৰোতধাৰাক মূল আধাৰ ৰূপে লৈ গঢ়ি তুলিলে The irrawaty Flotilla। ফলত ই ম্যানমাৰক প্ৰাণচঞ্চল কৰি তুলিলে, এখন নদী আশীৰ্বাদলৈ পৰিণত হ’ল। যদি ম্যানমাৰে পাৰে আমি ভাৰতে নোৱাৰো কিয়? চীনে ভয়ংকৰ হোৱাংহো নদীক নিয়ন্ত্ৰণ কৰিবলৈ Huwai Rever Project গঢ়ি সফল হৈছে। আমি আজি আমেৰিকাত কেনেকৈ টেনিছ(Tennesse) নদীৰ প্ৰলয়ংকাৰী বান নিয়ন্ত্ৰণ কৰিবলৈ সক্ষম হ’ল, অলপ চাবলৈ চেষ্টা কৰিম।\nএসময়ত টেনিছ নদী উপত্যকা আমেৰিকা আটাইতকৈ পিছপৰা অঞ্চল আছিল, প্ৰত্যেক বছৰে বানে ধ্বংসলীলাত পৰিণত হৈছিল এই উপত্যকা। ১৯৩৩ চনৰ ১৮ মে’ তাৰিখে তেতিয়াৰ ৰাষ্ট্ৰপতি ফ্ৰানকলিন ৰুচেলভ(Franklin Roosevelt)এ টেনিছ ভেলী অৰ্থৰীতি আইন(Tennesse Valley Authority act) প্ৰস্তুত কৰে। TVA এই প্ৰজেক্টটোৰ উদ্দেশ্য আছিল টেনিছ নদীৰ বানপানী নিয়ন্ত্ৰণ কৰা, নৌ পৰিবহন চলাচলৰ উন্নত কৰা, দুয়ো পাৰে বনানিকৰণৰ কাৰ্যসূচী লোৱা, উপত্যকাৰ দাঁতি কাষৰীয়া অঞ্চলক সৎ প্ৰয়োগ কৰা, উপত্যকাৰ কৃষিখণ্ড উন্নয়ন আৰু উদ্যোগীকৰণৰ বাবে ফলপ্ৰসূ ব্যৱস্থা লোৱা। আৰ সেই তাহানিৰ পিছপৰা উপত্যকা আমেৰিকাৰ আজি অন্যতম উন্নত অঞ্চললৈ উন্নতি ঘটিল। অকল বান নিয়ন্ত্ৰণে নহয়, উপত্যকাটোৰ প্ৰতিগৰাকী কৃষকক সহায় কৰে, বিনামূল্য সাৰৰ যোগান ধৰে TVA য়ে। নদীখনত প্ৰায় ২৯ টা সৰু আৰু মজলীয়া নদীবান্ধ আছে। নদীবান্ধ কেইটাৰ মূলতঃ বান নিয়ন্ত্ৰণ উদ্দেশ্যেহে।\n১৯৩৩তে গঢ়ি উঠা Tennesse Valley Authorityৰ ফলত কি কি লাভ হৈছে- ১)বানপানী সম্পূৰ্ণৰূপে নিয়ন্ত্ৰণলৈ আহিল।বানপানী প্ৰকমুহূৰ্তত আগজাননী দিয়া ব্যৱস্থা গঢ় লৈ উঠিল। ২) ৬৫২ মাইল দীঘল টেনিছ নদীত আজি বছৰি ২৫০০০-৩০০০০ জাহাজ/নাওঁ চলাচলৰ দ্বাৰা ৪০-৫০ মিলিয়ন টন সামগ্ৰী পৰিবহনৰ ফলত বছৰি ৪০০-৫০০ মিলিয়ন ডলাৰ পৰিবহন ব্যয় ৰাহি হয়। ৩) প্ৰায় ২৯ টা নদীবান্ধ,৩ টা নিউক্লিয়াৰ প্ৰকল্প, ১৫ টা সৌৰ শক্তি প্ৰকল্প, এটা বায়ু শক্তি প্ৰকল্পৰ ফলত প্ৰদূষণমুক্ত,নবীকৰণযোগ্য শক্তি উৎপাদন কৰিবলৈ সক্ষম হৈছে TVA অধীনত। ৪) জলসিঞ্চনৰ দ্বাৰা পানী যোগান আৰু প্ৰতিদিনে প্ৰায় ৫০ লাখ লোকক উপত্যকাৰ বাসিন্দা সকলক খোৱা পানী যোগান ধৰে। ৫) পৰ্যটন আৰু মনোৰঞ্জনৰ এক অনন্য স্থল ৰূপে গঢ়ি তুলিলে।\nওপৰত উল্লেখিত তেনে এক বহুমুখী প্ৰকল্প ব্ৰহ্মপুত্ৰক লৈ গঢ়ি তুলিব নোৱাৰে নে? কিহৰ অভাৱ? অসমৰ পৰা যে প্ৰতিবছৰে মন্ত্ৰী-আমোলা বিভিন্ন দেশলৈ ক্ষেত্ৰ অধ্যয়ন কৰিবলৈ পঠিয়াই, তাৰ সলনি অসমৰ কেইজনমান সুদক্ষ অভিযন্তাক তেনে সফল প্ৰকল্পলৈ ক্ষেত্ৰ অধ্যয়ন কৰিবলৈ পঠিয়াবলৈ চৰকাৰে ব্যৱস্থা ল’ব পাৰিব নে? বান নিয়ন্ত্ৰণত সফল হোৱা উদাহৰণ বিচাৰিলে অজস্ৰ পোৱা যাব, সেইবোৰ পৰা শিক্ষা লৈ অসম চৰকাৰ আগ নাবাঢ়ে কিয়? ভাৰত চৰকাৰ কোনো দিনে অসমৰ বিধ্বংসী বানপানীক লৈ চিৰিয়াছ নহয়, আমি বাধ্য কৰাবলৈকো সক্ষম হোৱা নাই। সঁচা অৰ্থত যদি বান-খহনীয়া নিয়ন্ত্ৰণ কৰিবলৈ কেন্দ্ৰীয় চৰকাৰক বাধ্য কৰাব বিচাৰে, আমি সকলো একগোট হ’বই লাগিব।\nএইখিনিতে এগৰাকী অভিযান্ত্ৰিক শিক্ষাৰ্থী হিচাপে অসম চৰকাৰলৈ এটা অনুৰোধ থাকিব- যিহেতু অসমৰ বান-খহনীয়াৰ সৈতে যুঁজি থকা অভিযন্তাসকল মূলতঃ অসমৰ অভিযান্ত্ৰিক মহাবিদ্যালয় কেইখনৰে পৰা উত্তীৰ্ণ, গতিকে অসমৰ অভিযান্ত্ৰিক পাঠ্যক্ৰমত বান-খহনীয়া নিয়ন্ত্ৰণ সম্পৰ্কীয় এক পাঠ্যক্ৰম অন্তৰ্ভুক্ত কৰিবলৈ AICTEক হেঁচা প্ৰয়োগ কৰক।প্ৰতিবছৰে অসমৰ অভিযান্ত্ৰিক শিক্ষাৰ্থী বিশেষকৈ অসামৰিক (Civil Engineering) বিভাগৰ সকলক বান এলেকা সমূহত ক্ষেত্ৰ অধ্যয়ন কৰা ব্যৱস্থা অসম চৰকাৰে কৰক। শিক্ষাৰ্থী জীৱনতে ওচৰৰ পৰা ইয়াৰ ভয়াবহতা প্ৰত্যক্ষ কৰিলে পৰৱৰ্তী সময়ত ইয়াৰ সুদূৰপ্ৰসাৰী ফলাফল পোৱাৰ সম্ভাৱনা আছে। এনে বহু অভিযান্ত্ৰিক শিক্ষাৰ্থী আছে, জীৱিকা কালতহে বানপানীৰ ভয়াবহতা অনুভৱ কৰেগৈ, যিটো আমি ভাবোঁ সদৰ্থক ভূমিকা লোৱাত সহায়ক নহয়।\nলেখক যোৰহাট অভিযান্ত্ৰিক মহাবিদ্যালয়ৰ ছাত্ৰ\nফোন : ৯১০১৪৯১৩০৩


ভূত-প্ৰেতৰ সৈতে নিউয়ৰ্কৰ সেই সন্ধিয়াটো (তীৰুজ্যোতি বৰা দাস) - সাহিত্য ডট অৰ্গ\nভূত-প্ৰেতৰ সৈতে নিউয়ৰ্কৰ সেই সন্ধিয়াটো (তীৰুজ্যোতি বৰা দাস)\n(নিজকে বিভিন্ন কাৰ্টুন চৰিত্ৰ বা অন্য ধৰণৰে সজাই পৰাই ঘৰে ঘৰে গৈ কেণ্ডি খোজা ল’ৰা-ছোৱালীবোৰক দেখিলে ব’হাগ বিহুত আমি সৰুবোৰে হুঁচৰি মৰাৰ কথা মনত পৰে । সৰু এটা ঢোল, টকা, তাল এযোৰ হাতত লৈ ৰিহা-মেখেলা পিন্ধি আমি যে ঘৰে ঘৰে বিহু মাৰি টকা গোটাই বালিত ভোজ খাইছিলোঁ, গামোছা মাৰি বিহু উৰাইছিলো । কিমান যে ধুনীয়া দিন আছিল সেইবোৰ !)\nসেয়া আছিল ২০১০ চনৰ ৩১ অক্টোবৰ। ভূত-প্ৰেতৰ সৈতে পাৰ হৈছিল এটা বিৰল সন্ধিয়া। নিউয়র্ক চিটিৰ সন্ধ্যাটোৰ কথা কোৱাৰ আগতে মই সেই দেশৰ এটি বিশেষ উৎসৱৰ বিষয়ে কিছু কথা ক’ব বিচাৰিছো।\nপ্ৰতিবছৰে অক্টোবৰৰ ৩১ তাৰিখে এই দেশত বৰ ধুমধামেৰে হেলোয়িন উৎসৱ পালন কৰা হয় । কথিত আছে যে এই উৎসৱ ইউৰোপৰ হাৰভেষ্ট ফেষ্টিভেল আৰু মৃত্যুৰ উৎসৱৰ (festival of death) পৰা অনুপ্ৰাণিত হৈছে । ১৬ শ শতিকাত পোন প্ৰথমবাৰৰ বাবে হেলোয়িন (Halloween) শব্দটো ব্যৱহাৰ কৰা হৈছিল, যিটো স্কটিচ শব্দ All Hallows Eveৰ পৰা আহিছে । শৰৎ কালৰ শেষত আৰু শীতকাল আৰম্ভ হোৱাৰ আগে আগে বা বছৰৰ অন্ধকাৰৰ সময়খিনিৰ আগতে হেলোয়িন উৎসৱ উদ্‌যাপন কৰা হয় । কিছুমান লৌকিক বিশ্বাসমতে হেলোয়িন উৎসৱটো ৰোমান বীজ আৰু ফলৰ দেৱী পম’না (Pomona)ক উদ্দেশ্যি কৰা ভোজৰ পৰা আহিছে আৰু আন কিছু লৌকিক বিশ্বাসমতে এই উৎসৱ মৃত্যুৰ উৎসৱ পেৰেনটেলিয়া (Parentalia)ৰ পৰা আহিছে ।\nহেলোয়িন উৎসৱৰ প্ৰায় দুসপ্তাহমান আগৰে পৰা মানুহে নিজৰ ঘৰবোৰত এক অলৌলিক বা ভৌতিক পৰিবেশ সৃষ্টি কৰিবৰ চেষ্টা কৰে । তাৰবাবে ভূতৰ মূৰ্তি, কংকাল, মুখা, ডাঙৰ আকাৰৰ মকৰা, মকৰা-জাল আদি ঘৰৰ, বাৰাণ্ডাত, সন্মুখৰ ঘাঁহনি বা ঘৰৰ ভিতৰত ওলোমাই ৰাখে । লাইটৰ পোহৰো সেইদৰে কম কৰি ৰাখে যাতে ভৌতিক পৰিবেশৰ সৃষ্টি হয় । নিউজাৰ্ছিলৈ অহাৰ প্ৰথম বছৰ মই ভূত, পিশাচ, মানুহৰ কংকাল ওলোমাই ৰখা ঘৰবোৰ দেখি হতবাক হৈছিলো । পিছলৈ সেয়া এক মাদকতা হৈ পৰিছিল । হেলোয়িনৰ আগে আগে কাৰ ঘৰত কেনেকৈ ভূত, পিশাচেৰে সজাইছে সেয়া চাবলৈ সদায় আবেলি আবেলি কেমেৰাটো লৈ খোজকাঢ়ি ঘুৰি ফুৰাৰ অভ্যাস এটা গঢ়ি উঠিল । যদিওবা এনে অলৌকিক শক্তিৰ দৰে কথাবোৰ বিশ্বাস নকৰোঁ কিন্তু তথাপিও এই মূৰ্তিবোৰ দেখি ভয় নোখোৱা নহয় । এইবাৰ ব্ৰীজৱাটাৰৰ বালাজী মন্দিৰৰ ৰাস্তাৰ কাষত বিয়াগোম এজোপা গছৰ আকৃতিত কমেও ৫০ টামান কংকাল আৰি থোৱা দেখি ভয় খাই গৈছিলো । ভূতৰ চিনেমাত দেখাৰ দৰে ঘৰৰ চৌহদত কৰা এই দৃশ্য ইমান আকর্ষণীয় যে নেদেখিলে বিশ্বাস কৰিব নোৱাৰি । এই উৎসৱত ব্যৱহাৰ কৰা সাজ-সজ্জা, মুখা আদিবোৰৰ বাবে সুকীয়া দোকানেই আছে ।\nকমলা, ক’লা, বেঙুনীয়া হৈছে হেলোয়িনৰ পৰম্পৰাগত ৰং । ইয়াৰে ক’লা ৰঙে অন্ধকাৰক সূচায় আৰু কমলা ৰঙে শৰৎ কালৰ সৰিবলৈ ধৰা গছৰ পাতৰ কমলা ৰঙৰ লগতে খেতিপথাৰৰ ফচলৰ ৰঙক প্ৰতিনিধিত্ব কৰে । এই উৎসৱৰ দিনা সৰু সৰু ল’ৰা-ছোৱালীবোৰে নিজকে উৎসৱৰ সাজপাৰেৰে সজাই পৰাই ঘৰে ঘৰে গৈ ‘ট্ৰিক অৰ ট্ৰিট’ (trick or treat ) কৰা বুলি কয় । ঘৰৰ গৃহস্থই ট্ৰিট বুলি ক’লে সৰু সৰু ল’ৰা-ছোৱালীবোৰক কেণ্ডি বা চকলেট দিব লাগিব । আকৌ যদি গৃহস্থই ট্ৰিক বুলি কয় তেতিয়া সৰু ল’ৰা-ছোৱালীবোৰে বদমাছী কৰি ঘৰৰ বয়-বস্তু নষ্ট কৰিব পাৰে । চকলেট থবলৈ সিহঁতে হাতত ৰঙালাওৰ খোলাৰে বনোৱা একধৰণৰ পাত্ৰ লৈ আহে । নিজকে বিভিন্ন কাৰ্টুন চৰিত্ৰ বা অন্য ধৰণৰে সজাই পৰাই ঘৰে ঘৰে গৈ কেণ্ডি খোজা ল’ৰা-ছোৱালীবোৰক দেখিলে ব’হাগ বিহুত আমি সৰুবোৰে হুঁচৰি মৰাৰ কথা মনত পৰে । সৰু এটা ঢোল, টকা, তাল এযোৰ হাতত লৈ ৰিহা-মেখেলা পিন্ধি আমি যে ঘৰে ঘৰে বিহু মাৰি টকা গোটাই বালিত ভোজ খাইছিলোঁ, গামোছা মাৰি বিহু উৰাইছিলো । কিমান যে ধুনীয়া দিন আছিল সেইবোৰ !\nহেলোয়িন উৎসৱৰ আন এক আকর্ষণ হৈছে জেক অ’ লেনটার্ন (Jack O lantern) । ইয়াক ৰঙালাও কাটি বনোৱা হয় । ডাঙৰ আকাৰৰ ৰঙালাও কাটি সাধাৰণতে তাত ৰাক্ষসৰ মুখা তৈয়াৰ কৰা হয় । ঘৰৰ দুৱাৰমুখত মুখা তৈয়াৰ কৰা ৰঙালাওটো ৰাখি তাৰ ভিতৰত মম বা কৃটিম লাইট জ্বলাই ৰখা হয় ।এইয়াই হৈছে জেক অ’ লেনর্টান । জেক অ’ লেনর্টান দেখিলে মোৰ কাতি বিহুত ইকৰাৰে বনোৱা আকাশবন্তিৰ কথা মনত পৰে । কাতিবিহুৰ তিনিদিনমান আগৰেপৰা দাদা, বাইদেউ, দেউতা, মাৰ সৈতে লগলাগি আমি আকাশবন্তি বনাইছিলো, কলগছৰে পদূলিত শাৰী শাৰীকৈ চাকি জ্বলাইছিলো । সমনীয়াৰ লগত সদায় প্ৰতিযোগিতা হৈছিল কাৰ ঘৰৰ আকাশবন্তি কিমান ধুনীয়া আৰু ওখ সেইলৈ ।\nহেলোয়িনৰ দিনা মানুহে ভূতৰ চিনেমা চায় । ভূত-প্ৰেত, ৰাক্ষস, অলৌকিক বা অতিপ্ৰাকৃতিক চৰিত্ৰৰ বেশভূষাৰে নিজকে সজাই পৰাই তোলে । এয়া Irelandৰ Celtic সংস্কৃতিৰ পৰা আহিছে । তেওঁলোকে বিশ্বাস কৰে যে ৩১ অক্টোবৰৰ দিনা পৰিয়ালৰ মৃতকসকলে জীৱিতসকলক চাবলৈ আহে । সেয়েহে সেই দিনটোত তেওঁলোকে মুখা পিন্ধে থাকে যাতে জীৱিতসকলক মৃতকসকলে চিনি নাপায় আৰু তেওঁলোকৰ কোনো অনিষ্ট কৰিব নোৱাৰে । এই দিনটোত ভূত-প্ৰেত, ৰাক্ষস, আত্মাবোৰ ৰাস্তাই-ঘাটে ঘূৰি ফুৰে । তেওঁলোকে বিশ্বাস কৰে যে আন্ধাৰৰ ৰজা লর্ড ছামহেইনে (Lord Samhain)য়ে এই আত্মাবোৰক ধৰি পাতাললৈ লৈ যায় । বিভিন্ন ধৰণৰ খেল-ধেমালিও খেলে । এপল ববিং (apple bobbing), murder আদি খেলবোৰ খুউব জনপ্ৰিয় । ‘এপল ববিং’ত ডাঙৰ চৌবাচ্চা এটাত পানী ভৰাই তাত কিছুমান আপেল এৰি দিয়া হয়, খেলুৱৈসকলে আপেলবোৰ দাঁতেৰে কামুৰি উঠাব লাগে ।\nআমাৰ বিহুৰ পিঠাৰ দৰে হেলোয়িনত এই দেশৰ মানুহে কেণ্ডি এপল বনায় । ডাঠ চেনী পানীত আপেল জুবুৰিয়াই আপেলৰ এটা মূৰত ললিপ’পৰ দৰে এডাল লাঠী লগাই দিয়া হয় আৰু সেয়াই হৈছে কেণ্ডি এপল ।\nহেলোয়িনৰ আগে আগে ফার্মবিলাকত এপল পিকিং, পাম্পকিন পিকিং, ষ্টবেৰি পিকিং হয় । তাৰবাবে টিকট কাটিব লাগে । ফার্মৰ গাড়ীৰে খেতিপথাৰৰ মাজলৈ লৈ যায়। পছন্দ মতে আপেল, ৰঙালাও, ষ্টবেৰী, গোমধান আদি চিঙি আনিব পাৰি । এবাৰ এনেদৰে নিউজাৰ্ছিৰ নর্ছ-হিল ফার্মলৈ যাওঁতে দেখা পাইছিলো আমাৰ গাঁৱৰ দৰে এক পৰিবেশ । তাত ধানখেৰৰে সৰু ল’ৰা-ছোৱালীবোৰৰ বাবে সৰু সৰু ঘৰ বনোৱা আছিল । তাতে ল’ৰা-ছোৱালীবোৰে আপোনমনে খেলিছিল, ধূলিত উমলিছিল । চক্ৰবেহুৰ দৰে ধানখেৰেৰে বাকছৰ আকৃতিত সজাই মাজে মাজে ৰাস্তা বনাই দিছিল । পথাৰত ৰঙালাওবোৰ শাৰী শাৰীকৈ সজাই ৰাখিছিল । ইয়াৰ আগলৈকে জীৱনত মই ইমান ডাঙৰ ৰঙালাও কেতিয়াও দেখা নাছিলো। এখন মেলাও হৈছিল তাত । বিভিন্ন আকৃতিৰ, বিভিন্ন ৰঙৰ ৰঙালাও দেখা পাইছিলোঁ, কিছুমান ৰঙালাও জাতিলাওটোৰ দৰে দীঘল আছিল, কিছুমান চৰাইৰ আকৃতিৰ , কিছুমান সাপৰ আকৃতিত পাক খাই খাই দীঘলকৈ আছিল । আনকি গোমধানবোৰৰ ৰঙো আছিল বিভিন্ন ৰঙৰ । তাতে ল’ৰা-ছোৱালীবোৰে গোবৰ, ধূলি লৈ খেলিছিল । আমি খেতিপথাৰৰ মাজলৈ গৈ চাইছিলোগৈ । সৰু ল’ৰা-ছোৱালীবোৰক সৰু সৰু ঘোঁৰাৰ (pony)ওপৰত উঠাই ফুৰাৰ সুবিধা আছিল ফার্মখনত । এখন পুতলা ৰেলগাড়ীত উঠাই সকলোকে ফার্মত থকা বিভিন্ন ধৰণৰ খেতি, পোহনীয়া জন্তবোৰ দেখুৱাবলৈ লৈ গৈছিল । নর্ছ-হিল ফার্মত ঘূৰি ফুৰোতে অনুভৱ হৈছিল যেন বহুদিনৰ মূৰত মই অসমত এৰি অহা মোৰ মৰমৰ গাওঁখনৰ ধূলিৰ গন্ধ পাইছো।\n৩১ অক্টোবৰৰ সন্ধ্যা নিউয়র্ক চিটিৰ ৰাজপথত হেলোয়িনৰ বাবে এক সমদলৰ আয়োজন কৰা হয় । এই সমদলত অংশগ্ৰহণকাৰীসকলে নিজস্ব কলাসুলভ ভংগীমাৰে নিজকে সজাই পৰাই তোলে । সাধাৰণতে ভূত, ৰাক্ষস, অতি প্ৰাকৃতিক,পৌৰাণিক সাধুকথাৰ বিভিন্ন চৰিত্ৰৰ সাজ-সজ্জাৰে মানুহে নিজকে সজায় । ২০১০ চনৰ ৩১ অক্টোবৰৰ দিনা আমি নিউয়র্ক চিটিত হোৱা হেলোয়িন উৎসৱৰ সমদল চাবলৈ গৈছিলোঁ। প্ৰথমে আমি ষ্টেটেন আইলেণ্ডলৈ গ’লোহক ( Staten Island) । আমি থকা ঠাই ছমাৰভিলৰ পৰা ষ্টেটেন আইলেণ্ডলৈ গাড়ীৰে এঘন্টাৰ ৰাস্তা । ষ্টেটেন আইলেণ্ডৰ পৰা মানহাটানলৈ হাডছন নদী পাৰ হ’বলৈ বিনামূলীয়া ফেৰী ব্যৱস্থা আছে । সেইদিনা হেলোয়িনৰ বাবে জাহাজঘাটত প্ৰচুৰ ভিৰ আছিল । ফেৰীখন ভৰি আছিল পেৰেডত অংশগ্ৰহণ কৰিবলৈ যোৱা মানুহেৰে । বেছিভাগেই নিজকে ভূত, ৰাক্ষস, ডাইনী, কংকাল আদিৰ বেশভূষাৰে সজাই তুলিছিল । ষ্টেটেন আইলেন্ড ফেৰীৰে হাডছন পাৰ হওতে সদায় মই জাহাজৰ ডেকৰ মুকলি অংশত থিয় হ’বলৈ ভাল পাওঁ, তাত খুউব বতাহ থাকে । সেইদিনা ইমান বেছি ভিৰ আছিল যে মোৰ প্ৰিয় ঠাই টুকুৰালৈ যোৱা দূৰৰে কথা ভিৰৰ মাজত ভৰি কেইটাহে যেনতেন থবলৈ পাৰিছিলো । জাহাজত কেইজনীমান সৰু ছোৱালী দেখা পাইছিলোঁ, সিহঁতে নিজকে ৰঙচঙীয়া পখিলাৰ দৰে সজাইছিল । ৰঙবিৰঙী পাখি লগাই মুখৰ সাজোনত সিহঁতক সাইলাখ তিলিপখিলীৰ দৰে লাগিছিল । মেট্ৰ’ ষ্টেচনত আমি ফোন কৰি হেল্পলাইনৰ সহায়ত পেৰেড হ’বলগা ঠাইলৈ কেনেকৈ যাব পাৰি খবৰ ল’লো। তেওঁলোকে দিয়া নির্দেশমতেই সন্ধ্যা ৬ বজাত গৈ ছিক্স এভিনিউত উঠিলোগৈ । হাজাৰ হাজাৰ মানুহেৰে ভৰি আছিল সেই ঠাই । পুলিচে খুউব সর্তকতাৰে সকলো মানুহক নিয়ন্ত্ৰণ কৰিছিল । সৰহসংখ্যক মানুহেই অলৌকিক ৰূপত নিজকে সজাইছিল । এজনে ষ্টেচু অব্ লির্বাৰটিৰ ৰূপত নিজকে এনেদৰে সজাইছিল যে থমথমকৈ ৰৈ থকা মানুহজনক দেখি অনুভৱ হৈছিল যেন সেয়া সঁচাই হাডছনৰ বুকুত থকা ষ্টেচু অব্ লির্বাৰটিৰ মূৰ্তিয়েই । সেই হাড় কঁপোৱা ঠাণ্ডাতো শৰীৰত নামমাত্ৰ কাপোৰ পিন্ধি হাতত আপেল লৈ আদাম আৰু ইভৰ চৰিত্ৰ ৰূপায়ণ কৰিছিল যুৱক-যুৱতী এহালে । মানুহবোৰে কুকুৰবোৰকো ধুনীয়াকৈ সজাইছিল, দীঘল দীঘল নোমবোৰত নক্সা আঁকি বিভিন্ন ৰং বুলাইছিল আৰু আটকধুনীয়া কাপোৰ পিন্ধাইছিল । গ্ৰীক চৰিত্ৰৰ ৰজা ৰাণীৰ ভূমিকা লৈছিল কেইবাজনেও । এজন প্ৰকাণ্ড মানুহে নিজকে গ্লেডিয়েটৰৰ ৰূপত এনেদৰে সজাইছিল যে ফটো উঠিবলৈ লৈ সঁচা যেন অনুভৱ কৰি মই ভয় খাই গৈছিলো । এটা ভূতে তাৰ দীঘল দীঘল নখবোৰেৰে মোৰ ডিঙিত চেপি ধৰাৰ প’জ দি ফটো উঠিছিল । বিভিন্ন কিতাপৰ চৰিত্ৰৰ, চিনেমাৰ চৰিত্ৰৰ সাজ-সজ্জাটো মানুহবোৰক দেখা গৈছিল । এইবোৰৰ ভিতৰত আকর্ষণীয় আছিল নেপোলিয়ন বোনাপার্ট, মকৰা, অদৃশ্য মানৱ, হাৰকুইলিন, আংকোল চেম, হেৰী পটাৰ, উৰণীয়া সাপ, মেড হেটাৰ, টেৰৰ অন দা ষ্ট্ৰীট, গৰিলা আৰু মই চিনি নোপোৱা কিতাপ আৰু চিনেমা জগতৰ বহু চৰিত্ৰ । সেইবছৰৰ হেলোয়িন পেৰেডৰ মূল থিম আছিল ‘ম’মেন্ট ম’ৰি’ (Memento Mori) । ইয়াৰ অর্থ হৈছে মৃত্যুৰ সত্যতাক মনত ৰখা (Remember you must die) । ১৮৯৩ চনত অংকন কৰা Michael Wolgemutৰ ডান্স অব্ ডেথ (Dance of death ) ছবিখনৰ পৰা মমেন্ট’ মৰিৰ নৃত্যটো লোৱা হৈছিল। ক’লা কাপোৰ পিন্ধা কিছুমান মানুহে মানুহৰ কিছুমান কংকাল, ডাইনোছৰৰ কংকাল মূৰৰ ওপৰত তুলি ধৰিছিল । সেই কংকালবোৰৰ শৰীৰত কিছুমান ৰছী বান্ধি সেইবোৰ তলৰ মানুহজনে নিজৰ হাতত, কঁকালত মেৰিয়াই লৈছিল । সংগীতৰ তালত মানুহবোৰে নাচোতে ওপৰৰ ডাঙৰ ডাঙৰ কংকালবোৰ বতাহত হালি জালি নাচি থকাৰ দৰে দেখা গৈছিল। হাতত বান্ধি লোৱা ৰচিৰ সহায়ত মানুহবোৰে কংকালবোৰ নিয়ন্ত্ৰণ কৰিছিল। ২০১০ চনত হাইটী (Haiti)ৰ ভূমিকম্পত মৃত্যু হোৱা লোকৰ সোঁৱৰণত এই নৃত্য কৰা হৈছিল । সেইদিনা ঠাণ্ডা মাইনাছৰ ঘৰত গৈছিল যদিও আমি উৎসৱৰ আনন্দত ইমানেই আত্মহাৰা হৈ পৰিছিলোঁ যে ঠাণ্ডাৰ কথা পাহৰিয়েই গৈছিলো । শাৰী শাৰীকৈ গৈ থকা ভূত, প্ৰেত, পিশাচবোৰৰ মাজত নিজকে দেখি অনুভৱ হৈছিল কোনোবা হ’ৰৰ চিনেমাৰ মাজতহে সোমাই আছো । বৰ নিখুঁত আছিল সকলোৰে মেক-আপ। কেইটামান ভূতে মানুহবোৰক ভয় খুৱাই আছিল । সংগীত শিল্পীসকলেও ৰাস্তাৰ দাঁতিত পতা মঞ্চ বা চলন্ত গাড়ীৰ ওপৰৰ মঞ্চত সংগীত পৰিৱেশন কৰিছিল । ল’ৰাৰ পৰা বুঢ়ালৈকে সকলো আছিল উৎসৱত মগন । সকলো মানুহেই নাচিছিল । দেখা পাইছিলো সেই পেৰেডত যোগ দিছিল বিভিন্ন ভাষা, কৃষ্টিৰ লোকে । এগৰাকী আমেৰিকান মহিলাই শাৰী পিন্ধি মুখত মুখা পিন্ধি নাচি থকা দেখিছিলো। অনুভৱ হৈছিল সেইদিনা নিউয়র্ক চিটিৰ প্ৰতিটো ষ্ট্ৰীট আৰু এভিনিউয়েই যেন কথা ক’বলৈ আৰম্ভ কৰিছিল, উৎসৱত মতলীয়া হৈ নাচিছিল । আমি ৰাতি ১২ বজাত মানহাটানৰ পৰা ঘৰমুৱা হৈছিলো। ষ্টেটেন আইলেণ্ড ফেৰীৰ বাবে ৰৈ থাকোতে জাহাজঘাটত দেখিছিলো ভূতৰ চৰিত্ৰ ৰূপায়ণ কৰা সৰু সৰু ভূতপোৱালিবোৰ, অভিভাৱকৰ কোলাত ভাগৰত লেবেজান হৈ পৰিছিল। কিছুমান পকাতে শুই পৰিছিল । কণমানি ভূত পোৱালীবোৰ দেখি সৰুতে আবৃত্তি কৰা ‘কম্পূৰ সপোন’ কবিতাটো মনত পৰি গৈছিল—‘মা, মই সপোনত দেখিলো দুটা ভূতৰ পোৱালি, নাক জিলিকা চকু টেলেকা পিলিকা পিলিকা যখিনী ছোৱালী…\nসহায় লোৱা গ্ৰন্থ : Kelleys Ruth Edna , “Hallowe’en in America.”\nRogers ,Nicholas(2002) “Samhain and the Celtic Origins Of Halloween .”\nঅসমৰ জাবৰ চিকিৎসক আৰু ভাল চিকিৎসক: এক চমু অৱলোকন (আবিদ আজাদ)\nআমেৰিকাৰ চান হৌজেৰ মিউনিচিপাল ৰৌজগাৰ্ডেনখন- পৰী শ্যামলী ভূঞা


চিকিত্‍সক স্বামী সমকামী! হানিমুনৰ সময়ত পৰিলে ধৰা, তাৰ পিছত যি কৰিলে নৱবিবাহিতা পত্নীয়ে...homosexual-husbands-secret-open-on-honeymoon-wife-called-police-now-filed-case-in-police-station-in-agra– News18 Assam\nচিকিত্‍সক স্বামী সমকামী! হানিমুনৰ সময়ত পৰিলে ধৰা, তাৰ পিছত যি কৰিলে নৱ-বিবাহিতা পত্নীয়ে...\nUpdated:October 4, 2020, 5:37 PM IST\nনৱ বিবাহিতা পত্নীৰ অভিযোগ- বিয়াৰ পূৰ্বে স্বামী সমকামী বুলি জানিব পৰা নাছিল। বিয়াৰ পিছতো ভালদৰে জনা নাছিল। কিন্তু হানিমুনৰ সময়ত ধৰা পৰে স্বামীৰ দুৰ্বলতা।\nLast Updated: October 4, 2020, 5:37 PM IST\nচিকিত্‍সক স্বামী সমকামী। হানিমুনলৈ গৈ এই কথা জানিব পাৰে পত্নীয়ে। আনকি এই কথা একেবাৰতে স্বীকাৰো কৰি লয় স্বামীয়ে। ঘটনাটো সংঘটিত হৈছে উত্তৰ প্ৰদেশৰ হাথৰছত।\nকেইদিনমান পূৰ্বে বিয়াত বহিছিল কোটওটলি অঞ্চলৰ যুৱতীগৰাকী। আলীগড় ৰোডৰ বাসিন্দা স্বামী পেছাত চিকিত্‍সক। যুৱতীগৰাকীৰ অভিযোগ, বিয়াৰ আগতে স্বামী সমকামী বুলি জনা নাছিল তেওঁ। বিয়াৰ পিছতো ভালদৰে জনা নাছিল। কিন্তু হনিমুনৰ বাবে মানালীলৈ যাওতে স্বামীৰ দুৰ্বলতাৰ কথা জানিব পাৰে পত্নীয়ে। আৰু লগে লগে স্বামীয়েও স্বীকাৰ কৰে যে, তেওঁ সমকামী। মহিলাৰ প্ৰতি তেওঁৰ কোনো আকৰ্ষণ নাই। পিছত মানালীতে এই কথাকলৈ দুয়োৰে মাজত তৰ্কা-তৰ্কি হয় আৰু তেতিয়া পত্নীক হত্যা কৰিবলৈও চেষ্টা কৰে সমকামী স্বামীয়ে।\nযুৱতীগৰাকীৰ অভিযোগ, বিয়াৰ পিছত সুখী নাছিল স্বামীৰ পৰিয়ালৰ সদস্য। নানা ধৰণে শাৰীৰিক নিৰ্যাতনৰো চেষ্টা কৰিছিল। কিন্তু এই সকলো বোৰ প্ৰথমে সহ্য কৰি লৈছিল যুৱতীগৰাকীয়ে। কিন্তু হানিমুনলৈ যোৱাৰ সময়তে সকলো খেলিমেলি হৈ যায়।\nযুৱতীগৰাকীয়ে আৰক্ষীক জনাইছে যে, সমকামী বুলি জনাৰ পিছতে ৰিজৰ্টতে তেওঁক স্বামীয়ে মাৰধৰ কৰে। স্বামীয়ে ভাঙি পেলাই তেওঁৰ মোবাইল ফোনো। ঘটনাৰ কথা বুজিব পাৰি ৰিজৰ্টৰ মালিকে মানালীৰ আৰক্ষীক খবৰ দিয়ে।\nকিন্তু ৰিজৰ্টলৈ আৰক্ষী অহাৰ খবৰ পাই দুয়ো স্বামী-স্ত্ৰী সেই ঠাইৰ পৰা আঁতৰি যায়। আৰু আগ্ৰাস্থিত ঘৰলৈ উভতি আহে দুয়ো। পিছত স্বামীৰ ঘৰত উপস্থিত হৈয়ে আৰক্ষীৰ কাষ চাপে নৱ-বিবাহিতা মহিলাগৰাকী।\nFirst published: October 4, 2020, 5:37 PM IST


যৌন শিক্ষাৰ অভাৱৰ বাবে বিবাহোত্তৰ সম্পৰ্কত অস্বস্তি! বিশেষজ্ঞ পল্লৱী বাৰ্নৱালে দিছে সমাধান– News18 Assam\nযৌন শিক্ষাৰ অভাৱৰ বাবে বিবাহোত্তৰ সম্পৰ্কত অস্বস্তি! বিশেষজ্ঞ পল্লৱী বাৰ্নৱালে দিছে সমাধান\nUpdated:January 12, 2021, 3:03 PM IST\nকেনেকৈ এক সুস্থ সম্পৰ্ক ধৰি ৰাখিব সেই সন্দৰ্ভত সমাধান আগবঢ়াইছে বিশেষজ্ঞ পল্লৱী বাৰ্নৱালে।\nLast Updated: January 12, 2021, 3:03 PM IST\nযৌন শিক্ষা বা যৌনজ্ঞান সকলোৰে মাজত নাথাকে। আমাৰ সমাজত বিবাহলৈকে এগৰাকী নাৰী ‘ভাৰ্জিন’ বা কুমাৰী হৈ থকাৰ প্ৰত্যাশা ৰখা হয়। এনেকুৱাত নিৰুদ্বেগতাই বহু সময়ত একাংশক এই সন্দৰ্ভত সংকুচিত কৰি ৰাখে। এনে সংকুচনৰ প্ৰভাৱ পৰে বৈবাহিক সম্পৰ্কতো। এনেক্ষেত্ৰত কেনেকৈ এক সুস্থ সম্পৰ্ক ধৰি ৰাখিব সেই সন্দৰ্ভত সমাধান আগবঢ়াইছে বিশেষজ্ঞ পল্লৱী বাৰ্নৱালে।\nপ্ৰশ্নঃ মই এগৰাকী কুমাৰী (virgin) আৰু যৌনজ্ঞান মোৰ ইমান নাই। মই শাৰীৰিক সম্পৰ্কক লৈ আতংকিত।\nপল্লৱীৰ উত্তৰঃ আপুনি প্ৰথম মহিলা নহয় যি এই দিশত সংকুচিত বা ভয় খাই আছে। আমি সকলোৱে এই অভিজ্ঞতাৰ কম বেছি পৰিমানে ভুক্তভোগী। প্ৰথমবাৰলৈ সকলোৱে ভয় খায়। যৌন সম্পৰ্কৰ কোনো সঠিক বা ভুল পদ্ধতি নাথাকে। যদি আপুনি দুটি শিশুক হাবিত এৰি দিয়ে আৰু যেতিয়া তেওঁলোক বয়স্ক হ’ব তেতিয়া তেওঁলোকে ইজনে সিজনক সুখ দিয়াৰ বাট নিজে বিচাৰি ল’ব। আমাৰ শৰীৰৰ অন্যান্য গতিবিধিৰ দৰেই আমাৰ শৰীৰে এই কথাও বুজি লয় যে কোনটো কথা সঠিক আৰু কেনেকৈ কি কৰিলে শৰীৰে আনন্দ পাব। চেক্সৰ কোনো স্ক্ৰীপ্ট নাথাকে বা ইয়াৰ কোনো গাইডবুক (guidebook) নাই। কিন্তু ইয়াৰ বিষয়ে জানিলেহে নিজকে সহায় কৰিব পাৰিব আৰু অনাহক ভয় আৰু অসুৰক্ষিত ভাৱৰ পৰা মুক্তি পাব।\n1) পৰ্ণ মিছা। আমাৰ বেছিভাগ মানুহে পৰ্ণ চাই যৌনতাৰ বিষয়ে শিকে। প্ৰথমে এই ধাৰণাক মনৰ পৰা উলিয়াই দিয়ক। পৰ্ণ ভিডিওটোত দেখা পোৱা মানুহ প্ৰশিক্ষিত আৰু এই কামত তেওঁলোক পেছাদাৰী তথা স্ক্ৰীপ্ট মতে তেওঁলোকে ক্ৰিয়া–কৌশল দেখুৱায়। এই কাৰ্য স্বতঃস্ফুৰ্ত নহয়। যেনে চিনেমাৰ কিছু অনাংকাক্ষিত দৃশ্য কাটি দিয়া হয় তথা এডিটিং কৰি এফেক্টছ লগাই মানুহৰ মাজলৈ দিয়া হয় ইয়াতো একেই কাৰ্য হয়। এয়া বাস্তৱ চেক্স নহয়। আপুনি যৌন কাৰ্যত ৫০টা বেলেগ বেলেগ প’জ জানিব নালাগে। নিজৰ সংগীৰ পৰাও অতি কাৰ্য আশা নকৰিব। তেওঁ পেছাদাৰী পৰ্ণষ্টাৰ নহয়। গতিকে পৰ্ণ ভিডিও পাহৰি স্বাভাৱিকভাৱে যৌন মিলনত গুৰুত্ব দিয়ক।\n2) এইটো জৰুৰী নহয় যে আপোনাৰ প্ৰথম অভিজ্ঞতা বেদনাদায়ক হ’ব বা ৰক্তক্ষৰণ হ’বই। হাইমেন ভঙাটো কুমাৰীত্ব (virginity) প্ৰমাণ কৰাৰ বিশ্বাসযোগ্য সংকেত নহয়। বহুতো মহিলাৰ হাইমেন আগতেই কিবা কামৰ কাৰণে বা শাৰীৰিক গতি বিধিৰ যেনে চাইকেল চলোৱা আদি কাৰ্যৰ কাৰণে পূৰ্বেই ভাগে। সেইকাৰণে বেছিভাগ মহিলাৰে চেক্সৰ সময়ত তেজ নোলায়। যদি আপোনাৰ হাইমেন ভগা নাই তেতিয়াও এইটো খুব পাতল তৰপ আৰু এটোপা বা দুটোপা তেজহে ওলাব পাৰে। অৱশ্যে প্ৰথমবাৰ সম্ভোগত penetrationৰ সময়ত কিছুপলৰ কাৰণে বিষ বা অস্বস্তি হ’ব পাৰে। কিন্তু এইবোৰৰ পৰা বাচিবলৈ চেক্সৰ পূৰ্বে foreplayৰ পৰামৰ্শ দিয়া হয়। ইয়াৰ জৰিয়তে যোনীৰ শিথিলতা নোহোৱা হয় আৰু বাটটো নমনীয় হৈ পৰে। সেইদৰে anal sexৰ কাৰণে ভাল কোৱালিটিৰ লুব্ৰিকেটৰ যি দোকানত বা অনলাইনত পোৱা যায় ব্যৱহাৰ কৰক। নিজৰ সংগীক কওক যাতে আপোনাক ভালকৈ উত্তেজিত কৰে যৌন মিলনৰ পূৰ্বে। প্ৰথম অৱস্থাত যৌন কাৰ্যসমূহ বেদনাহীন হ’ব লাগে।\n3) সুৰক্ষিত হৈ থাকক। কণ্ডম বা গৰ্ভনিৰোধক ব্যৱহাৰ কৰক। একাংশ মানুহে দুটা কণ্ডম ব্যৱহাৰ কৰে অধিক সুৰক্ষাৰ কাৰণে কিন্তু এইটো সঠিক নহয়। দুয়োটা ঘহনি খাই ফাটিব পাৰে। সেইকাৰণে এটাই যথেষ্ট। যদি আপুনি কিবা lubricantৰ প্ৰয়োগ কৰিছে তেনেহ’লে ল্যুবৰ ব্যৱহাৰ কৰক যি এইটো কাৰ্যৰ কাৰণে ভাল। বেলেগ তেল বা সামগ্ৰীৰ প্ৰয়োগ কৰিলে কণ্ডম ফাটিব পাৰে।\n4) মন লগাই চাপমুক্ত হৈ সংগীৰ সৈতে এই ক্ষণৰ আনন্দ লওক। আপোনাৰ উত্তেজনা যথেষ্ট সময় নাথাকিব পাৰে বা হ’ব পাৰে যে আপোনাৰ যোনীৰ নমনীয়তাও বেছিভাগ নাথাকে। গতিকে নিজৰ ভাললগা–বেয়া লগা সংগীৰ সৈতে পাতি সম্পৰ্ক উপভোগ কৰক। বেছি প্ৰত্যাশা নৰখাকৈ কেনেকৈ সম্পৰ্ক ভাল কৰি ৰাখিব পাৰি সেয়া শিকি লওক।\nFirst published: January 12, 2021, 3:03 PM IST


জখলা (গীতা দত্ত) - সাহিত্য ডট অৰ্গ\n“…Illusion never changed\nYou’realittle late, I’m already torn..“\nকম পোহৰ, কিন্তু ৰঙীন পোহৰ৷ পোহৰবোৰ চিচাঁৰ দাপোণবোৰত প্ৰতিফলিত হৈ সমগ্ৰ ৰুমটোতে সিঁচৰিত হৈ পৰিছে৷ গানটো কোনেও ভালকৈ শুনা নাই, বেছিভাগেই এনেই অলসভাবে এখন ভৰি বা মুৰটো গানৰ মুৰ্ছণাৰ সৈতে লৰাই আছে৷ যেন এটা স্বয়ংক্ৰিয় অৱস্থা৷\nসন্ধিয়া হোৱাৰ লগে লগেই ৰঙীন লাইটবোৰ জ্বলি উঠা এখন বিলাসী ৰেষ্টুৰাঁ৷ ৰেষ্টুৰাঁ বুলি ক’লে শুনিবলৈ ভাল, আচলতে এয়া হ’ল নিজকে নিচাত ডুবাই হেৰাই যোৱাৰ এটি পথ৷ একাকীত্বৰ ফালে এটা খোজৰ দৰেই ইয়াৰ জীৱন৷ গানটোৰ প্ৰতিটো শব্দ দেৱালত ঠেকা খাই তাইৰ কাণত সোমাল৷ “I’m already torn” … এই শব্দকেইটাই তাইৰ মগজুত হাতুৰীৰ দৰে কোবাই থাকিল৷ তাইৰ চেম্পু কৰা চুলিকোচা আজি খোলা৷ মুখত দামী প্ৰসাধন৷ মসৃণ ভৰি আৰু হাতৰ নখবোৰত কোনোবা চিত্ৰকাৰে নিখুঁতভাবে ব্ৰাছেৰে কেনভাছত ৰং সনাৰ দৰেই ৰঙা নেইল পলিচ লগোৱা৷ চিগাৰেটৰ ধোঁৱাৰ মাজেৰে তাই কাষৰ টেবুলখনলৈ চালে৷ এহাল যুৱক যুৱতী৷ হাঁহি হাঁহি দুয়ো দুয়োৰে হাতত ধৰি কিবা কথাত মচগুল৷ বেঁকা হাঁহি এটা মাৰি তাই ভাবিলে ..প্ৰেম৷ এটা মায়াবী শব্দ৷ তাই জীৱনৰ পৰা এই শব্দক নিৰ্বাসন দিয়া আজি বহুদিনেই হ’ল৷\nব্যস্ত মহানগৰীৰ জীৱন, এটা ব্যস্ত প্ৰাইভেট ক’ম্পেনীৰ চাকৰি৷ সকলোৰে সৈতে তাইৰো উচ্চাকাংক্ষা আছে৷ সফলতাৰ চিৰিৰে তাই আগুৱাব খোজে৷ পিছে তাইৰ সময়খিনিহে বৰ আটকীয়া৷ প্ৰতিযোগিতাৰ প্ৰতিটো ৰাতিপুৱা এযোৰ স্মাৰ্ট কাপোৰ, দামী পাৰ্ফিউম আৰু কিছু আধুনিক প্ৰসাধনেৰে আৰম্ভ হয়৷ দুই ইঞ্চি ওখ হিলজোৰ পিন্ধি খোজকাঢ়োতে তাইৰ মনত পৰে, নিয়ৰ পৰা দুবৰিত ভৰি দিয়া আজি বহুদিনেই হ’ল! তাই নিজকে ধমকি দিয়ে, নাই, একো নাভাবিবি, ভাবিলেই তই মৰিলি৷ লুডুখনৰ দৰে এই জীৱন৷ সাপে গিলিলে চুচৰি একেবাৰে গাঁও পাবিগৈ!\nএই কথাখিনিকেই তাই নিজকে বাৰে বাৰে কৈ থাকে৷ বিপদৰ আগজাননী দিয়া এটা স্বয়ংক্ৰিয় যন্ত্ৰৰ দৰেই একেখিনি কথাই বাৰে বাৰে নিজকে কৈ থাকে৷\nতাই এটা মৃদু ইংগিতেৰে ৱেটাৰজনক মাতি ক’লে –প্লিজ ৰিপিট! এইবাৰ ঘড়ীটোলৈ চালে৷ তেখেত আহিবৰ হৈছে৷ তেওঁ তাইৰ প্ৰেমিক নহয়৷ তাইৰ সমুখৰ জখলাদাল বগোৱাৰ বাট এটা৷\nগধুৰ নিশ্বাস এটা এৰি তাই গ্লাচটোত চুমুক দিলে, এজনী বলিয়া প্ৰেমিকাৰ দৰে ..৷\nতাইৰ দেউতাকলৈ বেয়াও লাগে, কিন্তু খঙো উঠে৷ তেওঁ সমগ্ৰ জীৱন নিজৰ আদৰ্শকেই সাৱটি থাকিল৷ গাৱঁৰ বিদ্যালয়ত তেওঁ ইংৰাজী পঢ়াইছিল৷ তেওঁৰ উচ্চাৰণ সাৱলীল, নিখুঁট৷ সেই গহীন মানুহজনক সকলোৱে ভয় নে সমীহ কৰিছিল তাই এতিয়াও সঠিককৈ নাজানিলে৷ কিন্তু বুঢ়া বয়সত সেই একেজন মানুহে পুতেকৰ অকথ্য গালি শুনে, নীৰৱে৷ পুতেকৰ প্ৰতি ভয় নে তেওঁৰ পলায়নবাদ সেয়া তাই নাজানে৷ মানুহজনে সদায় সন্ধিয়া সময়ত কাঠৰ চকী এখনত বহি দূৰ দিগন্তলৈ চাই থাকে৷ অস্তগামী সূৰ্য্যৰ পোহৰবোৰ তেওঁৰ পকা চুলিত পৰি সিঁচৰিত হৈ পৰে৷ তাই ভাবে, সম্ভৱ সেইখিন সময়ত দেউতাই মোৰ মালৈ মনত পেলায়৷ এসময়ত সেই কাঠৰ চকীখনত বহি এই মানুহজনেই সকলোকে ফৰাচী বিপ্লৱৰ কাহিনী শুনাইছিল৷ তাইৰ ককায়েকজনো গাঁওখনৰ ভিতৰত চোকা ল’ৰা আছিল৷ এসময়ত সি সুন্দৰ ছবি আঁকিছিল৷ পিছে তাৰ মাজৰ সেই শিল্পীজনৰ কাহানিবাই মৃত্যু হ’ল৷ দেউতাৰ আদৰ্শৰ বোজাটোৱে তাক হেঁচা মাৰি ধৰি থাকিল৷ দেউতাই কাম কৰা বিদ্যালয়খনতো পইচা দি চাকৰি এটা গোটাব নোৱাৰিলে!\nবৌৱেকজনী এসময়ত কলেজৰ শ্ৰেষ্ঠ গায়িকা আছিল৷ এসময়ত ককায়েকৰ লগত প্ৰেম হ’ল৷ এই মেঘ, জোনাকত উৰি থকা জাতীয় প্ৰেম৷ এতিয়া খা মাৰ! কব নোৱাৰাকৈয়ে তাইৰ মুখেৰে অশ্লীল শব্দ এটা ওলায় গ’ল৷ সব জধা মুৰ্খ, সব চাল্লা ইম’শ্যনেল ফুল! যোৱাবেলি ঘৰলৈ যাওঁতে ককায়েকে মদ খাই তাইক উদ্দেশ্যি কোৱা অশ্লীল দুটা তাইৰ কাণৰ থহৰকৈ বাজিছিল৷ পিছে আচৰিত ভাবে তাইৰ অলপো দুখ লগা নাছিল ৷ তাৰ হতাশা দেখি বৰঞ্চ তাইৰ হাঁহি উঠিছিল৷\nদেউতাকে কাঠৰ চকীখনত বহি আছিল, সন্ধিয়া নামি আহিছিল ৷ আৰু, তাইৰ চকুৰ আগত ক্ৰমান্বয়ে স্পষ্ট হৈ আহিছিল এডাল জখলা ..৷\nতাই লাহে লাহে এটা অদ্ভুত প্ৰাণীলৈ ৰূপান্তৰিত হৈছিল৷ প্ৰথমে অফিচত দিনে ৰাতিয়ে কাম কৰিছিল৷ গতানুগতিক এটা জীৱন৷\nএটা সন্ধিয়াৰ কথা, তাইৰ চিনিয়ৰ এজনে তাইক একাপ কফি খাবলৈ লগ ধৰিলে৷ ভদ্ৰতাৰ খাতিৰত তাইও ওলাই গ’ল৷ এখন সুন্দৰ ৰেষ্টুৰাঁত কফি একাপ খোৱাৰ পাছত চিনিয়ৰজনে তাইক ফ্লেটত থৈ আহিম বুলি ক’লে৷ এসময়ত গাড়ীৰ ভিতৰত তাইৰ পিঠিত তাৰ হাতৰ অবাধ বিচৰণ হবলৈ ধৰিলে৷ কফিৰ দাম! এটা চৰ মাৰি দিবলৈ মন গলেও তাই একো কৰিব নোৱাৰিলে৷ সিদিনাই জখলাডালত প্ৰথম খোজটো পৰিছিল! পিছদিনাৰ পৰা তাইৰ টেবুললৈ কমকৈ ফাইল অহা হল৷ পিছে, একে ঠাইত তাইৰ ৰৈ থকাৰ মন নাই৷ ৰেষ্টুৰাঁৰ কফিৰ মেজৰ পৰা বাৰলৈ, চিনিয়ৰৰজনৰ পৰা অফিচৰ বছলৈ, গাড়ীৰ ছিটৰ পৰা বিছনালৈ, তাইৰ এই অন্তহীন যাত্ৰা বৰ দ্ৰুতভাৱে আৰম্ভ হৈ গ’ল৷\nকেতিয়াবা তাইৰ সেই ল’ৰাটোলৈ মনত পৰে৷ ভালপোৱাই আছিল কিজানি৷ “চুপকে চুপকে ৰাত দিন, আঁচু বহানা য়াঁদ হে ..” তাই গুচি অহাৰ পাছতো সি মাজে মাজে ফোন কৰিছিল৷ এদিন একো নকৈ মনে মনে আছিল সি৷ তাই তাকো মাতিছিলে চহৰলৈ৷ চাকৰি এটা পোৱা যাব তাই নিশ্চিত৷ কিন্তু, সি আকৌ তাইকহে কয়, চৰকাৰী চাকৰি বহুত ওলাইছে, টে’ট পৰীক্ষা নিদিয়া কিয়, ইত্যাদি ইত্যাদি৷ কথাবোৰ শুনিলেই তাইৰ বিৰাট খং উঠে৷ কি মুৰ্খ অ’ এইসোপা!\nতাৰ পাছত তাই তাৰ ফোন উঠাবলৈ এৰি দিলে৷ পিছে তাৰ ফোন উঠাবলৈ এৰি দি কিবা এটা হেৰুৱাই পেলোৱা যেন লাগিছিল তাইৰ৷ সঁচাকৈয়ে! চিগাৰেটৰ ধোঁৱাৰ দৰে যেন উৰি গৈছে সকলো ভালপোৱা৷ প্ৰেমৰ সমষ্ট অনুভৱ যেন বাষ্প হৈ উৰি গ’ল৷ নাহ্ ! এইবোৰ ভাবি সময় নষ্ট কৰি লাভ নাই৷ তাই নিজকে সকিয়ালে৷ জখলা বগাব লাগিব৷ নহলে সাপৰ মুখত পৰিব লাগিব৷ এই জীৱনটোও একপ্ৰকাৰৰ লুডু খেল ..৷\nআহ্, তেওঁ আহিছে৷ তাই মুখত এটি সুন্দৰ হাঁহি সজালে৷ তেওঁক সুধিলে “হুইস্কী, চাৰ?”\nতেওঁ মুৰ দুপিয়াই ক’লে, “বেবী! ডণ্ট কল মি ছাৰ ! অফিছৰ বাহিৰত ছাৰ বুলি নামাতিবা৷”\nৰাতিটো লাহে লাহে আগবাঢ়ি গল ৷ নিচাত ডুবি যোৱাৰ সময়৷ নিচাত থাকোতেই তাইৰ চকুৰ আগত এখন দীঘল ডাঙৰ গাড়ী ভাঁহি উঠে৷ গাঁৱলৈ মামাকে অনা খনৰ নিচিনা সৰু গাড়ী নহয়৷ মামাকৰ গাড়ীৰ পাছফালে ধূলিত আঙুলিৰে লিখাৰ মাদকতা৷ তাই এইবাৰ এখন দীঘল গাড়ী কিনিব৷ এদিন ধূলি উৰুৱাই গাঁওলৈ যাব৷ দেউতাকক গাড়ীত উঠাব৷\nএনেতে তাইৰ কাষত বহি থকাজনৰ ফোনটো বজাত তাই উচপ খাই গল৷ তাই স্পষ্টকৈ শুনিলে, এক নাৰীৰ মাত, সম্ভৱ তেওঁৰ পত্নী৷ “মাইনিৰ জ্বৰ উঠিছে, আপুনি কেতিয়া আহিব বাৰু ?” মানুহজনৰ মুখত আবেগৰ এটাও প্ৰলেপ নাই৷ এটা চিগৰেট জ্বলাই সহজ ভাবেই কৈ গ’ল, “ডণ্ট ৱৰী, ডাক্টৰজনক মাতি দিয়া, মই দুগুণ পইছা দিম বুলি কৈ দিয়া৷ বাই দ্য ৱে, মই আজি ঘৰলৈ নাযাওঁ!”\nএক চেকেণ্ডৰ বাবে তাইৰ কবলৈ মন গৈছিল যে তেওঁ আজি ঘৰলৈ যোৱাই ভাল হব৷ পিছ মুহূৰ্ততে তাইৰ মগজুৱে আদেশ দিলে ‘নেভাৰ’! আগতে সদায় তাইৰ মনটো জয়ী হৈছিল৷ আজিকালি তাই জানিবুজিয়েই মনক হৰুৱাই দিয়ে৷ ৰাতি আৰু গভীৰ হৈ আহিল৷ এটা অক্টোপাছৰ দৰে অচিনাকি হাত এখনে তাইক সাৱটি ধৰিলে৷\nপিংক ফ্ল’ইডৰ গানৰ শব্দৰ টুকুৰাবোৰে তাইৰ মগজুত খুন্দিয়াই থাকিল৷\nDo you think you can tell? ..“\nতাইৰ নিচাসক্ত মাস্কাৰা বোলোৱা চকুৰ দুই পতাত ভাঁহি থাকিল এখন দীঘল গাড়ী আৰু এডাল জখলা৷ বহু ওপৰলৈ বগালে তাই! এই উচ্চতাৰ পৰা সেই কাঠৰ চকীখন ৰিণি ৰিণিকৈহে দেখা পোৱা যায়৷\nঅক্টোপাছটো লাহে লাহে তাইৰ শৰীৰত বগাই গ’ল৷ লগে লগে এঢাপ এঢাপকৈ তায়ো জখলাডাল বগাই গ’ল .. ৷\n← দুটা কবিতা-মূল বাংলা: অভিজিৎ চক্রৱৰ্তী\nআই (বন্দিতা গগৈ বৰা) →


কেতবোৰ বেবেৰিবাং চিন্তাৰ জুমুঠি...\nঅসমীয়া ব্লগৰ তালিকা\nঅসমীয়া ইউনিক'ড টাইপিং সঁজুলিসমূহ\nচিকিৎসা বিজ্ঞান (6)\nমই ভাল পোৱা কিছুমান ব্ল'গ\nঅনুভৱৰ কাঁচিয়লি ৰ'দত ....\nতামোলৰ ঢকুৱা জোনাকী পৰুৱা\nই-মেইলৰ দ্বাৰা অনুসৰণ কৰক\nমোৰ চাউণ্ডক্লাউড চেনেল\nএই ব্ল'গত সন্ধান কৰক\nসৰ্বস্বত্ব সংৰক্ষিত-গীতাৰ্থ বৰদলৈ/২০১৮. Powered by Blogger.\nJanuary 21, 2018 | By: গীতাৰ্থ বৰদলৈ\n২০১৭ বৰ্ষৰ অসমীয়া গান\nসততে অভিযোগ উঠে যে ভাল অসমীয়া গীততকৈ ‘সস্তীয়া’ গীতৰ চাহিদা বেছি। শ্ৰোতাৰ ৰুচি আৰু জনপ্ৰিয়তাৰ মাপকাঠিৰে কেতিয়াবা ভাল আৰু বেয়াৰ মাজৰ সীমাডাল ধূসৰ হৈ পৰে। মই বেয়া বুলি ভবা গীতটোৱে আন হাজাৰজনক আনন্দ প্ৰদান কৰিব পাৰে, বিহুৰ অনুষ্ঠানত তাকে উপভোগ কৰি টিট্‌কাৰি মাৰিবলৈ সুযোগ দিব পাৰে। ইউটিউবত সৰ্বাধিক প্লে’ হোৱা অসমীয়া গীতৰ তালিকা চালে পিউৰিষ্টসকলে নাক কোঁচাব পৰা বহু গীত ওলাব। কিন্তু বিগত বছৰটোৱে এটা কথা প্ৰমাণ কৰিলে যে “ভাল পোৱা যদি ঘৰতে, মালপোৱা খাই থাকোঁতে”ৰ দৰে গীতৰ কথা যিমানে নোলাওক, “মায়াময় জোনাক, বোৱতী নদী, নিস্তেজ সময়, সিপাৰত তুমি”ৰ দৰে শাৰীও নিগৰিত হৈ থাকিব। ২০১৭ চনৰ মোৰ ভাল লগা কেইটামান অসমীয়া গীতৰ তালিকা দিলোঁ। বেছিভাগ সকলোৱে চাগে শুনিছেই, কেইটামান নাই শুনা যদি শুনি চাওক। হয়তো আপোনাৰো ভাল লাগিব পাৰে। ক্ৰমিক সংখ্যাবোৰেৰে মোৰ ভাল লগাৰ ক্ৰম বুজোৱা নাই।\n(গীতবোৰৰ ইউটিউব প্লে’লিষ্ট: https://www.youtube.com/playlist…)\nকথা: শান্তনু ৰৌমুৰীয়া\nসুৰ/কণ্ঠ/সংগীত: নীলোৎপল বৰা\nশান্তনু ৰৌমুৰীয়াৰ কথা, নীলোৎপল বৰাৰ সংগীত আৰু কণ্ঠই গীতটোক অতি উচ্চ স্থান দিছিলেই, অনিৰুদ্ধ বৰুৱাই পৰিচালনা কৰা ভিডিঅ’ই তাক এক অনন্য পৰ্যায়লৈ লৈ গ’ল। “বাৰিষাৰে গধূলি, থাকিবনে এইবেলি, নদীখনি মনে মনে শুই”। বাৰে বাৰে শুনি থাকিব পৰা এটা গীত। বাৰে বাৰে চাই থাকিব পৰা কিছুমান দৃশ্য। অসমৰ কোনো এখন ঠাইক বিশ্ববাসীৰ আগত দাঙি ধৰিবলৈ ইয়াতকৈ ভাল চেষ্টা হয়তো আগতে হোৱা নাই।\n২) আকাশ সোণোৱালী\nকথা: ড° সান্ত্বনা বৰদলৈ\nসুৰ/কণ্ঠ: ৰূপম ভূঞা\nসংগীত: অনুৰাগ শইকীয়া\n“মাজ ৰাতি কেতেকী” মোৰ বাবে ২০১৭ বৰ্ষৰ শ্ৰেষ্ঠ অসমীয়া ছবি আছিল। ছবিখনত এটাই গীত, কিন্তু মন, মগজু শাঁত পেলাব পৰা গীত। পৰিচালিকা ড°সান্ত্বনা বৰদলৈৰ কলমৰ পৰা ওলোৱা কোমল কোমল শব্দবোৰ ৰূপম ভূঞা আৰু অনুৰাগ শইকীয়াই সুমধুৰ কণ্ঠ, সংগীতেৰে বান্ধি এক অপূৰ্ব সৃষ্টিৰ জন্ম দিলে। আৰম্ভণিৰ অংশত সুহুৰিৰ প্ৰয়োগ আকৰ্ষণীয়। “আকাশ সোণোৱালী, উমাল-উদাৰ, ৰ’দৰঙী চিলাবোৰে তাতে মেলে প্ৰেমৰ পোহাৰ”। গীতটোৰ চিত্ৰায়ণো আছিল অতি আকৰ্ষণীয়।\n৩) তুহু দীন তাৰণ\nকথা: ৰাধানাথ ফুকন\nসুৰ: পংকজ শৰ্মা\nকণ্ঠ: অভিশ্ৰুতি বেজবৰুৱা\n১৯০৫-০৬ চনত ৰাধানাথ ফুকনে লিখা গীতটোৱে অভিশ্ৰুতি বেজবৰুৱাৰ কণ্ঠত প্ৰাণ পাই উঠিছে। সহযোগ কৰিছে দৰঙৰ জগন্নাথ বৰাৰ ওজাপালি দলে। নতুন প্ৰজন্মক অসমৰ সংস্কৃতিৰ লগত চিনাকী কৰাই দিবলৈ এনে প্ৰচেষ্টা বাৰে বাৰে হোৱা উচিত। সত্ৰ, দৌলোৎসৱক সামৰি কৰা চিত্ৰায়ণ অতি মনোমোহা (ইয়াৰ লগতে দুবছৰ আগৰ কল্পনা পাটোৱাৰী, পাপনৰ কণ্ঠৰ “মুক্তি” গীতৰ ভিডিঅ’টো আকৌ এবাৰ চাব পাৰে)।\nকথা/সুৰ/কণ্ঠ: শংকুৰাজ কোঁৱৰ\nসংগীত: অভি শইকীয়া\nএদিন ইউটিউব খুঁচৰি থাকোঁতে “জলপ্ৰপাত” নামৰ গীত এটিত চকু পৰিল। শুনি শিহঁৰিত হৈ পৰিলোঁ। অসমীয়া গানত EDM-প্ৰয়োগ খুব পুৰণা নহয়। নতুন গায়ক শংকুৰাজৰ মোটা কণ্ঠ আৰু অভি শইকীয়াৰ ইলেক্ট্ৰনিক সংগীতে শ্ৰোতাক নতুন সোৱাদ দিয়াটো নিশ্চিত। গীতৰ কথাও অগতানুগতিক- “সুৰ মালহাৰ ৰাগৰ তানে, বাৰিষাৰ বাতৰি আনে, লাজুকী দুবৰি বনে, ৰূপোৱালী ৰহণ সানে, দেখি মন বিভোৰ, বাজি উঠে নুপুৰ, খালি ভৰিৰে গছকি তৰালী, শব্দ শিথিল, হাঁহিও জিলিকিল, নাচোনতে মন উন্মাদিনী….”\n৫) ন যুঁজৰ ৰণুৱা\nকথা: ইবছন লাল বৰুৱা\nসুৰ/কণ্ঠ: জয় বৰুৱা\nশুই থকা অসমীয়াৰ চেতনা জাগৃত কৰিবলৈ আহ্বান “ন যুঁজৰ ৰণুৱা”। ইবছন লাল বৰুৱাৰ শক্তিশালী কলম আৰু জয় বৰুৱাৰ ভিন্ন কণ্ঠৰ পুনৰ এক উৎকৃষ্ট মিশ্ৰণ। কোচসকলৰ গৌৰৱময় ইতিহাসত আলোকপাত কৰি কলা-সংস্কৃতিৰ উমান দিয়া গীতটোৱে জাতিটোক ভেদাভেদ পাহৰি যুঁজিবলৈ প্ৰেৰণা দিব।\n৬) কি বেদনাতে\nকথা: মৈত্ৰী পাটৰ/শংকুৰাজ কোঁৱৰ\nসুৰ/কণ্ঠ: শংকুৰাজ কোঁৱৰ\n“বাৰ্ত্তালাপ” নামৰ প্ৰকল্পৰ সংগীত প্ৰকল্প এটাৰ প্ৰথম গীত “কি বেদনাতে”। মৈত্ৰী পাটৰৰ কবিতা এটিৰ ওপৰত আধাৰিত গীতক শংকুৰাজে নিজৰ সুকীয়া কণ্ঠৰ স্পৰ্শ দিছে। আৰম্ভণিৰ কী’বৰ্ড অংশই গীতটোৰ মুড স্থাপন কৰিছে। তাৰ পাছত আৰম্ভ হয় “কি বেদনাতে দুচকু সেমেকে, কি ভাৱনাতে দুবাহু উমলে, কি কি মৰীচিকা খেদি হাবাথুৰি খাই আজি ৰৈ আছোঁ মই….”। যোৱা মাহত মুক্তি লাভ কৰা গীতটোৰ ভিডিঅ’টো বিমূৰ্ত আৰু সুন্দৰ।\n৭) জোন গলা\nকথা: জিতুমণি কলিতা\nকণ্ঠ/সংগীত: মৃণাল ৰাভা\nপ্ৰথমবাৰ শুনিলে বহুতে হয়তো পাপনৰ গীত বুলি ভুল কৰিব। মৃণাল ৰাভাৰ দৰদী কণ্ঠৰ পাপনৰ সৈতে সাদৃশ্য আছে, কিন্তু অনুনাসিক উচ্চাৰণ কম। আবেগ ঢালি গোৱা “জোন গলা জোনাকী ৰাতি, দুচকুতে সপোন আঁকি” মাথোঁ এবাৰ শুনিলে হেঁপাহ নপলায়। কেমেৰাৰ কামো অতি সুন্দৰ।\nকথা: বিদ্যুৎ কটকী\nসুৰ: অনুৰাগ শইকীয়া\nসংগীত: নীলোৎপল বৰা\nকণ্ঠ: জুবিন গাৰ্গ\nনতুন অসমীয়া চলচ্চিত্ৰ “শৈশৱতে ধেমালিতে”ৰ গীত “এমুঠি”। “ভগ্ন প্ৰাচীৰ আজি তাৰুণ্যৰ বাটে-পথে চৌদিশে, পৰাজিত লুণ্ঠিত জীৱাত্মাৰ সমদল, মুৰ্চিত আজি শত কলিজাৰ দাবানল” আৰম্ভণিয়ে জুবিনৰ “ৰুদ্ধ আকাশ, ক্ৰুদ্ধ বতাহ”হৈ মনত পেলাই দিলে। তাৰ পাছতে সমবেত কণ্ঠৰ আৰোহণ। জুবিন গাৰ্গৰ কণ্ঠ, অনুৰাগ শইকীয়া, নীলোৎপল বৰাৰ সংগীতে শ্ৰোতাৰ মন-মগজু কঁপাই তুলিব।\nকথা/সুৰ/সংগীত: জিম অংকন ডেকা\nকণ্ঠ: ৰূপম ভূঞা\nথাওকতে পোৱা অভিধানত “অনুৰণ” শব্দটো নাই, “অনুৰণন”হে আছে। জিম অংকন ডেকাই গীতৰ প্ৰয়োজনত শব্দটো চুটি কৰি ব্যৱহাৰ কৰিলে নেকি নাজানো। শেষ ফল অৱশ্যে অতি শ্ৰুতিমধুৰ। গীতটো ২০১৬ বৰ্ষতে মুক্তি লাভ কৰিছিল যদিও নূন্যতম বাদ্যযন্ত্ৰৰ ব্যৱহাৰেৰে লাইভ, আন্‌প্লগ্‌ড ভাৰ্ছন এটা যোৱা বছৰ মুক্তি দিয়া হয়। ৰূপম ভূঞাৰ গায়কীৰ কথা ক’বলৈ ভাষা নাই! “সোঁৱৰণীৰ বতাহজাকত তোমাৰেই সুবাস, সুধিছিলোঁ নিৰ্জনতাক পামনে কোনো আশ্বাস….”। Eb কৰ্ডৰ কোমল মুডত ৰূপম ভূঞাৰ কণ্ঠ আৰু গীতৰ সুৰ নিৰ্জনতাত নদীৰ দৰেই বৈ যায়।\n১০) জীৱনে ওলমে-জামলে\nসুৰ/সংগীত: তৰালী শৰ্মা\nকণ্ঠ: সিদ্ধাৰ্থ হাজৰিকা\nঅহা মাহত মুক্তি লাভ কৰিবলগীয়া “কেলেণ্ডাৰ” চলচ্চিত্ৰৰ গীত। শান্তনু ৰৌমুৰীয়াৰ “মনৰে চিকমিক বৈয়ামত জিকমিক সপোনৰ মুকুতা ভৰি আহে” শাৰীয়ে মুহূৰ্ততে আকৃষ্ট কৰে। এই গীতৰ দৰে তৰালী শৰ্মাই “মাৰ্কশ্বিট” ছবিতো মেণ্ডোলিনৰ বুদ্ধিদীপ্ত প্ৰয়োগ কৰা মনত পৰে। সিদ্ধাৰ্থ হাজৰিকাই প্ৰাণ ঢালি গীতটো গাইছে।\n১১) ভাটিয়ালী সপোন (https://www.youtube.com/watch?v=fQsVDTOgjBM)\nকথা/সুৰ/কণ্ঠ: মৈত্ৰী পাটৰ\nসংগীত: শংকুৰাজ কোঁৱৰ\n“বাৰ্ত্তালাপ”ৰ দ্বিতীয় গীতৰ কথা আৰু কণ্ঠ মৈত্ৰী পাটৰৰ নিজা। ছাঁ-পোহৰ, লয়লাস নৃত্য আৰু ৰঙৰ খেলাৰ বিমূৰ্ত চিত্ৰায়ণক গায়িকাৰ মিঠা কণ্ঠই গতি দিছে। “কি বেদনাতে” আৰু “ভাটিয়ালী সপোন” সম্পূৰ্ণ বেলেগ সৃষ্টি, কিন্তু ভিডিঅ’ দুটা একেডাল সূতাৰে বন্ধা। আশা কৰোঁ তেওঁলোকৰ এই প্ৰকল্পই আগকৈও এনে অনন্য গীত আমাক দি যাব।\nইবছন লাল বৰুৱা আৰু জয় বৰুৱা লগ লাগিলে বিশেষ সৃষ্টি হোৱাটো খাটাং। “কোৱা”ও ইয়াৰ ব্যতিক্ৰম নহয়। “কোৱা মনৰে কথা, কাণে কাণে কৈ যোৱানা, মনে বিচাৰে কাষত, নুবুজা কিয় বুজানা” বুলি গাওঁতে যেন আনে শুনাটো বিচৰা নাই। খ্যাতিসম্পন্ন নৃত্যশিল্পী শিল্পীকা বৰদলৈয়েও অভিনয় কৰা সমুজ্জ্বল কাশ্যপৰ ক’লা-বগা চিত্ৰায়ণ গীতটোৰ পৰিপূৰক।\n১৩) অ’ মা\nআৱাহন থিয়েটাৰৰ গীত “অ’ মা”য়ে “তাৰে জমীন পৰ”লৈ মন পেলাই দিয়ে। জুবিন গাৰ্গে সমস্ত আবেগ ঢালি গোৱা শব্দবোৰ হৃদয়ৰ অভ্যন্তৰ প্ৰৱেশ নকৰাটো চাগে অসম্ভৱ।\n১৪) উভতি আকৌ\nকথা/সুৰ/কণ্ঠ: অংগৰাগ মহন্ত\nঅংগৰাগ মহন্তৰ নতুন এলবাম “নতুন পোহৰ”এ “জোনাকী ৰাতি” বা “চিনাকী-অচিনাকী”ৰ দৰে মোৰ মন জয় নকৰিলে, ৰাইজেও চাগে আগৰ দৰে আদৰি নল’লে। ভাল লগা গীতৰ ভিতৰত এটা “উভতি আকৌ”। পোৱা-নোপোৱাৰ দোমোজাত থকা ভাৱ পাপনে বেজাৰৰ গায়কীৰে সুন্দৰকৈ প্ৰকাশ কৰিছে।\n১৫) ধুনীয়া জোন\nকথা আৰু সংগীত- দিগন্ত ভাৰতী\nকণ্ঠ- নাহিদ আফ্ৰিন\nনহিদৰ কণ্ঠ আৰু গায়কীৰ লগত সকলোৱেই পৰিচিত। দিগন্ত ভাৰতীৰ মিঠা শব্দৰ মালা নাহিদে সুন্দৰকৈ পৰিবেশন কৰিছে। এই গীতৰ বাবে নাহিদে কিছুদিন আগতে প্ৰাইড ইষ্ট শ্ৰেষ্ঠ গায়িকাৰ সন্মানো লাভ কৰিছে।\n১৬) কবিতা কেনেকৈ লিখে\nসুৰ: পাৰ্থ প্ৰতীম\nকণ্ঠ: জুবিন গাৰ্গ, সুবাসনা দত্ত\n“কোঁৱৰপুৰৰ কোঁৱৰ” চিনেমাখন ভাল মনোৰঞ্জনকাৰী চিনেমাই আছিল, কিন্তু হিট্ নহ’ল। হিট্ হ’ল চিনেমাখনৰ গীতবোৰ বিশেষকৈ “কবিতা কেনেকৈ লিখে”। গীতৰ কথাক জুবিন গাৰ্গ আৰু সুবাসনা দত্তৰ কণ্ঠই এনে এক মাত্ৰা দিছে যে কবিতা নিলিখা মানুহেও কবিতা লিখি পেলাব। নায়িকাৰ “ডেম্‌ফুল” সংলাপেৰে আৰম্ভ হোৱা চিত্ৰায়ণো সুন্দৰ। চিনেমাখনৰ আন গীত জয় বৰুৱাৰ কণ্ঠৰ “টুকুৰা টুকুৰ কৰি” আৰু পাপনৰ “হাঁহি এটি”ও শ্ৰুতিমধুৰ।\n১৭) আকুলি বিকুলি\nকথা/সুৰ/সংগীত: জুবিন গাৰ্গ\nকণ্ঠ: জুবিন গাৰ্গ, নাহিদ আফ্ৰিন\n“প্ৰিয়াৰ প্ৰিয়”ৰ সংগীতে মোক সন্তুষ্ট কৰা নাছিল। “হিয়া দিয়া নিয়া”ৰ পৰা জুবিন গাৰ্গৰ চলচ্চিত্ৰ সংগীতৰ গ্ৰাফডাল যেন ত্ৰমাৎ তলকৈহে আহি আছে (দীনবন্ধুৰ দৰে দুই-এটা উঠন নথকাও নহয়)। তাৰ মাজতে এটা ভাল লগা গীত আকুলি-বিকুলি। নাহীদৰ গায়কী প্ৰশংসনীয়। জুবিন দাৰ কথা নক’লোঁৱেইবা। “এতিয়া বুকুত তুমি জোন হৈ” বুলি গোৱা হাই স্কে’লৰ অংশ জুবিন দাৰ বাহিৰে বেলেগ গায়কৰ কণ্ঠত চাগে ভাল নালাগিব।\n১৮) এতিয়াৰ সময়\nকথা: জুবিন গাৰ্গ\nসুৰ/কণ্ঠ: নীলোৎপল বৰা\n“মাজুলীৰ” পাছত “পঞ্চম” এলবামৰ আন এটা ভাল লগা গীত। গীতৰ ভাষা, পৰিবেশন প্ৰথম শ্ৰেণীৰ। “এন্ধাৰো আহিল, পোহৰো আহিল, মোৰ সুৰ কেনিনো বাগৰিল…”। ষ্টপ্ মোচন শৈলীৰে কৰাৰ দৰে অপূৰ্ব চিত্ৰায়ণ খুব সম্ভৱ আন অসমীয়া গীতত হোৱা নাই।\n১৯) লাচিতে কৈছোঁ মই\nকণ্ঠ- নীল আকাশ, কুসুম কৈলাশ\n“ন যুঁজৰ ৰণুৱা”ৰ দৰে জাতীয়তাবাদী ভাৱধাৰাৰ আন এটি গীত। মই সাধাৰণতে পছন্দ নকৰা নীল আকাশ আৰু কুসুম কৈলাশে লাচিতৰ শৌৰ্য-বীৰ্য বলিষ্ঠ কণ্ঠ, ‘ৰেপ’ আৰু যুদ্ধৰ পৰিবেশৰ সংগীতেৰে এইবাৰ মন জয় কৰিলে।\n২০) মনৰ মৰম\nকথা: কেশৱ দত্ত\nসুৰ/সংগীত: ৰূপম তালুকদাৰ\nকণ্ঠ: গায়ত্ৰী হাজৰিকা\nগয়ত্ৰী হাজৰিকাৰ গীতৰ সোৱাদ যদি আগতে পোৱা নাই তেন্তে ইউটিবত “Best of Gayatri Hazarika” বুলি সন্ধান কৰি চাব পাৰে। ৰূপম ভূঞাৰ দৰেই তেখেতে কেৱল চিৰিয়াছ কামত মনোনিবেশ কৰিছে। “মন মোৰ উৰি ফুৰে”, “সৰা পাতে পাতে ফাগুন নামে” আদিৰ পাছত এইটোও তেখেতৰ এক অনুপম উপহাৰ।\n• এছাটি বতাহ: অভিশ্ৰুতি বেজবৰুৱা (https://www.youtube.com/watch?v=rzpOeDpA7eA&feature=youtu.be)\n• শুদ্ধ চিন্তা: নৱনীতা কলিতা (https://www.youtube.com/watch?v=AyeJvIs0kVo)\n• পাহৰি যোৱা: বৰ্ণালী কলিতা (https://www.youtube.com/watch?v=GyUJCIqNrNU)\n• দিন জ্বলে: জুবিন গাৰ্গ, জুবলী বৰুৱা (https://www.youtube.com/watch?v=pQvitFLU9uA)\n• ইমান সেমেকা কথাৰে: গায়ত্ৰী হাজৰিকা (https://www.youtube.com/watch?v=rOoFobGHCZ0)\n• ছবি অঁকা মানুহজনে: পাৰবীন হুছেইন (https://www.youtube.com/watch?v=JaFJoMDslL8)\nশ্ৰেষ্ঠ শ্ৰাব্য সঁফুৰা: "অভিশ্ৰুতি" আৰু "পঞ্চম"।\nOctober 28, 2017 | By: গীতাৰ্থ বৰদলৈ\nজলাতংক ৰোগ আৰু মিল্‌ৱাকী প্ৰট'কল\nএই কাহিনীৰ নায়িকা জিনা গিজি (ছবিৰ উৎস youthhealthmag.com)\nফণ্ড ডু লেক আমেৰিকা যুক্তৰাষ্ট্ৰৰ ৱিছ্‌কন্সিন প্ৰদেশৰ এখন সৰু নগৰ। পোন্ধৰ বছৰীয়া জিনা গিজি তাৰে ছেইণ্ট মেৰী স্প্ৰিংছ হাইস্কুলৰ ছাত্ৰী। ২০০৪ চনৰ ১২ ছেপ্টেম্বৰ দেওবাৰে জিনাই মাকৰ লগত নগৰৰে ছেইণ্ট পেট্ৰিক গীৰ্জালৈ গৈ প্ৰাৰ্থনাৰ বাবে আসন গ্ৰহণ কৰিলে। প্ৰাৰ্থনা শেষ হ’বলৈ অলপ সময় থাকোঁতে বাদুলী এটা আহি গীৰ্জাৰ ভিতৰত উৰি ফুৰিবলৈ ল’লে। এপাকত মানুহৰ কোবত বাদুলীটো আহি তলত পৰিলহি। জীৱপ্ৰেমী জিনাই ভাবিলে বাদুলীটো বাহিৰৰ গছ এজোপাত এৰি দিয়াই ভাল। এই বুলি বাদুলীটো হাতত তুলি দুৱাৰখন ঠেলা মাৰি খুলোঁতেই বাদুলীটোৱে জিনাৰ বাওঁহাতৰ তৰ্জনী আঙুলিত কামুৰি দিলে। বাদুলীটোৱে নেৰা দেখি জিনাই আজুৰি আনি তাক ওচৰৰ গছলৈ দলিয়াই দিলে আৰু ভিতৰলৈ আহি পুনৰ নিজৰ আসনত বহিলহি। জিনাৰ ভাষাতে ক’বলৈ গ’লে বাদুলীটোৱে কামোৰা সেই ত্ৰিছ ছেকেণ্ডে তাইৰ জীৱন চিৰদিনৰ বাবে সলাই পেলালে। ঘৰলৈ আহি জিনাই আঘাত পোৱা ঠাই হাইড্ৰ’জেন পেৰ’ক্সাইডেৰে ধুই দিলে আৰু ঘটনাটো পাহৰি গ’ল।\n১৩ অক্টোবৰৰ পৰা জিনাৰ গা বেয়া হ’বলৈ ধৰিলে। দুৰ্বলতা, বমি, দ্বি-দৃষ্টি, অভাৰসাম্য আদি লক্ষণৰ বাবে জিনাক স্থানীয় ছেইণ্ট এগ্নেছ চিকিৎসালয়ত ভৰ্তি কৰোৱা হ’ল। জিনাৰ হঠাতে বাদুলীয়ে কামোৰা কথাটো মনত পৰাত মাকক ক’লে। মাকে স্নায়ুৰোগ বিশেষজ্ঞজনক জনোৱাত তেওঁ আহি আঙুলিটো চালে। ক্ষতস্থান ঠিক হৈ পৰা দেখি তেওঁ বিশেষ গুৰুত্ব নিদিলে। পাছদিনাৰ পৰা জিনাৰ অৱস্থা কাহিল হৈ পৰিল। সকলো পৰীক্ষা-নিৰীক্ষা কৰোৱা হ’ল। ৰোগ ধৰিব পৰা নাই। শিশু বিশেষজ্ঞ ড° হাৱাৰ্ড ধনাউ জিনাক চাবলৈ আহিল। মাজে তেওঁক বাদুলীৰ কথাটো জনোৱাত ড° হাৱাৰ্ডে জলাতংক ৰোগ বুলি সন্দেহ কৰিলে। খৰধৰকৈ মিল্‌ৱাকীৰ শিশু চিকিৎসালয়ৰ লগত যোগাযোগ কৰা হ’ল। ১৮ অক্টোবৰত জিনা সেই চিকিৎসালয়ত ভৰ্তি হ’ল।\nজিনাৰ ছাল আৰু তেজৰ নমুনা জৰ্জিয়াৰ ছেণ্টাৰ ফৰ ডিজিজ কণ্ট্ৰ’ল এণ্ড প্ৰিভেন্‌চনলৈ পঠিয়াই দিয়া হ’ল। জিনাৰ জলাতংক ৰোগ নিশ্চিত হ’ল। জিনাৰ মাক-দেউতাক ভাগি পৰিল। জলাতংক মানেই মৃত্যু। বলিয়া মৰণ। চকুৰ সন্মুখতে নিজৰ সন্তান লাহে লাহে মৰণপথলৈ আগুৱাই যোৱানো কেনেকৈ সহ্য কৰিব। শিশু সংক্ৰামক ৰোগৰ বিশেষজ্ঞ ড° ৰড্‌নী ৱিল’বীয়ে হাৰ মানিব নুখুজিলে। জিনাৰ ওপৰত তেওঁ আগতে কেতিয়াও নকৰা এটা পৰীক্ষামূলক চিকিৎসা পদ্ধতি চেষ্টা কৰি চাবলৈ ঠিৰাং কৰিলে। ডুবিবলৈ ধৰা মানুহে খেৰ-কূটাকো খামুচি ধৰাৰ দৰে জিনাৰ মাক-দেউতাকে সন্মতি দিলে। যিহেতু জলাতংক ৰোগে কেন্দ্ৰীয় স্নায়ুতন্ত্ৰত ৰাসায়নিক খেলিমেলিহে লগায়, ড° ৱিল’বীৰ দলে ভাবিলে যে মগজুক যদি বিশ্ৰাম দিয়া হয় তেন্তে শৰীৰৰ নিজা প্ৰতিৰক্ষা প্ৰণালীয়ে লাহে লাহে ৰোগৰ মোকাবিলা কৰিব পাৰিব। সেইমতেই গিজিক মিডাজ’লাম আৰু কেটামিন ঔষধৰ এটা মিশ্ৰণ দি কৃত্ৰিম সুপ্ত অৱস্থালৈ অনা হ’ল আৰু এণ্টিভাইৰেল ঔষধ ৰিবাভিৰিন আৰু এমেণ্টাডিন প্ৰয়োগ কৰা হ’ল। সকলোৱে ৰুদ্ধস্বাসেৰে জিনাৰ জীৱন-মৃত্যুৰ খেলখনৰ ফলাফললৈ অপেক্ষা কৰিলে।\nছদিনৰ পাছত স্নায়ুৰসৰ পৰীক্ষা কৰি দেখা গ’ল যে জিনাই শৰীৰে ৰেবীজ প্ৰতিদেহ (antibody) উৎপন্ন কৰিছে! সাতদিনৰ পাছত ড° ৱিল’বীয়ে জিনাক লাহে লাহে সুপ্তাৱস্থাৰ পৰা মুকলি কৰিলে। মগজুৰ গুৰুতৰ ক্ষতি হোৱাৰ আশংকা জিনাই অমূলক প্ৰমাণ কৰিলে। শিশুক শিকোৱাৰ দৰে তাইকো থিয় দিয়া, খোজ কঢ়া আদিৰ প্ৰশিক্ষণ দিয়া হ’ল। জিনা ক্ৰমাৎ আৰোগ্য হৈ আহিবলৈ ধৰিলে। ভৰ্তি হোৱাৰ ৭৬ দিনৰ পাছত ২০০৫ চনৰ ১ জানুৱাৰীত চিকিৎসকে জিনাক ঘৰলৈ যোৱাৰ অনুমতি দিলে। ঘটনাৰ আগত বা পাছত প্ৰতিষেধক নোলোৱাকৈ জলাতংক ৰোগৰ পৰা আৰোগ্য লাভ কৰা জিনা বিশ্বৰ প্ৰথম ব্যক্তি। ১৩১ দিনৰ পাছত চিকিৎসকৰ ওচৰলৈ পৰীক্ষাৰ বাবে যাওঁতে জিনাৰ কথা কোৱা আৰু খোজ কঢ়াত অসুবিধা প্ৰত্যক্ষ কৰা হৈছিল। কিছু স্নায়ৱিক দুৰ্বলতা থাকিলেও ২০১১ চনত জিনাই জীৱবিদ্যাৰ গ্ৰেজুৱেচন সম্পূৰ্ণ কৰে। এই চিকিৎসা পদ্ধতিবিধো “মিল্‌ৱাকী প্ৰট’কল” বা “ৱিছ্‌কন্সিন প্ৰট’কল” নামেৰে বিখ্যাত হৈ পৰিল।\nবছৰি প্ৰায় ৫৫,০০০ লোকৰ জলাতংক ৰোগত মৃত্যু হয়। আগতে ভবা হৈছিল যে প্ৰতিষেধক নোলোৱা ব্যক্তিৰ জলাতংক হ’লে মৃত্যু ১০০% নিশ্চিত। কিন্তু জিনা গিজিৰ ঘটনাই দেখুৱালে যে একেবাৰে আশা এৰি দিয়াৰ প্ৰয়োজন নাই। ২০০৪ চনৰ আগলৈকে কেৱল পাঁচজন জলাতংক ৰোগীৰ মৃত্যু নোহোৱাৰ তথ্য আছে (তাৰ ভিতৰত ভাৰতৰো এগৰাকী ৰোগী আছে)। ২০১৭ চনৰ জুন মাহলৈকে এই সংখ্যা পোন্ধৰজনলৈ বাঢ়িছে। মিল্ৱাকী প্ৰট’কলৰো এতিয়ালৈকে তিনিবাৰ সংশোধন কৰা হৈছে। ড° ৱিল’বীয়ে ২০০৯ চনত প্ৰকাশ কৰে যে প্ৰথম প্ৰট’কল অনুসৰি চিকিৎসা কৰা ২৫ জন লোকৰ দুজনৰ প্ৰাণৰক্ষা পৰিছে আৰু সংশোধিত প্ৰট’কল মতে চিকিৎসা কৰা ১০ জন লোকৰ দুজনৰ প্ৰাণৰক্ষা হয় (২০১৩ চনৰ এখন গৱেষণা পত্ৰিকাত অৱশ্যে এই তথ্য ভুল বুলি কোৱা হৈছে)। ভাৰততো ২০১৬ চনৰ জানুৱাৰীত গোৱালিয়ৰত এজন জলাতংক ৰোগীৰ এই পদ্ধতি অনুসৰি চিকিৎসা কৰা হৈছিল, কিন্তু চাৰি দিনৰ পাছতে তেওঁৰ মৃত্যু হয়। পেৰুত কৰা এটা গৱেষণাত ধৰা পৰে যে জলাতংকৰ প্ৰতিষেধক নোলোৱাকৈও মানুহৰ দেহত ভাইৰাছবিধৰ প্ৰতিদেহ উৎপন্ন হ’ব পাৰে। মানৱ জলাতংকৰ কোনো প্ৰমাণিত চিকিৎসা নাই বুলি ২০১৩ চনত বিশ্ব স্বাস্থ্য সংস্থাৰ এখন আলোচনা চক্ৰত স্পষ্ট কৰি দিয়া হয়।\nমিল্‌ৱাকী প্ৰট’কলৰ মাজেৰে জিনা বা আন ৰোগীয়ে আৰোগ্য লাভ কৰাৰ কাৰণ বিতৰ্কৰ আৱৰ্তত। কোনো কোনোৰ মতে ভাইৰাছবিধৰ দুৰ্বল প্ৰকাৰৰ দ্বাৰা সংক্ৰমিত হ’লে আৰোগ্য লাভৰ সুযোগ বেছি। আন কোনোৰ মতে ব্যক্তিবিশেষৰ জিনীয় বা প্ৰতিৰোধমূলক উপাদানে আৰোগ্যত প্ৰভাৱ পেলাব পাৰে। নতুন নতুন চিকিৎসা পদ্ধতি পৰীক্ষা নকৰি মিল্‌ৱাকী প্ৰট’কলকে সাৱটি থকাৰ বাবে স্বাস্থ্যকৰ্মীসকলক সমালোচনা কৰা হয়। প্ৰথম মিল্‌ৱাকী প্ৰট’কলৰ কেৱল কেটামিন আৰু মিডাজলামহে বৰ্তমানৰ সংশোধনীত ব্যৱহাৰ কৰা হয়। প্ৰচলিত ICU চিকিৎসা প্ৰণালীত এই ঔষধ দুবিধ এনেয়ো ব্যৱহাৰ নোহোৱা নহয়। মিল্‌ৱাকী প্ৰট’কল অনুসৰি প্ৰাণ ৰক্ষা পৰা ঘটনাবোৰ কাক্‌তালীয় বুলি ধৰিলেও এই কথা নিশ্চিত যে ড° ৱিল’বীৰ প্ৰচেষ্টাই ৰেবীজৰ জোৰদাৰ চিকিৎসা সম্পৰ্কে চিকিৎসক আৰু গৱেষক সমাজৰ মাজত সজাগতাৰ সৃষ্টি কৰিলে। আন ভাইৰাছজনিত ৰোগৰ দৰে ৰেবীজ বা বলিয়া মৰণো এতিয়া ১০০% ঘাটক নহয়।\n(বিভিন্ন ইণ্টাৰনেট সূত্ৰৰ সহায় লৈ)\nUnable to view contents ?\nJust download the Siyam Rupali font from here and set it as your browser's default font after installing.\nকেইটামান অসমীয়া ৱেবছাইট\nসাহিত্য ডট্ অৰ্গ\nএনাজৰী ডট্ কম\nঅসমীয়া বাতৰি কাকত\nCopyright © 2016 - বিক্ষিপ্ত - is proudly powered by Blogger and Ray Creations. সৰ্বস্বত্ব সংৰক্ষিত। বিনা অনুমতিত ইয়াৰ লেখাসমূহ আন ঠাইত প্ৰকাশ কৰিব নোৱাৰিব।


আব্দুল মুহিব মজুমদাৰৰ স্মৃতিত : প্ৰয়াত মজুমদাৰৰ দৰে দূৰদৰ্শী ব্যক্তিত্ব সঁচাকৈ বিৰল » Gana Adhikar\nHome Main Stories আব্দুল মুহিব মজুমদাৰৰ স্মৃতিত : প্ৰয়াত মজুমদাৰৰ দৰে দূৰদৰ্শী ব্যক্তিত্ব সঁচাকৈ বিৰল\nহাফিজ ৰশ্বিদ আহমদ চৌধৰী\n‘আই এম ডি টি আইন ৰচনাৰ ক্ষেত্ৰত মজুমদাৰৰ ভৱিষ্যৎ দৰ্শনৰ ক্ষমতা নিহিত আছিল। বিদেশী আইনত নাগৰিকত্ব প্ৰমাণৰ দায়িত্ব আছিল অভিযুক্তৰ; …কিন্তু এই আইনৰ ফলত বিদেশী হিচাপে কাৰোবাক সন্দেহ কৰিলে তাৰ প্ৰমাণৰ দায়িত্ব দিয়া হৈছিল আৰক্ষীৰ কান্ধত। ধৰ্মীয় আৰু ভাষিক সংখ্যালঘুসকলক হাৰাশাস্তিৰ পৰা মুক্তি দিয়াই আছিল মজুমদাৰৰ একমাত্ৰ উদ্দেশ্য। অসম চুক্তি যেতিয়া প্ৰণয়ন কৰা হ’ল, তেতিয়া আৰু এবাৰ তেওঁ নিজৰ দূৰদৰ্শিতা প্ৰদৰ্শন কৰে। ইয়াত এটা দফা অন্তৰ্ভুক্ত কৰি কোৱা হ’ল যে আই এম ডি টিক লৈ কিবা সমস্যাই দেখা দিলে ইয়াৰ সংশোধন কৰা যাব। ইয়াৰ অৰ্থ হ’ল অসম চুক্তিত আই এম ডি টিক মানি লোৱা হ’ল। …অসম চুক্তিক তেওঁ ‘মেগনা কাৰ্টা’ বুলি অভিহিত কৰিছিল। তেতিয়া আমি এচামে অসম চুক্তিৰ বিৰোধিতা কৰি ইড× এম এফ গঠন কৰিছিলো। পিছত দেখা গ’ল, তেৱেঁই শুদ্ধ আছিল; আমাৰেই ভুল হৈছিল। এতিয়াতো আমি সকলোৱে কৈছো যে অসম চুক্তিয়ে আমাক সুৰক্ষা দিছে।… আমি আবেগিক হৈ অসম চুক্তিৰ বিৰোধিতা কৰিছিলো; কিন্তু তেওঁ বাস্তৱক অনুধাৱন কৰিব পাৰিছিল। প্ৰয়াত মজুমদাৰৰ দৰে দূৰদৰ্শী ব্যক্তিত্বসঁচাকৈ বিৰল। তেওঁৰ মৃত্যুত কেৱল মুছলমানসকলেই নহয়; বৰং ভাষিক সংখ্যালঘুসকলেও এজন ত্ৰাতা তথা মুক্তিদাতাক হেৰুৱাইছে।’ (সাময়িক প্ৰসংগ, ৪নৱেম্বৰ)।\nলিখক হিচাপে মজুমদাৰ ছাৰ ঃ মই জনামতে শেষ বয়সত আব্দুল মুহিব মজুমদাৰে তেওঁৰ সামাজিক, ৰাজনৈতিক আৰু বৃ¿Mধাৰী জীৱনক লৈ ‘ডাউন দ্য মেম’ৰী লেন’ নামেৰে দুখন অতি মূল্যৱান গ্ৰন্থ প্ৰণয়ন কৰে। ইয়াৰ প্ৰথম খণ্ডত তেওঁ অসমৰ নৃগোষ্ঠীয় সমস্যাৰ (Ethnic problem in Assam) পৰা আৰম্ভ কৰি My days at AMUলৈ চৈধ্যটা অধ্যায় লিপিৱদ্ধ কৰিছে। বাকী পোন্ধৰটি এনেক্সাৰ সংযোজন কৰা হৈছে। ইয়াত আইন সম্পৰ্কীয় শব্দকোষ, ভাৰতৰ সংবিধানৰ প্ৰস্তাৱনাসহ কেন্দ্ৰীয় চৰকাৰ আৰু অসম চৰকাৰৰ মাজত লিপিৱদ্ধ বিভিন্ন চুক্তি অন্তৰ্ভুক্ত কৰা হৈছে। আনহাতে, দ্বিতীয় খণ্ডত তেওঁৰ পিতৃ আব্দুল মতলিব মজুমদাৰ সম্পৰ্কে ত্ৰিশ পৃষ্ঠাজোৰা ঘটনাবহুল সামাজিক আৰু ৰাজনৈতিক জীৱনৰ ওপৰত আলোকপাত কৰিছে। ইয়াৰ পিছত তেওঁ এনআৰআৰ, এন আৰ চিৰ পৰা আৰম্ভ কৰি সপ্তম অধ্যায়লৈ ইছলাম আৰু সন্ত্ৰাসবাদ সম্পৰ্কে আলোচনা কৰিছে। বাকী বাৰটি পৰিশিষ্ট বিভিন্ন চুক্তি আৰু অনুসূচীসমূহ লিপিৱদ্ধ কৰিছে। আইনৰ এজন কৰ্মৰত ব্যক্তি তথা এজন ভাল ৰাজনীতিবিদৰ কাৰণে আৰু বুদ্ধিজীৱীসকলৰ বাবে এই গ্ৰন্থ দুখন খুবেই প্ৰয়োজনীয়। ইয়াৰ ভাষা সহজ-সৰল আৰু প্ৰাঞ্জল তথা ৰসাল। তেওঁৰ এই গ্ৰন্থ দুখনৰ পৰা কিছুমান লাগতিয়াল উক্তি উদ্ধৃত কৰাৰ প্ৰয়াস কৰিছো।\nঅসমলৈ বিদেশী প্ৰব্ৰজন সম্পৰ্কে আব্দুল মুহিব মজুমদাৰৰ বক্তব্য আছিল স্পষ্ট। তেওঁ ৰাজ্যিক সংখ্যালঘুসকলৰ কমিছনৰ অধ্যক্ষৰ দায়িত্ব গ্ৰহণ কৰিয়েই বিস্ফোৰণ ঘটাই কৈছিল যে প্ৰকৃততে অসমত এজনো বাংলাদেশী নাই। Eastern Chronicle পত্ৰিকাত সাক্ষাৎকাৰ দি তেওঁ কৈছিল ঃ\n‘When the D-voters are identified and deported, the Government of Bangladesh refuses to accept them as citizens. When asked about their residential address in Bangladesh, they say that they donন্ডt have one. So where does the question ন্ডBangladeshisন্ড ariseঞ্জন্ড (Down the Memory Lane,p-371).\nঅসমৰ ‘ডি’ ভোটাৰসকলৰ বিষয়টিয়ে যে দৰাচলতে মানৱাধিকাৰ খণ্ডন কৰিছে, সেয়া তেওঁ মৰ্মে মৰ্মে উপলব্ধি কৰিছিল। সেয়ে সংখ্যালঘু কমিছনৰ অধ্যক্ষৰ চকীত বহিয়েই তেওঁ প্ৰকৃত সত্যটি ‘ইষ্টাৰ্ন ক্ৰনিকেল’ পত্ৰিকাৰ পাতত এইদৰে উদাত্তকণ্ঠে কৈছিল ঃ ন্ডThese impoverished people, who are mostly daily wage labourers, are being picked up by the authorities and dropped in the midst of the jungle along the Indo-Bangla border. None of the governments approve their identity. This isagross violation of human rights as every individual hasaright to live and survive inadecent surrounding.ন্ড(Ibid,p-371).\nচৰৰ পৰা উেচ্ছদিত মানুহবোৰ ব্ৰহ্মপুত্ৰ নদীৰ গৰাখহনীয়াৰ কবলত পৰি মাটি-বাৰী হেৰুওৱা সৰ্বস্বান্ত স্থানান্তৰিত লোক। তেওঁলোক কৃষি কামৰ লগত জড়িত দুখীয়া মানুহ। তেওঁলোকক পুনৰ্সংস্থাপিত কৰা চৰকাৰৰ নৈতিক কৰ্তব্য। সেয়া নকৰি চৰকাৰে তেওঁলোকক অবৈধ প্ৰব্ৰজনকাৰী হিচাপে বিবেচনা কৰে। সংখ্যালঘু মানুহখিনিয়ে চৰকাৰৰ এই অবৈধ ঘোষণা কেতিয়াও মানি নলয়। যদি সঁচা অৰ্থত তেওঁলোক বাংলাদেশী, তেন্তে ভাৰত চৰকাৰে বাংলাদেশ চৰকাৰৰ লগত আলোচনা কৰি তেওঁলোকক আইনী প্ৰক্ৰিয়াৰ মাজেৰে পঠিয়াই দিয়ক। অন্যথা ন্ডtheir life will be under serious threat.ন্ড — এইদৰে কৈছিল মজুমদাৰ ছাৰে।\nআনহাতে, এন আৰ চি সন্দৰ্ভত ক’বলৈ গৈ আব্দুল মুহিব মজুমদাৰে তদানীন্তন চৰকাৰক এইদৰে পৰামৰ্শ আগবঢ়াইছিল বুলি তেওঁৰ গ্ৰন্থখনত লিখিছে। তেওঁৰ ভাষাত ঃ ন্ডI also suggested that the preparation of the NRC was notasolution because AASU or any other organisation would say that it contained names of foreigners. That apart, without identifying and segregating the illegal foreigners, the NRC cannot be prepared.ন্ড(Ibid,p-374).\nবিভিন্ন প্ৰক্ৰিয়াৰ মাজেৰে ১,৬০০ কোটি টকা খৰচ কৰি নিয়াৰিকৈ এন আৰ চি সম্পন্ন কৰাৰ পিছতো কিছুমান সংগঠনে মজুমদাৰ ছাৰে ভৱিষ্যদ্বাণী কৰাৰ দৰেই আপত্তি কৰা পৰিলক্ষিত হয়। এইক্ষেত্ৰত তেওঁ কিমান দূৰদৰ্শী আছিল সেয়া তেওঁৰ ভাষ্যৰ পৰাই প্ৰমাণ পোৱা যায়।\nন্ডMy Days at AMUন্ড অধ্যায়ত তেওঁ বহু ধুনীয়া ধুনীয়া কথা বৰ্ণনা কৰিছে। বিশ্ববিদ্যালয় জীৱনৰ অভিজ্ঞতাৰ ৰসাল কথাবোৰ কৈছে। ছাৰ ছৈয়দ আহমদ খানে প্ৰতিষ্ঠা কৰা আলিগড় মুছলিম বিশ্ববিদ্যালয়খনত অতীত আৰু বৰ্তমানৰ দৰে তেওঁৰ সময়তো পঞ্চাশ শতাংশ হিন্দু ছাত্ৰই অধ্যয়ন কৰিছিল। আইন বিভাগত পঞ্চাশ শতাংশৰো বেছি ছাত্ৰই পঢ়া-শুনা কৰিছিল বুলি তেওঁ কৈছে। তেওঁৰ প্ৰশ্ন— তাৰ পিছতো কিছুমানে এইখন বিশ্ববিদ্যালয়ক লৈ কিয় অবান্তৰ কথা-বতৰাৰ অৱতাৰণা কৰে, সেয়াহে বুজিবলৈ টান। বোধহয় ‘মুছলিম’ শব্দটি সংযোজনৰ বাবে। সি যি নহওক, তেওঁৰ কাৰণে ইয়াত অধ্যয়ন কৰিব পৰা আছিল— এটি অতি গৌৰৱৰ বিষয়। তেওঁৰ ভাষাত ঃ ন্ডIt is not only the pride of every Muslim, but any student passing out from Aligarh Muslim University maintains an air of superiority and pride. I tell you, it holds good for me even today after long 48 years.ন্ড(Ibid,p-207).\nআব্দুল মুহিব মজুমদাৰ আছিল এগৰাকী তীক্ষ® আইনবিদ, বিচক্ষণ ৰাজনৈতিক ব্যক্তিত্ব, সমাজৰ এজন জনপ্ৰিয় নেতা আৰু এজন বিদ্বান ভদ্ৰলোক। সদায় মুখত এমোকোৰা হাঁহিৰে সকলোকে চুম্বকৰ দৰে আকৰ্ষণ কৰিব পৰা ব্যক্তিত্ব আছিল তেওঁৰ। ন্ডHis humour and pragmatic approach had no parallel. হিন্দু-মুছলিম প্ৰতিজন ব্যক্তি আৰু প্ৰতিগৰাকী আইনবিদে তেওঁৰ জ্ঞানৰ পৰিধি উপলব্ধি কৰি তেওঁক শ্ৰদ্ধা তথা সমীহ কৰিবলৈ বাধ্য হৈছিল। আনকি, ন্যায়ালয়ত তেওঁ উপস্থাপন কৰা মোকৰ্দমাবোৰৰ প্ৰতি ন্যায়াধীশসকলেও গুৰুত্ব প্ৰদান কৰিছিল আৰু তেওঁক উপযুক্ত সন্মান দিবলৈ কাৰ্পণ্য কৰা নাছিল। আইনৰ যিকোনো মোকৰ্দমা তেওঁৰ ওচৰত আছিল পানীৰ দৰে। মোকৰ্দমা যিমানেই জটিল নহওক কিয় তেওঁৰ ওচৰত সেয়া কোনো বিষয়ে নাছিল। মোকৰ্দমাটিৰ সাৰাংশ জানি লোৱাৰ পিছত কি যুক্তি আৰু আইনৰ কোনটি ধাৰা উপস্থাপন কৰি সেই মোকৰ্দমাটিৰ বিজয় সাব্যস্ত কৰিব, সেইবোৰ ক্ষেত্ৰত তেওঁ আছিল সবাতোকৈ পাৰদৰ্শী। তেওঁ মোকৰ্দমা লৈছিল কেৱল বিজয়ৰ বাবে,তাত নাছিল পৰাজয়ৰ অৱকাশ। এনেকুৱা মহীয়ান আইনজ্ঞ আছিল আব্দুল মুহিব মজুমদাৰ। তেওঁৰ মহাপ্ৰয়াণত তেওঁলৈ জ্ঞাপন কৰিছো সশ্ৰদ্ধ আন্তৰিক শ্ৰদ্ধাঞ্জলি। সৃষ্টিকৰ্তাই তেওঁক জান্নাতুল ফিৰদৌছ নছিব কৰক।\nআব্দুল মুহিব মজুমদাৰৰ সোঁৱৰণত : আব্দুল মান্নান\nপ্ৰাক্তন মন্ত্ৰী, বিশিষ্ট আইনজ্ঞ আৰু পূৰ্বাঞ্চলৰ কেবাখনো ৰাজ্যৰ প্ৰাক্তন এডভোকেট জেনেৰেলৰ আসন শুৱনি কৰা মৰহুম আব্দুল মুহিব মজুমদাৰে ইহ সংসাৰৰ পৰা বিদায় লোৱা ৪০ দিন পূৰ্ণ হ’ল। মজুমদাৰ চাহাব আছিল অসমৰ বৌদ্ধিক সমাজ বিশেষকৈ আইন সংক্ৰান্তীয় বিষয়সমূহৰ ওপৰত বিশেষ প্ৰজ্ঞা সমৃদ্ধ এগৰাকী নমস্য ব্যক্তি। প্ৰগাড় জ্ঞানৰ অধিকাৰী মজুমদাৰ চাহাব আছিল তেওঁৰ চলন-ফুৰণ, বেশ-ভূষা, থকা-মেলাত অতি সাধাৰণ আৰু সহজ-সৰল তথা বিনয়ী। তেওঁৰ সান্নিধ্যলৈ অহা কোনো লোকক কাহানিও অসন্তুষ্ট হৈ ঘূৰি যোৱা মই দেখা নাই। অতি নম্ৰ আৰু খুহুতিয়া কথাৰ ভঁড়াল মজুমদাৰ চাহাবে মানুহক সহজে আপোন কৰি ল’ব পাৰিছিল। তেওঁতৰ জ্ঞানৰ বিশালতাৰ বাবেই বিৰোধীসকলেও তেওঁক সদায় সমীহ কৰি চলিছিল।\nব্যক্তিগতভাৱে মই মজুমদাৰ চাহাবৰ সান্নিধ্যলৈ আহি পৰম উপকৃত হৈছো। মজুমদাৰ চাহাবৰ বাৰম্ববাৰ অনুৰোধ পেলাব নোৱাৰি মই ২০১৬ চনৰ শেষৰ ফালে অসমত অনুপ্ৰৱেশৰ সমস্যাৰ ওপৰত এখন কিতাপ লিখাৰ সিদ্ধান্ত লওঁ। মোৰ ক্সInfiltration জ্ঞ Genesis of Assam Movementক্স নামৰ কিতাপখন তাৰে ফচল। উক্ত কিতাপখনে অসমৰ সংখ্যালঘু মুছলমান সমাজখনৰ বহু কথা – অনুপ্ৰৱেশ, জনসংখ্যা বিস্ফোৰণ, শিক্ষাৰ ক্ষেত্ৰত পশ্চাৎপদতা, স্বাস্থ্য ক্ষেত্ৰৰ পয়ালগা অৱস্থা, নিয়োগ ইত্যাদি বিষয়বোৰৰ ওপৰত আলোকপাত কৰি পাঠকৰ দৃষ্টি আকৰ্ষণ কৰিবলৈ সক্ষম হৈছে আৰু অসম তথা জাতীয় আৰু আন্তৰ্জাতিক স্তৰত সমাদৃত হৈছে। মোৰ কিতাপখন সৃষ্টিৰ আঁৰৰ মূল ব্যক্তিগৰাকী আছিল মুহিব মজুমদাৰ চাহাব।\nআজিৰ এই পৱিত্ৰ দিনটোত তেখেতৰ স্মৰণত মোৰ আন্তৰিক কৃতজ্ঞতা পুনৰবাৰ যাচিছো।\nআব্দুল মুহিব মজুমদাৰৰ স্মৃতিত :মেহদী আলম বৰা\nঅসমৰ ৰাজনীতিত কেইবা দশকজুৰি নিজৰ উপস্থিতিক প্ৰাসংগিক কৰি তুলিবলৈ সক্ষম হোৱা অতি বিচক্ষণ ৰাজনীতিকজনেই আছিল ‘আইনবিদ প্ৰয়াত আব্দুল মুহিব মজুমদাৰ’ ডাঙৰীয়া। তেখেত একাধাৰে শিক্ষাবিদ, আইনজ্ঞ, ৰাজনীতিক আৰু এজন সমাজ বিজ্ঞানী আছিল। তেখেতে শেষ বয়সত আত্মজীৱনীমূলক যি চাৰিখন গ্ৰন্থ লিখি থৈ গৈছে সেই গ্ৰন্থকেইখনেই তেখেতক চিৰস্মৰণীয় কৰি ৰাখিব আৰু তেখেত যে এজন দূৰদৰ্শী সমাজ বিজ্ঞানী আছিল তাকেই গ্ৰন্থকেইখনে প্ৰতিপন্ন কৰিছে। অসমৰ জনজীৱনক গভীৰভাৱে প্ৰভাৱান্বিত কৰা ‘অসম আন্দোলন’ৰ আদিৰে পৰা অন্তলৈকে তেখেতে কেতিয়াবা জননেতা, কেতিয়াবা আইনবিদ, কেতিয়াবা ৰাজনৈতিক নেতা কিম্বা ৰাজ্যিক চৰকাৰৰ মন্ত্ৰী হিচাপে আন্দোলনটোক গ্ৰহণযোগ্য সমাধানসূত্ৰ প্ৰদানেৰে পৰিসমাপ্তিৰ ফালে নিয়াত ব্যাপক প্ৰভাৱ বিস্তাৰ কৰিবলৈ সক্ষম হৈছিল। যাৰ বাবে তেখেতৰ প্ৰাসংগিকতা ঐতিহাসিক পটভূমিতো গুৰুত্ব সহকাৰে বিবেচিত হ’ব যদিও তেখেতক আই এম ডি টি আইনখনৰ খচৰা প্ৰস্তুত কৰা বুলি কোৱা হয়, আচলতে গোটেই অসম চুক্তিখনৰে আংশিক খচৰা তেখেতে প্ৰস্তুত কৰি কেন্দ্ৰীয় চৰকাৰক দিছিলে বুলি বহুতে জানিছিল। অসম আন্দোলনৰ সকলো জটিলতাকে সামৰি চুক্তি এখনৰ কাঠামো প্ৰস্তুত কৰাৰ যি বৌদ্ধিক দক্ষতাৰ প্ৰয়োজন সেইখিনি তেখেতৰ আছিল বাবেই তেখেত তদানীন্তন ৰাজীৱ গান্ধী নেতৃত্বাধীন কেন্দ্ৰীয় চৰকাৰৰ আস্থাভাজন এজন ৰাজনীতিক আছিল। সদৌ অসম ছাত্ৰ সন্থা আৰু সদৌ অসম গণ সংগ্ৰাম পৰিষদৰ নেতৃবৰ্গৰ লগত কেন্দ্ৰীয় চৰকাৰৰ মাজত হোৱা আলোচনাৰ সময়ত তেখেতেৰ সৈতে কেন্দ্ৰীয় চৰকাৰে সততে যোগাযোগ ৰাখি দিহা- পৰামৰ্শ লৈছিল বুলি জনা গৈছিল। তেখেত ১৯৮৩ চনৰ পৰা ১৯৮৫ চনলৈকে প্ৰয়াত হিতেশ্বৰ শইকীয়া নেতৃত্বাধীন মন্ত্ৰীসভাৰ আইন মন্ত্ৰী আছিল। অসম চুক্তি সম্পাদন হৈছিল ১৮৮৫ চনৰ ১৪ আগষ্ট তাৰিখৰ মাজনিশা।\nতেখেতক নিচেই কাষৰ পৰা লগ পোৱাৰ মোৰ সৌভাগ্য হৈছিল। মই কটন কলেজত পঢ়ি থাকোঁতেই তেখেতক এজন আইনজ্ঞৰ ৰূপত গুৱাহাটী হাইকৰ্টৰ চৌহদত প্ৰথম চিনাকি হৈছিলো আৰু তেখেতৰ লগত আমৃত্যু সম্পৰ্ক বৰ্তাই ৰখাৰ সুযোগ পাইছিলো। তেখেতৰ পৰা নানান বিষয়ৰ ওপৰত জ্ঞান আহৰণ কৰাৰ সুবিধাও পাইছিলোঁ। তেখেতৰ বহুমুখী বিশাল ব্যক্তিত্বই মোক আকৰ্ষণ কৰিছিল। তেখেতৰ স্মৃতিশক্তি বৰ প্ৰখৰ আছিল। মৃত্যুৰ আগলৈকে তেখেত যেতিয়া গুৱাহাটী মেডিকেল কলেজ হস্পিটেলৰ আই চি ইউত চিকিৎসাধীন হৈ আছিল তেতিয়া তেখেতে কিছু স্মৃতিশক্তি হেৰুৱালেও মোৰ মাতত তেখেতে কিন্তু সঁহাৰি দিছিল। যি কথা মোৰ আজীৱন স্মৃতি হৈ থাকি যাব। তেখেতৰ সান্নিধ্যৰ বিষয়ে পাছলৈ বহলাই লিখাৰ ইচ্ছা থাকিল। তেখেতৰ ভিন্নমুখী অৱদান অসমবাসীয়ে স্মৰণ কৰিব বুলি মই আশাবাদী।\nমৃদু ভাষী অত্যন্ত চোকা ব্যক্তি আছিল মুহিব মজুমদাৰ দেৱ :বিপুল বৰ্মন, জ্যেষ্ঠ সাংবাদিক\nবিশ্বাস কৰিবলৈ টান পাইছো যে আজি আমাৰ মাজত নাই প্ৰাক্তন কেবিনেট মন্ত্ৰী তথা বিশিষ্ট অধিবক্তা মহৰুম আব্দুল মুহিব মজুমদাৰ। ১৯৯৬ চনৰ তদানীন্তন প্ৰফুল্ল কুমাৰ মহন্ত মন্ত্ৰীসভাৰ কেবিনেট মন্ত্ৰী থকাৰ সময়ৰে পৰা মুহিব মজুমদাৰ দেৱৰ সৈতে এটা মধুৰ সম্পৰ্ক গঢ় লৈ উঠিছিল। পৰৱৰ্তী সময়তো বিশেষকৈ ২০১৬ চনৰ পৰা আমৃত্যু পৰ্যন্ত বেছিভাগ সময়ত মই তেখেতৰ বাসগৃহলৈ গৈ ৰাজ্যৰ ৰাজনীতি আৰু বৰাক উপত্যকাৰ ৰাজনীতি, গোচৰ, মোকৰ্দমা, বিধানসভাৰ আইন ইত্যাদি বহু কথা শিকিছিলো। বৰাক উপত্যকাৰ মধ্য হাইলাকান্দি সমষ্টি সুদীৰ্ঘ ৪০ বছৰ নিজৰ দখলত ৰাখিছিল পিতৃ আব্দুল মতলেব মজুমদাৰ আৰু পুত্ৰ আব্দুল মুহিব মজুমদাৰে। দুয়োজনে বেলেগ বেলেগ সময়ত অসম চৰকাৰৰ আইন মন্ত্ৰীও আছিল। ছগৰাকী মুখ্যমন্ত্ৰীৰ লগত মন্ত্ৰী হিচাপে আছিল পিতা আৰু পুত্ৰ। দুখন ৰাজ্যৰ মহাধিবক্তা আছিল মুহিব মজুমদাৰ ডাঙৰীয়া। আব্দুল মুহিব মজুমদাৰ ডাঙৰীয়াই ১৯৮৩, ১৯৮৫, ১৯৯৬ আৰু ২০১১ চনৰ নিৰ্বাচনত জয়লাভ কৰি অসম বিধানসভালৈ নিৰ্বাচিত হৈ আহিছিল। আজৰি সময়ত সন্ধিয়াৰ ভাগত তেখেতৰ পৰা ৰাজনৈতিক জ্ঞান লৈছিলো। তেখেতে যে কেৱল ৰাজনীতি কৰিছিল সেয়ে নহয়, ৰাজ্যৰ সমাজ ক্ষেত্ৰত অভূতপূৰ্ব অৰিহণা আছিল আব্দুল মুহিব মজুমদাৰৰ। তেখেতৰ বিদেহী আত্মাৰ সদ্‌গতি কামনা কৰিলো।\nআব্দুল মুহিব মজুমদাৰক যিদৰে মই জানিছিলো : ড০ আনৱাৰুদ্দিন চৌধুৰী\nস্বৰ্গীয় আব্দুল মুহিব মজুমদাৰ মোৰ দ্বিতীয় জ্যেষ্ঠ মামা আছিল। সেয়েহে, সৰুৰে পৰা মই তেওঁৰ সৈতে পৰিচিত আছিলোঁ। আমি তেওঁক মাণিক বুলি মাতিছিলোঁ। যিটো তেওঁৰ আন এটা নাম আছিল। মোৰ খুড়ীয়ে কোৱাৰ দৰে ছাত্ৰ কালত অধ্যয়নৰ বাবে তেওঁ সদায় পৰিয়ালক এক বিশেষ স্থান দিছিল। তেওঁৰ ৰাজনৈতিক কেৰিয়াৰ মিশ্ৰিত আছিল। তেওঁ যথেষ্ট পৰিমাণে সফল হৈছিল, কিন্তু যদি তেওঁ কৌশলেৰে নিৰ্বাচনত তেওঁৰ লোকচান এৰাই চলিলেহেঁতেন কাহিনীটো বেলেগ হ’লহেঁতেন। তেওঁ তেওঁৰ সমষ্টিৰ বহু লোকক সহায় কৰিছিল, কিন্তু কেতিয়াও কাকো কোৱা নাছিল। যোৱা সাধাৰণ নিৰ্বাচনৰ সময়ত প্ৰচাৰ চলাওঁতে মই এইটো নিশ্চিত কৰিব পাৰিছিলো। তেওঁ গ্ৰন্থ সংগ্ৰহ কৰি ভাল পাইছিল আৰু এজন উৎসাহী পাঠক আছিল।\nজনগোষ্ঠীৰ মাজত জনপ্ৰিয় আছিল মজুমদাৰ ছাৰ :আব্দুৰ ৰহমান সিকদাৰ\nমৰহুম আব্দুল মুহিব মজুমদাৰ ছাৰ আমাৰ মাজত নাই। কিন্তু তেওঁৰ কৰ্মৰাজি, তেওঁ থৈ যোৱা জীৱনৰ চানেকি আমাৰ বাবে, নৱাগতসকলৰ বাবে পথ প্ৰদৰ্শক হৈ থাকিব। ধৰ্মীয় আৰু ভাষিক সংখ্যালঘুৰ নাগৰিকত্বৰ প্ৰশ্ন তুলি জাপি দিয়া নিৰ্যাতনৰ পৰা ৰক্ষা কৰিবলৈ প্ৰয়াত প্ৰধানমন্ত্ৰী ইন্দিৰা গান্ধীৰ সহযোগত আই এম ডি টি আইন প্ৰণয়নৰ কাৰীকৰ আছিল প্ৰয়াত মজুমদাৰ ছাৰ। আই এম ডি টি আইন বাতিলৰ পিছত নাগৰিকত্ব গোচৰত খাম-খেয়ালি গোচৰ সৃষ্টি আৰু বিচাৰ প্ৰক্ৰিয়া আৰম্ভ হয়। এই প্ৰক্ৰিয়াক প্ৰতিহত কৰাৰ বাবে অধিবক্তাসকলক গোচৰ পৰিচালনাৰ প্ৰশিক্ষণৰ প্ৰয়োজনীয়তা উপলব্ধি কৰিছিলোঁ আৰু মজুমদাৰ ছাৰক এই সম্পৰ্কে কোৱাৰ লগে লগে প্ৰাক্তন মন্ত্ৰী নুৰজামাল সৰকাৰ চাহাবৰ হোটেলত প্ৰথমখন সজাগতা সভা মজুমদাৰ ছাৰৰ সভাপতিত্বত অনুষ্ঠিত হৈছিল। একেই উদ্দেশ্য সন্মুখত ৰাখি অৰ্থাৎ বিদেশী গোচৰ পৰিচালনাৰ পথ প্ৰদৰ্শক হিচাবে হাতপুথি, কুৱেষ্ট ফৰ জাষ্টিচ, ন্যায়ৰ অন্বেষণ আদি কৰি কেইবাখনো কিতাপ লিখি অধিবক্তা বন্ধুসকলৰ মাজত বিতৰণ কৰিছিলোঁ। মোৰ কিতাপসমূহ প্ৰকাশ কৰোঁতে মজুমদাৰ ছাৰে মোক বৰকৈ উৎসাহিত কৰিছিল। ছাৰৰ মাতৃভাষা বঙালী হ’লেও তেখেত আছিল অসমীয়া ভাষাৰ প্ৰধান্যতাৰ প্ৰবক্তা। সংখ্যালঘুৰ সমস্যাৰ সমাধান বিচাৰিলেও সামগ্ৰীকভাৱে অসমৰ সকলো সমস্যাৰ ওপৰত দৃষ্টিপাত কৰিবলৈ সক্ষম আৰু অহোপুৰুষাৰ্থ কৰিছিল বাবেই সকলো জনগোষ্ঠীৰ মাজত জনপ্ৰিয় আছিল মজুমদাৰ ছাৰ। মজুমদাৰ ছাৰৰ দৰে ব্যক্তিত্ব সম্পন্ন দ্বিতীয়জন জননেতা আমাৰ মাজত নাই বুলি ক’লে ভুল নহ’ব।\nPrevious articleআব্দুল মুহিব মজুমদাৰৰ সোঁৱৰণত : আই এম ডি টিয়েই নহয়, অসম চুক্তিৰো ৰূপকাৰ আছিল আব্দুল মুহিব মজুমদাৰ\nNext articleতিনিটা ‘ক’ সম্পূৰ্ণ হ’লে বিজেপি এটা পূৰ্ণাংগ দল হ’ব: ড০ হিমন্ত বিশ্ব শৰ্মা


বৰ্তমানৰ সমাজ ব্যৱস্থা আৰু সামাজিক বিপৰ্যয়(খণ্ড নং-৪)~হাফিজ বায়েজীদ বোস্তামী\nএতিয়া আহো ম'বাইলৰ বিষয়ে । আগতেই ম'বাইল ফোনৰ বিষয়ে কৈ থোৱা ভাল হ'ব যে, ম'বাইলৰ প্রয়োজনীয়তা সম্পর্কে আমাৰ কোনো দ্বিমত বা বিৰুদ্ধ নাই। প্রশ্ন বা সংশয় কেৱল এইখিনিতেই , যি সকলে ম'বাইল ব্যৱহাৰ কৰিছে তেওঁলোকৰ সকলোৰ বাবে এই যন্ত্ৰটো ব্যৱহাৰ কৰাৰ যুক্তিকতা বা প্রয়োজন আছেনে? যদিও বহুদিনৰ আগত বিভিন্ন পত্ৰ-পত্রিকাত ম'বাইল জাতীয় যন্ত্রৰ ব্যৱহাৰৰ প্রসঙ্গে সতর্কবাণী উচ্চাৰণৰ লগতে ইয়াও মন্তব্য কৰিছিল যে, সেই কু-ফলসমূহ অনুভূত হোৱাত পাশ্চাত্য দেশৰ যিবোৰ বর্জন কৰিছে আমি সেইবোৰকেই গ্রহণ কৰিছো। সেই বোৰৰ বিষয়ে আমি আলোচনাত নাযাও কেৱল স্বল্প বয়সী শিশুসকলে স্কুল-কলেজৰ শিক্ষাৰ্থী সকলৰ ম'বাইলৰ প্ৰয়োজনীয়তাৰ ওপৰত গুৰুত্ব আৰোপ কৰিব বিচাৰিছো। তেওঁলোকৰ সকলোৰেই কি সত্যিকাৰ অৰ্থত প্রয়োজন আছেনে ব্যক্তিগতভাৱে মোবাইল ফোন ব্যৱহাৰ কৰাৰ? সম্প্ৰতি প্রায়েই দেখা যায়, ম'বাইল ব্যৱহাৰৰ ক্ষেত্ৰত বিভিন্নভাৱে বিভিন্নজনৰ মাৰাত্মক প্রাণঘাতী দুর্ঘটনা ঘটিছে। বিশেষকে দ্বি-চক্র যান আৰোহীৰ মৃত্যু পর্যন্তও ঘটিছে একমাত্ৰ ম'বাইল জাতীয় যন্ত্ৰৰ বাবে। যাৰ একমাত্ৰ কাৰণ হ'ল মনোসংযোগৰ অভাৱ।\nগাড়ী চলাবলৈ হ'লে যি বস্তুটিৰ আটাইতকৈ বেছি প্রয়োজন সেইটোৱেই হ'ল মনোসংযোগ। কিন্তু ম'বাইল কানত ধৰি গাড়ী চলোৱাত মনোসংযোগ ব্যাহত হ'বলৈ বাধ্য, যাৰ অৱধাৰিত ফল একমাত্ৰ দুর্ঘটনা। আমি যি সকল সন্তান-সন্ততিৰ অভিভাৱক, জানিও নজনাৰ ভাও ধৰি আমি আমাৰ প্রাণতকৈয়ো প্রিয় সন্তানসকলৰ চাহিদা পুৰণ কৰাবলৈ গৈ মৃত্যুৰ মুখত ঠেলি দিছো। দুর্ঘটনা ঘটাৰ পিছতহে আমাৰ আফচোচ হয়, হায় এয়া মই কি কৰিলো ! প্রসঙ্গক্রমে কোৱা যায়, এটি বাস্তৱ সমস্যাৰ সৃষ্টিকর্তা আমি তথা আমাৰ দৰে অভিভাৱক। নিজৰ সঙ্গী সকলে চলাফুৰা কৰা সন্তান-সন্ততিৰ মোবাইল ক্ৰয় অথবা আনুষঙ্গিক খৰচ চলোৱাৰ সামর্থ্য নাথাকিবও পাৰে। যি সকলৰ সামৰ্থ নাই সিহঁতে হীনমান্যতাৰ চিকাৰ হোৱাটো নিশ্চিত । কথাটি অপ্ৰিয় হ'লেও বাস্তৱ সত্য! এইবোৰ আভিজাত্যৰ পৰা মুক্তি পাবলৈ আকৌ কেতিয়াবা অনেকেই অন্যায় জানিও প্রলোভনৰ ফানত ভৰি দিয়ে। বন্ধু-বান্ধৱীৰ ওচৰত নিজৰ সম্মান বজায় ৰাখিবলৈ গৈ চৰম অসম্মানজনক কৰ্ম কৰে। মা-দেউতাৰ আর্থিক অসঙ্গতিৰ কথাও চিন্তা নকৰি অভিমানবশতঃ আত্মহত্যাৰ পথ পর্যন্ত বাচি লবলৈ কেতিয়াবা সিহঁতে বাধ্য হয়।\nTags: প্রবন্ধ হাফিজ বায়েজীদ বোস্তামী


Microgat 0.3% Eye Ointment in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Microgat 0.3% Eye Ointment ar byavahar, ppali, parshwakriya, upkaar, kriya-pratikriya aaru satarkatabani\nअभी 83 डॉक्टर ऑनलाइन हैं ।\nMicrogat 0.3% Eye Ointment की जानकारी\nMicrogat 0.3% Eye Ointment ৰ লাভ আৰু ব্যৱহাৰসমূহ- Microgat 0.3% Eye Ointment Benefits & Uses in Assamese- Microgat 0.3% Eye Ointment ar laabh aaru byavaharsamuh\nMicrogat 0.3% Eye Ointment ৰ পালি আৰু সেয়া কেনেদৰে ল'ব- Microgat 0.3% Eye Ointment Dosage & How to Take in Assamese - Microgat 0.3% Eye Ointment ar paali aaru xeya kenedore lobo\nMicrogat 0.3% Eye Ointment ৰ পাৰ্শ্চক্ৰিয়াসমূহ- Microgat 0.3% Eye Ointment Side Effects in Assamese- Microgat 0.3% Eye Ointment ar parshwakriyasamuh\nMicrogat 0.3% Eye Ointment সংক্ৰান্ত সতৰ্কতাবাণীসমূহ- Microgat 0.3% Eye Ointment Related Warnings in Assamese- Microgat 0.3% Eye Ointment xonkranta xatarkatabanisamuh\nঅইন দৰৱৰ সৈতে Microgat 0.3% Eye Ointmentৰ গুৰুতৰ ক্ৰিয়া-প্ৰতিক্ৰিয়া- Severe Interaction of Microgat 0.3% Eye Ointment with Other Drugs in Assamese- Oinor xoite Microgat 0.3% Eye Ointment ar gurutor kriya-pratikriya\nMicrogat 0.3% Eye Ointment মতভেদসমূহ- Microgat 0.3% Eye Ointment Contraindications in Assamese- Microgat 0.3% Eye Ointment nishedhsamuh\nMicrogat 0.3% Eye Ointment ৰ বিষয়ে সততে সোধা প্ৰশ্নসমূহ- Frequently asked Questions about Microgat 0.3% Eye Ointment in Assamese- Microgat 0.3% Eye Ointment ar bikhoye satate xodha prashnasamuh\nখাদ্য আৰু মদৰ সৈতে Microgat 0.3% Eye Ointment ক্ৰিয়া-প্ৰতিক্ৰিয়া- Microgat 0.3% Eye Ointment Interactions with Food and Alcohol in Assamese- khadya aaru modor xoite Microgat 0.3% Eye Ointment kriya-pratikriya\nMicrogat 0.3% Eye Ointment ৰ লাভ আৰু ব্যৱহাৰসমূহ - Microgat 0.3% Eye Ointment Benefits & Uses in Assamese - Microgat 0.3% Eye Ointment ar laabh aaru byavaharsamuh\nMicrogat 0.3% Eye Ointment তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nMicrogat 0.3% Eye Ointment ৰ পালি আৰু সেয়া কেনেদৰে ল'ব - Microgat 0.3% Eye Ointment Dosage & How to Take in Assamese - Microgat 0.3% Eye Ointment ar paali aaru xeya kenedore lobo\nMicrogat 0.3% Eye Ointment-ৰ উপাদানসমূহ - Microgat 0.3% Eye Ointment Active Ingredients in Assamese - Microgat 0.3% Eye Ointment-ar upadaansamuh\nMicrogat 0.3% Eye Ointment ৰ পাৰ্শ্চক্ৰিয়াসমূহ - Microgat 0.3% Eye Ointment Side Effects in Assamese - Microgat 0.3% Eye Ointment ar parshwakriyasamuh\nগৱেষণাৰ ভিত্তিত, Microgat 0.3% Eye Ointment ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nMicrogat 0.3% Eye Ointment সংক্ৰান্ত সতৰ্কতাবাণীসমূহ - Microgat 0.3% Eye Ointment Related Warnings in Assamese - Microgat 0.3% Eye Ointment xonkranta xatarkatabanisamuh\nMicrogat 0.3% Eye Ointment-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nMicrogat 0.3% Eye Ointment এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Microgat 0.3% Eye Ointment খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nMicrogat 0.3% Eye Ointment-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Microgat 0.3% Eye Ointment এ গম্ভীৰ পাৰ্শ্ব-প্ৰতিক্ৰিয়া কৰিব পাৰে, গতিকে এই ঔষধটো চিকিতসকৰ পৰামৰ্শ নোহোৱাকৈ ব্যৱহাৰ নকৰিব।\nবৃক্কত Microgat 0.3% Eye Ointment কি প্ৰভাৱ দেখা গৈছে?\nবৃক্ক ৰ বাবে Microgat 0.3% Eye Ointment সম্পূৰ্ণৰূপে সুৰক্ষিত।\nযকৃতত Microgat 0.3% Eye Ointment কি প্ৰভাৱ দেখা গৈছে?\nMicrogat 0.3% Eye Ointmentৰ ব্যৱহাৰে কলিজা ৰ ওপৰত কোনো ক্ষতিকাৰক প্ৰভাৱ নেপেলায়।\nহৃদযন্ত্ৰৰ ক্ষেত্ৰত Microgat 0.3% Eye Ointment ৰ কি প্ৰভাৱ দেখা গৈছে?\nMicrogat 0.3% Eye Ointmentৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Microgat 0.3% Eye Ointmentৰ গুৰুতৰ ক্ৰিয়া-প্ৰতিক্ৰিয়া - Severe Interaction of Microgat 0.3% Eye Ointment with Other Drugs in Assamese - Oinor xoite Microgat 0.3% Eye Ointment ar gurutor kriya-pratikriya\nMicrogat 0.3% Eye Ointment তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nMicrogat 0.3% Eye Ointment মতভেদসমূহ - Microgat 0.3% Eye Ointment Contraindications in Assamese - Microgat 0.3% Eye Ointment nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Microgat 0.3% Eye Ointment লোৱা অনুচিত যাতে -\nMicrogat 0.3% Eye Ointment ৰ বিষয়ে সততে সোধা প্ৰশ্নসমূহ - Frequently asked Questions about Microgat 0.3% Eye Ointment in Assamese - Microgat 0.3% Eye Ointment ar bikhoye satate xodha prashnasamuh\nএই Microgat 0.3% Eye Ointment-এ অভ্য়াস বা নিচাৰ সৃষ্টি কৰে নেকি?\nনহয়, Microgat 0.3% Eye Ointment লোৱাটোৱে কোনো আসক্তিৰ সৃষ্টি নকৰে।\nহয়, Microgat 0.3% Eye Ointment লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nনহয়, Microgat 0.3% Eye Ointmentৰ ফলত কিছু পাৰ্শ্চক্ৰিয়াই দেখা দিব পাৰে।\nমানসিক ৰোগৰ চিকিত্সাৰ বাবে Microgat 0.3% Eye Ointment লৈ কোনো লাভ নাই।\nখাদ্য আৰু মদৰ সৈতে Microgat 0.3% Eye Ointment ক্ৰিয়া-প্ৰতিক্ৰিয়া - Microgat 0.3% Eye Ointment Interactions with Food and Alcohol in Assamese - khadya aaru modor xoite Microgat 0.3% Eye Ointment kriya-pratikriya\nখাদ্য আৰু Microgat 0.3% Eye Ointmentৰ ক্ৰিয়া-প্ৰতিক্ৰিয়া\nMicrogat 0.3% Eye Ointment সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Microgat 0.3% Eye Ointmentৰ মাজৰ প্ৰতিক্ৰিয়া\nMicrogat 0.3% Eye Ointmentৰ সৈতে মদ্যপানৰ প্ৰভাৱৰ বিষয়ে একো কোৱাটো এতিয়া কঠিন। কিয়নো এইবিষয়ে এতিয়ালৈ একো গৱেষণা হোৱা নাই।\nMicrogat 0.3% Eye Ointment ৰ অনুকল্প - Substitutes for Microgat 0.3% Eye Ointment in Assamese\nআপুনি বা আপোনাৰ পৰিয়ালৰ কোনোবাই Microgat 0.3% Eye Ointment লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Microgat 0.3% Eye Ointment ব্যৱহাৰ কৰিছিল নেকি?\nআপুনি কিমান পৰিমাণে Microgat 0.3% Eye Ointment সেৱন কৰিছিল?\nআপুনি Microgat 0.3% Eye Ointment ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Microgat 0.3% Eye Ointment সেৱন কৰে?


অচিনাকী অভিভাৱক (কৃষ্ণা বৰা ফুকন) - সাহিত্য ডট অৰ্গ\nঅচিনাকী অভিভাৱক (কৃষ্ণা বৰা ফুকন)\nল’ৰাটো জন্ম হোৱা আঢ়ৈ মাহ মান পিছতে মোৰ আন এটা অপাৰেশ্যন কৰাব লগা হোৱাত যোৱা বছৰ ডিচেম্বৰত ঘৰলৈ গৈছিলোঁ। অপাৰেশ্যন অৱশ্যে গুৱাহাটীত হৈছিল।\nল’ৰাৰ বাবে গৰম পানীৰ ফ্লাস্ক, গাখীৰৰ টেমা, দুধদানি আদি লৈ যথা দিনত আমি হাস্পতাল পালোঁগৈ। আঢ়ৈমহীয়া কেঁচুৱাটোক বাপেক আৰু ককাকৰ হাতত গতাই মই অপাৰেশ্যন ৰুমত সোমালো। ল’ৰাটোৰ মুখখন মনত পেলাই, ঈশ্বৰৰ নাম লৈ সেই ওখ বিচনাখনত উঠাৰ পিছত, নাৰ্চে দিয়া এটা বেজীৰ খোঁচত টোপনি গ’লোঁ। ভিতৰত কি হ’ল মনত নাই। বহুকেইটা চিলাই, এডাল পূঁজ-পানী ওলোৱা পাইপ গাত সোমোৱাই বিষত জৰ্জৰিত হৈ যেতিয়া মই ওলাই আহিছিলো তেতিয়া চিন্তা এটাই আছিল, ল’ৰাটোৱে বাৰু আমনি কৰিছিল নেকি, কান্দিছিল নেকি…!! পিছে বাহিৰত আহি দেখোঁ, ল’ৰা বেলেগৰ কোলাত উঠি ফস্তি মাৰি শুই আছে।\nদুটাকৈ অনভিজ্ঞ, বেমাৰী পৰ দিয়া মতা মানুহৰ কোলাত এই পানীকেঁচুৱাটো দেখি হাস্পতালত থকা আন বহুতেই হেনো তাক একোলা একোলা লৈ দিলে। কেৱল লোৱাই নহয়, কোনোবা এগৰাকীয়ে যদি কেঁচুৱা ধৰে, আন এগৰাকীয়ে গাখীৰ গুলি খুৱাই দিয়ে। মোক দেখি কেইগৰাকীমান নাৰ্চ, আৰু বেমাৰী ৰখীয়া মহিলা আগুৱাই আহিল। মোৰ খবৰ বাতৰি ল’লে লগতে ল’ৰাৰ গুণ গৰিমা বখানিলে, অলপো আমনি নাই, নাকান্দে আদি বহুত কিবাকিবি। কথাবোৰ শুনিয়ে যেন মোৰ দেহৰ বিষ বহুখিনি উপশম হয়।\nঘৰত থাকোঁতেই এদিন গৃহস্থৰ লগত কথা হওঁতে কথা প্ৰসংগত এওঁ মোক ঘটনা এটা কৈছিল। আমি পুণেত থকা ঘৰটোৰ কাষৰ মহিলা এগৰাকীয়ে হেনো এদিন এওঁক মাতি মোৰ খবৰ লৈছিল। আচৰিত কথা এইয়ে যে মানুহগৰাকী আমাৰ চুবুৰীয়া হোৱাৰ বাদে তেখেতৰ লগত আমাৰ কোনো সম্পৰ্ক নাছিল। কোনো কাহানি মই আনকি মাতিও পোৱা নাছিলো। বাটত কৰবাত কেতিয়াবা দেখা সাক্ষাৎ হ’লে কেৱল হাঁহিৰ আদান প্ৰদান কৰা মহিলা গৰাকীয়ে এনেদৰে মোৰ অনুপস্থিতিত মোৰ খবৰ লোৱা বুলি জানি সঁচাই মন ভৰি গৈছিল।\nসম্পূৰ্ণ পাঁচ মাহ ঘৰত থাকি যোৱা এপ্ৰিলত মই পুণেলৈ আহিলোঁ। গাঁৱৰ ঘৰত ইকোলা-সিকোলা হৈ ঘৰৰ বাহিৰত আকাশ চাই, গছ গছনি, চৰাই চিৰিকতি চাই ডাঙৰ হোৱা ল’ৰা এতিয়া ঘৰৰ ভিতৰত নথকা হ’ল। উপায়ন্তৰ হৈ মইয়ে তাক আগবেলা আগবেলা ঘৰৰ আগফালৰ ঠাইটুকুৰাত, কোলাত লৈ অহা-যোৱা কৰি মন ভাল লগাবলগীয়াত পৰিলোঁ। ইমান মাহৰ মূৰত মোক দেখি ওচৰৰ প্ৰায়বোৰে মহিলা প্ৰতিবেশীয়েই আহি মোক মাত দিলে, মোৰ খবৰ ললে। অপাৰেশ্যনৰ কথা জানিব পাৰি সকলোৱে ইস্ আস্ কৰিলে, নিজৰ লগতে ল’ৰাৰ যত্ন ল’বলৈ উপদেশ দিলে। মাকৰ গাখীৰ খাবলৈ নোপোৱা ল’ৰাটোক কি কেনেকৈ খুৱাব লাগে আদি কথাবোৰ বুজাই দিলে। মুঠতে সেইকেইদিন মোৰ খবৰ লোৱা আৰু খবৰ ৰখা মানুহৰ সংখ্যা দেখি মই নিজেই আচৰিত। অথচ এই মানুহবোৰক মই কোনোদিন “ভালনে” বুলিও সুধি পোৱা নাছিলোঁ।\nআমৰ দিন। টেঙাৰ নাম ল’লেই মুখলৈ পানী অহা মোৰো, এদিন খুউব আম খাবলৈ মন গ’ল। এদিন সন্ধিয়া ল’ৰাক ফুৰাবলৈ নিওঁতে পাচলি বেপাৰী বুঢ়ী মানুহগৰাকীৰ ঠেলাখনত কেঁচা আম দেখি কিনিবলৈ গ’লোঁ। উফ্! কবলৈহে পালো আম লাগে বুলি, আইতা একেবাৰে গৰগৰাই উঠিল। হিন্দীত কোৱা কথাকেইটা অসমীয়ালৈ অনুবাদ কৰিলে কথাকেইটাৰ অৰ্থ এইয়ে যে, “তই যে মোৰ ইয়াত আম দেখি কিনিবলৈ দৌৰি আহিছ’, তোৰ ল’ৰাৰ বয়স এবছৰ হ’ল জানো? মিছা মাতি লাভ নাই, কাৰণ মই ভালদৰেই জানোঁ, তোৰ ল’ৰাৰ এবছৰ নাই হোৱা বুলি। গতিকে তই আম নাপাৱ। বেলেগে দিয়ে যদি মই নাজানো, কিন্তু মই তোক আম বেচিব নোৱাৰোঁ। কাৰণ তোৰ উশাহ-নিশাহ ল’ৰাৰ গাত লাগি বা তোৰ গাখীৰ খাই ল’ৰাৰ পানী লাগিব বা পেট বেয়া হ’ব। আৰু সেয়ে এই বছৰলৈ তই আম খোৱাৰ লোভ সম্বৰণ কৰ, অহাবছৰ ইয়াৰ দুগুণ আম খাই খক্ পূৰাই লবি”। আইতাৰ কথা শুনি মোৰ মেলা মুখ মেল খাইয়ে থাকিল। কি ক’ম, কি ধৰণৰ প্ৰতিক্ৰিয়া দিম ভাবি নাপাই ঠোঁট মুখ চেলেকি সুদা হাতে ঘূৰি আহিলোঁ..!!\nএতিয়া সেই আইতাই নাতিয়েকক শাড়ীৰ আঁচলেৰে মচি মচি ভালৰ ভাল গাজৰ দি পঠায়।\nপুণেত এতিয়া বতৰ ঠাণ্ডা । অনবৰত বতাহ এজাক ইয়াত থাকেই। আবেলি ল’ৰাক ওচৰৰে পাৰ্কলৈ লৈ যাওঁ। উফ্ কৰনো অচিনাকি মানুহবোৰে আহি ল’ৰাক মাতেহি অ’। কলেজীয়া ছোৱালীবোৰে ইয়াক লৈ যায়হি, ইয়াক লৈ Selfie উঠায়। ল’ৰাও কমটোনে, কেঁট্ শব্দ এটা নকৰে। চবকে হাঁহি দেখায়। বয়সীয়াল মানুহবোৰক জুপি জুপি চাই হাঁহি দেখায়। লাভৰ মূৰত মই পাওঁ এগালমান উপদেশ। ল’ৰাক চুৱেটাৰ পিন্ধাব লাগে, টুপী পিন্ধাব লাগে, মোজা পিন্ধাব লাগে, খেজুৰ খুৱাব লাগে, কাজু খুৱাব লাগে আদি বিভিন্ন Diet chart….!!\nঅচিনাকি ঠাই, অচিনাকি মানুহ। তথাপি এই মানুহবোৰ যেন অচিনাকি নহয়। মানুহখিনিৰ এই অনামী আত্মীয়তাইটো ঘৰৰ পৰা দূৰৈত থকাৰ মোৰ বহু দুখ পাতলাই ৰাখে।\nমানুহে সোধে, মই ক’ৰ?? অসমৰ বুলি ক’লে ব্ৰহ্মপুত্ৰৰ কথা কয়, চেলাউৰি ডাঙি ইংগিতেৰে কয়, “বাপৰে, বহুত দূৰ, একদম East..ৰ পৰা”!\nচাহপাতৰ কথা কয়, “তাৰটো চাহপাতৰ গোন্ধেই বেলেগ”\nইয়াত বৰষুণ দিলে সোধে, অসমত বৰষুণ হৈছেনে নাই?? কিবা ক’বলৈ মুখ মেলোতেই আন এজনে মাজতে কয়,”কিনো সুধিছা হে, অসমত বৰষুণ নহয়, অসমত বানপানী হয়”।\n“ৱহা পে ত’ বাৰিষ নহী হ’তী হে, বাঢ় আতী হে বাঢ়, য়ে বাৰিষ ত’ কুছ ভী নহী হে…!!”\n← তেজীমলা ঢেঁকীশাললৈ ব’ল (মধুচন্দা চলিহা ভূঞা)\nকেৰালাৰ বাচ যাত্ৰাৰ এটা দিন (পৰী শ্যামলী ভূঞা) →\nবাটে-ঘাটে – ইন্দিৰা গোস্বামী\nHBO মিনিছিৰিজ চেৰন’বিল (Chernobyl) – বিকাশ দত্ত


দস্তাবেজ - The Cross Current\nৰাজ্যসভাত ৫ ৰ পৰা ১০১ লৈ কেনেকৈ বৃদ্ধি হ’ল বিজেপি সাংসদৰ সংখ্যা ?\nবিবাহিতও নাছিল,ব্ৰহ্মচাৰীও নাছিল,কিন্তু ৰাজকুমাৰীৰ লগত কি সম্পর্ক আছিল বাজপেয়ীৰ?\nThe CrossCurrent\t Feb 20, 2022\nভালপোৱাক ভালপোৱা হৈয়ে থাকিব দিয়ক,তাৰ কোনো নাম দিব নিবিচাৰিব৷দেশৰ মহান স্বাধীনতা সংগ্ৰামী সকলৰ ব্যক্তিগত প্ৰেমজীৱবনলৈ লক্ষ্য কৰিলে আপুনি অনুধাৱন কৰিব পাৰিব কিছুমান ব্যতিক্ৰম ধাৰনা৷উদাহৰণ নেহৰু৷পত্নীৰ ওপৰিও এডিউনা মাউন্টবেটেন আৰু পদ্মজা…\nপোহৰলৈ আহিছে আনন্দ মিশ্ৰ বাহিনীৰ কু কর্মৰ ইতিহাস-\nThe CrossCurrent\t Jan 25, 2022\nএনকাউন্টাৰৰ পৰিণতিত কিদৰে সেনা বিষয়াৰ যাৱজ্জীৱন কাৰাদণ্ড হ’ল ?\nThe CrossCurrent\t Jan 24, 2022\nনিজৰ ৰাজ্যত নিজেই বোমা বিস্ফোৰণ ঘটোৱা মুখ্যমন্ত্ৰীগৰাকীৰ কাহিনী\nThe CrossCurrent\t Sep 6, 2021\nএজন আশীৰ উৰ্ধৰ ৰাজনীতিক ৷ বিগত চাৰিটা দশক ধৰি ভাৰতীয় ৰাজনীতিৰ বহু উত্থান – পতনৰ সাক্ষী তেও ৷ বহু গুৰুত্বপূৰ্ণ পৰিঘটনাৰ অনুঘটক ৷ এসময়ত দেশৰ অৰ্থনৈতিক ৰাজধানী মহাৰাষ্ট্ৰৰ মুখ্যমন্ত্ৰীৰ দায়িত্ব লৈছিল ৷ তেও মুখ্যমন্ত্ৰী হোৱা ছদিন পাছতে ডাউদ…\nThe CrossCurrent\t Sep 5, 2021\nঅৰূপ কলিতা বিতৰ্কিত , জনপ্ৰিয় , বিবাদিত – যি বুলিয়েই কোৱা নহওক কিয় লালুপ্ৰদসাদ যাদৱ ভাৰতীয় ৰাজনীতিৰ এক অনস্বীকাৰ্য ব্যক্তিত্ব ৷ বাৰে বাৰে লালুপ্ৰসাদ যাদৱৰ ৰাজনৈতিক শ্ৰদ্ধাঞ্জলি লিখা হয় কিন্তু ফিনিক্স পখীৰ দৰে তেও আকৌ উভতি আহে…\nকিয় ৰাহুল হিমন্তৰ বাবে পথৰ হেঙাৰ হৈ পৰিল , কি পৰিস্থিতিত হিমন্ত বিশ্ব শৰ্মাই কংগ্ৰেছ এৰি বিজেপিত যোগদান কৰিবলগীয়া হ’ল , কংগ্ৰেছ এৰাৰ আগত ছোনিয়া গান্ধীয়ে কি কৈছিল হিমন্ত বিশ্ব শৰ্মাক – এই সকলোবোৰ কথাৰে ‘দ্য ক্ৰছকাৰেন্ট’ৰ এই বিশেষ প্ৰতিবেদন ৷\nদিল্লীৰ পৰা বংগলৈ উভতি যোৱা ‘দিদি’ আকৌ দিল্লীমুখী কিয় ?\nThe CrossCurrent\t Aug 26, 2021\nমমতাৰ ৰাজনীতিত প্ৰৱেশৰ কাহিনী “তেওঁ জন্মগতভাবে বিদ্ৰোহী ৷ নিৰ্ভীক আৰু আগ্ৰাসীভাবে নিজৰ কেৰিয়াৰ গঢ়ি তুলিছে ৷ আজি যি স্থানত তেওঁ থিয় হৈ আছে , সেয়া হ’ল প্ৰচণ্ড শ্ৰম আৰু কঠিন সংগ্ৰামৰ পৰিণতি ৷” –পশ্চিমবংগৰ মুখ্যমন্ত্ৰী মমতা বেনাৰ্জীৰ বিষয়ে…\nৰাম মন্দিৰৰ ভূমিপূজনত কিয় উপস্থিত নাছিল বাবৰি মছজিদ ধ্বংসৰ কাণ্ডাৰী কল্যাণ সিং?\nThe CrossCurrent\t Aug 22, 2021\nসেয়া আছিল ১৯৯৭ চনৰ কথা। নিৰ্বাচনক কেন্দ্ৰ কৰি উত্তপ্ত হৈ আছিল উত্তৰ প্ৰদেশৰ ৰাজনীতি। বিজেপি আৰু বিএছপি প্ৰতিটো দলেই উত্তৰ প্ৰদেশত গাইপতি ৬ মাহকৈ চৰকাৰ চলোৱাৰ নতুন ফৰ্মূলা তৈয়াৰ কৰিছিল। মায়াৱতীয়ে বাজপেয়ী আৰু কাঞ্চীৰামৰ মাজত হোৱা চুক্তিৰ…\nৰাজীৱ গান্ধীক লৈ ডায়েৰীত কি লিখিছিল ছোনিয়া গান্ধীয়ে ?\nThe CrossCurrent\t Aug 20, 2021\n“ যেতিয়া তুমি কাৰোবাক সচাঁকৈ ভালপোৱা , সেই প্ৰেমে তোমাক দিয়ে অপৰিসীম শক্তি ৷ এবাৰ সেই শক্তি পোৱাৰ পাছত , আন একোলৈ তোমাৰ ভয় নলগা হয় ৷ তুমি কেৱল নিজৰ প্ৰিয়জনক বিচাৰিবলৈ আৰম্ভ কৰা …আৰু মই বিচাৰো কেৱল ৰাজীৱক ৷\nআমেৰিকাই কিয়, কেনেদৰে জন্ম দিছিল তালিবানৰ ?\nThe CrossCurrent\t Aug 18, 2021\nদুটা দশক , মানে ২০ বছৰ। সম্পূৰ্ণ ২০ বছৰ আমেৰিকাই নিয়ন্ত্ৰণ কৰিছিল আফগানিস্তান। এই ২০ বছৰত আফগানিস্তানত আধিপত্য বজাই ৰাখিবলৈ আমেৰিকাই ব্যয় কৰিছিল কমেও ৬১ লাখ কৌটি টকা। কিন্তু আমেৰিকাই সেনা প্ৰত্যাহাৰ কৰাৰ দহ দিনৰ ভিতৰতে সলনি হৈ গ’ল বিগত ২০…


কাছমাৰীত প্ৰাইজমানি ফুটবল পূৰ্ণগতিত।গাখজুৱা এফ.চি. প্ৰি-কোৱাৰ্টাৰত। - Olympia Sports\nHomeNewsকাছমাৰীত প্ৰাইজমানি ফুটবল পূৰ্ণগতিত।গাখজুৱা এফ.চি. প্ৰি-কোৱাৰ্টাৰত।\nকাছমাৰীত প্ৰাইজমানি ফুটবল পূৰ্ণগতিত।গাখজুৱা এফ.চি. প্ৰি-কোৱাৰ্টাৰত।\nনগাঁও জিলাৰ কাছমাৰী আঞ্চলিক ক্ৰীড়া সংঘৰ সৌজ্যনত পলাশতল কাছমাৰী হাইস্কুল খেলপথাৰত পূৰ্ণগতিত চলি থকা প্ৰাইজমানি ফুটবল প্ৰতিযোগিতাত মৰিগাঁও জিলাৰ গাখজুৱা এফ.চি. প্ৰি-কোৱাৰ্টাৰ ফাইনেলত উপনীত হৈছে। এই প্ৰতিযোগিতাৰ আজিৰ খেলত গাখজুৱা ফুটবল ক্লাৱে কটহগুৰি ফুটবল ক্লাৱক টাইব্ৰেকাৰত সামগ্ৰিকভাৱে ৪-১(১-১)গ’লত পৰাজিত কৰে।তুমুল প্ৰতিদ্বণ্ডিতামূলক খেলখনৰ নিৰ্ধাৰিত সময়ত গাখজুৱা এফ.চি.ৰহৈ চুটিমন বৰদলৈয়ে প্ৰথমে গ’লটো দিয়াৰ বিপৰীতে কটহগুৰি এফ.চি.ৰ হৈ বিকাশ কোঁৱৰে গ’ল দি সমতা স্থাপিত কৰে।নিৰ্ধাৰিত সময়ত খেলখন ড্ৰ’ হোৱাত টাইব্ৰেকাৰৰ জৰিয়তে খেলৰ ফলাফল নিৰ্ণয় কৰা হয়।\nটাইব্ৰেকাৰত গাখজুৱা দলটোৰ হৈ বিকি বৰদলৈ,প্ৰাণ্ঠৰ পাটৰ আৰু বংকি পাটৰে গ’ল স্ক’ৰৰে নিজ দলক বিজয় প্ৰদান কৰে।আজিৰ খেলখন পৰিচালনা কৰাত ৰেফাৰী বিপ্লৱ কোঁৱৰক সহায় কৰে বিষ্ণু বৰদলৈ,সমীৰ বৰদলৈ আৰু কণ্ঠী ৰাজা(চতুৰ্থ)ই। মুঠ-২৭টা দলে যোগদান কৰা এই প্ৰতিযোগিতাৰ দেওবাৰৰ খেলত টকৌবাৰী ফুটবল’বি’দলে চকলাঘাট এফ.চি.ৰ বিৰুদ্ধে প্ৰতিদ্বণ্ডিতা কৰিব বুলি আয়োজক সমিতিৰ সভাপতি স্বৰূপ ডেকা আৰু সম্পাদক প্ৰাঞ্জল ডেকাই জনাইছে।\nPrevious articleজুনিয়ৰ আন্তঃজিলা ফুটবল; কামৰূপ দল ঘোষণা\nNext articleবি চি চি আইত চাকৰি ওলাইছে; চাওঁক প্রার্থীৰ বাবে প্ৰয়োজনীয় যোগ্যতা\nবয়স মাত্ৰ ৫ বছৰ, নিতৌ দৌৰে ১৫ কিলোমিটাৰ; কনমানি গীতাঞ্জলীয়ে সকলোৰে দৃষ্টি কাঢ়িছে; ধুমুহা আনিছে অসমৰ ক্ৰীড়া জগতত\nক’ৰনাৰ বিৰুদ্ধে অহৰহ সচেতনতা বৃদ্ধি কৰিবলৈ চেষ্টা কৰাৰ উপৰিও শচীনে দিলে ৫০ লাখ\nৰামপদ নাথ আৰু ৰছিদ খান সোঁৱৰণী ফুটবল, বৰভেটি যুৱ সংঘ চেম্পিয়ন


মুম্বাই ইণ্ডিয়ানছৰ শিবিৰত কি কৰিছে শচীন পুত্ৰই!! - Olympia Sports\nHomeNewsমুম্বাই ইণ্ডিয়ানছৰ শিবিৰত কি কৰিছে শচীন পুত্ৰই!!\nমুম্বাই ইণ্ডিয়ানছৰ শিবিৰত কি কৰিছে শচীন পুত্ৰই!!\nমুম্বাই ইণ্ডিয়ানছৰ এসময়ৰ অধিনায়ক আছিল শচীন তেণ্ডুলকাৰ। এই শচীন তেণ্ডুলকাৰৰে পুত্ৰ অৰ্জুন তেণ্ডুলকাৰো এতিয়া মুম্বাই ইণ্ডিয়ানছৰ সদস্য হোৱা দেখিবলৈ পোৱা গৈছে। ফ্ৰেঞ্চাইজিটোৰ লগত ইতিমধ্যে শচীন পুত্ৰ অৰ্জুন ডুবাইত উপস্থিত হৈছে গৈ আৰু নেট অনুশীলন আৰম্ভ কৰিছে। ইতিমধ্যে দলটোৰ এক গ্ৰোপ ফটোত অৰ্জুন তেণ্ডুলকাৰক সকলোৱে প্ৰত্যক্ষ কৰিছে আৰু ইয়াৰ পিছতে সৰৱ চৰ্চা আৰম্ভ হৈছে। শচীন পুত্ৰ অৰ্জুন কেতিয়া দলটোৰ সৈতে চামিল হ’ল তাক লৈয়ো বিভিন্নজনে প্ৰশ্ন উত্থাপন কৰিছে।\nদৰাচলতে অৰ্জুন তেণ্ডুলকাৰ এইবছৰ হে যে মুম্বাই ইণ্ডিয়ানছৰ লগত সংযুক্ত হৈছে তেনে নহয়। বিগত বৰ্ষতো অৰ্জুন মুম্বাই ইণ্ডিয়ানছৰ এজন সদস্য আছিল।\nপ্ৰতিটো ফ্ৰেঞ্চাইজিয়ে নিজৰ বেটছমেনসকলৰ নেট অনুশীলনৰ বাবে দেশৰ বিভিন্ন প্ৰান্তৰ বহু প্ৰতিভাৱান বলাৰ নিয়োগ কৰে। অৰ্থাৎ প্ৰতিটো ফ্ৰেঞ্চাইজিৰ লগত দলৰ খেলুৱৈৰ উপৰিও থাকে নেট বলাৰ। এই নেট বলাৰৰ কাম হৈছে অনুশীলনৰ সময়ত নেটত বল কৰা। শচীনৰ পুত্ৰ অৰ্জুন তেণ্ডুলকাৰো এগৰাকী নেট বলাৰ হিচাপেই মুম্বাই ইণ্ডিয়ানছৰ লগত ডুবাইলৈ গৈছে।\nসকলোকে জনাই থ‌ও যে অসমৰো চাৰিজন প্ৰতিভাৱান বলাৰ ৰাজস্থান ৰয়েলছৰ নেট বলাৰ হিচাপে ডুবাইলৈ গৈছে আৰু তেওঁলোকে নেট অনুশীলনত অংশগ্ৰহণ কৰিছে।\nPrevious articleঅভিযন্তা দিৱস বিশেষ:ভাৰতৰ কেইগৰাকীমান প্ৰখ্যাত খেলুৱৈ যাৰ প্ৰথম পচন্দ আছিল ইঞ্জিনীয়াৰিং\nNext articleIPL : সুন্দৰ, সুন্দৰী আৰু শিহৰণ\nঅসম ক্ৰিকেট সন্থাৰ ২০২১-২২ বৰ্ষৰ ক্ৰিকেট সূচী প্ৰকাশ\nগৃহভূমিত নিৰ্মাণ হ’ব লগা ক্ৰীড়া প্ৰকল্পক লৈ উৎফুল্লিত লাভলীনা


ভেকচিন আৰু সতর্কতা – নিয়মীয়া বাৰ্তা\nভেকচিন আৰু সতর্কতা\nBy নিয়মীয়া বাৰ্তা\t On Jul 25, 2020\nসমগ্র বিশ্বই সম্প্রতি ন’ভেল ক’ৰোনা ভাইৰাছৰ প্রতিষেধকৰ বাবে প্রতীক্ষা কৰিছে৷ ইতিমধ্যে গৱেষকসকলে ক’ৰোনাৰ ভেকচিনক লৈ আশাৰ বতৰা প্রেৰণ কৰিছে৷ চলিত বর্ষৰ সমাপ্তিৰ পূর্বে নহ’লেও ২০২১ চনৰ আৰম্ভণিতে ঔষধৰ বজাৰত ক’ৰোনাৰ ভেকচিন উপলব্ধ হ’ব বুলি গৱেষণাৰ সৈতে জড়িত কেইবাটাও প্রতিষ্ঠানে নিশ্চয়তা প্রদান কৰিছে৷ স্বাভাৱিকতে মানুহে এই বিশ্বাসত অপেক্ষাৰত হৈ আছে যে ভেকচিন ওলালেই এই মাৰাত্মক ভাইৰাছৰ পৰা মানৱ জাতি সম্পূর্ণ মুক্ত হ’ব পাৰিব৷ কিন্তু চিকিৎসা বৃত্তিৰ সৈতে জড়িত অভিজ্ঞ লোকে পৰামর্শ আগবঢ়াইছে– ভেকচিননির্ভৰ হোৱাৰ সলনি মানুহে কঠোৰভাৱে সতর্কতামূলক নিয়ম–নীতি পালন কৰি যোৱাটো হ’ব অধিক নিৰাপদ৷ ভাইৰাছৰ আক্রমণৰ পিছত সাধাৰণতে মানুহৰ দেহত এণ্টিব’ডী সৃষ্টি হৈ উক্ত নির্দিষ্ট ভাইৰাছৰ পৰা ৰক্ষাৰ বাবে প্রতিৰোধ ক্ষমতা প্রদান কৰে৷ মাজুআইৰ দৰে ৰোগ এবাৰ হোৱাৰ পিছত এজন ব্যক্তিৰ শৰীৰত এই ৰোগে দেখা নিদিয়ে৷ কাৰণ নির্দিষ্ট ব্যক্তিজনে আজীৱন প্রতিৰোধ ক্ষমতা অর্জন কৰে৷ কিন্তু ক’ৰোনা ভাইৰাছৰ ক্ষেত্রত এয়া পৰিলক্ষিত হোৱা নাই৷ এবাৰ ক’ৰোনাত আক্রান্ত হোৱা লোক নির্দিষ্ট সময়ৰ পিছত পুনৰ এই ভাইৰাছৰ দ্বাৰা আক্রান্ত হোৱাৰ একাধিক ঘটনা পোহৰলৈ আহিছে৷ ইতিমধ্যে বিজ্ঞানীসকলে সাৱধান কৰি দিছে যে ক’ৰোনাত আক্রান্ত লোকে সাৱধানতা পৰিত্যাগ কৰাটো বিপজ্জনক৷ কিয়নো ক’ৰোনাত আক্রান্ত হোৱাৰ পিছত শৰীৰত এণ্টিব’ডীৰ সৃষ্টি হ’লেও মানৱ দেহত ইয়াৰ উপস্থিতি দীঘলীয়া নহয়৷ নির্দিষ্ট সময়ৰ পিছত স্বয়ংক্রিয়ভাৱে শৰীৰৰ পৰা এণ্টিব’ডী নোহোৱা হ’বলৈ ধৰে আৰু এনে পৰিস্থিতিত নির্দিষ্ট ব্যক্তিজন পুনৰ ক’ৰোনাত আক্রান্ত হোৱাৰ সম্ভাৱনা বৃদ্ধি পায়৷ এতিয়া প্রশ্ণ হৈছে– এইপর্যন্ত যিবিলাক ভেকচিনৰ গৱেষণা চলি আছে আৰু অহা কেইমাহমানৰ ভিতৰত বজাৰত উপলব্ধ হ’ব বুলি আশা কৰা হৈছে, উক্ত ভেকচিনসমূহে কিমান দিনলৈ ক’ৰোনা ভাইৰাছ প্রতিৰোধ ক্ষমতা প্রদান কৰিব? ইয়াৰ সম্পূর্ণ নিশ্চিত উত্তৰ পাবলৈ এতিয়াও কিছুদিন অপেক্ষা কৰিব লাগিব৷ সাধাৰণতে বিজ্ঞানৰ অগ্রগতিৰ ফলত বর্তমানৰ যুগত যিবোৰ ৰোগ প্রতিৰোধৰ বাবে ভেকচিন প্রদান কৰি অহা হৈছে, সেই ভেকচিনসমূহে আশানুৰূপভাৱেই কাম কৰিছে৷ কিন্তু বজাৰত উপলব্ধ হোৱাৰ পূর্বে উক্ত ভেকচিনসমূহৰ ওপৰত দীঘলীয়া গৱেষণা চলোৱাৰ অৱকাশ আছিল৷ ক’ৰোনাৰ ভেকচিনৰ ক্ষেত্রত পৰিস্থিতিটো সুকীয়া৷ কিয়নো এই জৰুৰী পৰিস্থিতিত ভেকচিনৰ গৱেষণাৰ কেতবোৰ নিয়ম শিথিল কৰি দিয়া হৈছে৷ যাতে সম্ভৱপৰ শীঘ্রে ভেকচিন প্রদানৰ গণ অভিযান আৰম্ভ কৰিব পাৰিব৷ মানৱ জাতিৰ হকে উৎসর্গিত বিজ্ঞানীসকলক সম্পূর্ণ আস্থাত লোৱাৰ পিছতো একমাত্র এই কাৰণটোতে বহুতেই গোটেই বিষয়টোক লৈ সম্পূর্ণৰূপে সন্দেহমুক্ত হ’ব পৰা নাই৷\nএই মুহূর্তত যিকেইটা ভেকচিনৰ অগ্রগতি অত্যন্ত আশাপ্রদ, তাৰ ভিতৰত অন্যতম হ’ল অক্সফ’ড–এষ্ট্রা জেনেকাৰ দ্বাৰা গৱেষণা চলোৱা ভেকচিন৷ কিন্তু এই ভেকচিনসমূহৰ গৱেষণা দ্রুতগতিত আগবাঢ়িলেও ইয়াৰ কার্যকাৰিতা আৰু নিৰাপদ দিশটো সম্পূর্ণ সন্দেহমুক্ত হোৱা নাই৷ কাৰণ লেবৰেটৰীৰ পৰীক্ষাত চলোৱা ফলাফল কিমান নির্ভৰযোগ্য সেয়া সদায় সন্দেহৰ আৱর্তত থাকিবই৷ এই সন্দেহ দূৰ কৰিবলৈ হ’লে ভেকচিন প্রদানৰ গণ অভিযানৰ ফলাফললৈ অপেক্ষা কৰিবই লাগিব৷ তদুপৰি এইপর্যন্ত যিবোৰ তথ্য প্রকাশ কৰি থকা হৈছে, সেয়া অত্যন্ত আশাপ্রদ হ’লেও পৰীক্ষা–নিৰীক্ষাসমূহ্ কিমান বিস্তৃত পর্যায়ত চলোৱা হৈছে, তাৰ নিশ্চিত তথ্য এতিয়াও উপলব্ধ হোৱা নাই৷ এশ বা এহেজাৰ মানুহৰ শৰীৰত পৰীক্ষা কৰি সফলতা অর্জন কৰিলেই গণ অভিযানৰ সময়ত ভেকচিনৰ কার্যকাৰিতা আৰু নিৰাপত্তাৰ দিশটোক লৈ নতুন ইছ্যু সৃষ্টি হোৱাৰ সম্ভাৱনা নুই কৰিব নোৱাৰি৷ তদুপৰি গৱেষণাসমূহৰ পৰা এতিয়াও আন কেতবোৰ গুৰুত্বপূর্ণ বিষয়ত উত্তৰ পাবলৈ বাকী আছে৷ ইয়াৰে এটা হ’ল– সকলো বয়সৰ লোকৰ ক্ষেত্রত এই ভেকচিন সমানেই কার্যকৰী হ’বনে? এইদৰে গুৰুতৰ পার্শ্বক্রিয়াৰ পৰা ভেকচিন লোৱা ব্যক্তি সম্পূর্ণ মুক্ত হ’ব বুলি নিশ্চয়তা প্রদান কৰিব পৰা যাবনে? এইক্ষেত্রত অক্সফ’ড–এষ্ট্রা জেনেকাৰ ভেকচিনক লৈ বিজ্ঞানীসকলে অৱশ্যেই আস্থা ব্যক্ত কৰিছে৷ ইয়াৰ মূল কাৰণ হ’ল– অক্সফ’ড বিশ্ববিদ্যালয়ে অনুৰূপ ভাইৰাছৰ ওপৰত গৱেষণা আৰু ভেকচিন প্রস্তুতৰ ক্ষেত্রত ইতিমধ্যে সফলতা অর্জন কৰিছে৷ দীর্ঘদিন ধৰি মিড্ল ইষ্ট ৰেছপিৰেট’ৰী ছিণ্ড্রম (মার্ছ) আৰু ছিভিয়েৰ একিউট ৰেছপিৰেট’ৰী ছিণ্ড্রম (ছার্ছ)ৰ ওপৰত অক্সফ’র্ডে গৱেষণা চলাই আহিছে৷ ন’ভেল ক’ৰোনা ভাইৰাছৰ একে পৰিয়ালৰে ভাইৰাছ হ’ল এই দুই ৰোগৰ ভাইৰাছো৷ সেয়ে অক্সফ’ডৰ ভেকচিনক লৈ আগ্রহ বৃদ্ধি পোৱাটো স্বাভাৱিক৷ কিন্তু সেয়ে হ’লেও এই মুহূর্তত সতর্কতা অৱলম্বন কৰাটোৱেই হ’ব আটাইতকৈ নিৰাপদ৷\nফার্মাচীলৈ গৈ প্রহূত বিশেষভাৱে সক্ষম শিশু; অভিযুক্ত আৰক্ষী নিলম্বিত\nবন্ধ ফেৰী সেৱা আৰু মাজুলীৰ আশা


লখিমপুৰ জিলা প্ৰশাসনৰ সতৰ্কবাণী; ৪ বাৰকৈ পানী এৰিলে নীপকোৰ ৰঙানদীৰ প্ৰকল্পৰ\nলখিমপুৰ , September 13, 2018 7:55 pm\nলখিমপুৰ জিলাত পুনৰ বানৰ আশংকা কৰিছে স্থানীয় ৰাইজে। শেহীয়াকৈ আজি তিনিদিনকৈ ধৰি জিলাখনত হোৱা নেৰানেপেৰা বৰষুণৰ লগতে অৰুণাচলৰ পাদদেশত হোৱা প্ৰবল বৃষ্টিপাতৰ ফলত ৰঙানদী আৰু ইয়াৰ উপনদী সমূহত জলপৃষ্ঠ বৃদ্ধি পাইছে।\nতাৰোপৰি নীপকোৱে ৰঙানদী জলবিদ্যুৎ প্ৰকল্পৰ পানী এৰি দিয়াত নদীখনে আৰু অধিক ভয়ংকৰ ৰূপ ধাৰণ কৰিছে। ফলত ৰঙানদীৰ নামনিত ভয়াৱহ বানৰ আশংকা কৰা হৈছে।\nইতিমধ্যে লখিমপুৰ জিলা প্ৰশাসনে নৈপৰীয়া লোকসকললৈ এই সন্দৰ্ভত সতৰ্কবাণী প্ৰেৰণ কৰি এক জাননী প্ৰেৰণ কৰিছে। নৈপৰীয়া লোকসকলক ৰঙানদীত নাও বোৱা, মাছধৰা আৰু সাঁতোৰাৰ পৰা বিৰত থকাৰ বাবে লখিমপুৰ জিলা প্ৰশাসনে আহ্বান জনাইছে।\nঅৱশ্যে লখিমপুৰ জিলাৰ অতিৰিক্ত উপায়ুক্ত গৰাকীয়ে প্ৰেৰণ কৰা জাননীৰ জৰিয়তে লখিমপুৰবাসীক এই সন্দৰ্ভত আতংকিত নহ’বলৈও আহ্বান জনাইছে।\nপ্ৰাপ্ত তথ্য মতে বুধবাৰৰ নিশাৰ পৰা বৰ্তমানলৈকে ৰঙানদীৰ প্ৰকল্পৰ গে’ট ৪ বাৰকৈ খুলিছে। পুৱা ১০.৩০ বজাত ১৫০০ মিঃ মিঃ পানী খুলি দিয়াৰ পিছত সন্ধিয়া পুনৰ ৫.৪৫ বজাত ১৮০০ মি. মি. পানী নীপকোৱে এৰিছে বুলি জানিব পৰা গৈছে।


ক’ভিড- ১৯ আৰু বৰ্তমানৰ পৰিস্থিতি-মাণিক পাল\nbyRinku Rajowar Posted at Friday, April 23, 2021\n“The world needs huge positive energy to fight against the negative forces. Go to the centre of your inner being and generate that positive energy for the welfare of the humanity ” – Amit Ray .\nওপৰৰ উক্তিটো সম্প্ৰতি সময়ত প্ৰতিজন ভাৰতীয়ৰ বাবে বৰ গুৰুত্বপূৰ্ণ । কাৰণ সম্প্ৰতি সময়ত ক’ভিড- ১৯ মহামাৰীৰ দ্বিতীয় আক্ৰমণে সমগ্ৰ দেশবাসীক আমনি কৰাৰ লগতে সমগ্ৰ দেশকে কম্পিত কৰিছে । বৰ্তমান সময়ত সমগ্ৰ বিশ্বতে চলি থকা ক’ভিড-১৯ ৰ প্ৰথম নামাকৰণ কৰে বিশ্ব স্বাস্থ্য সংস্থাই (WHO) ইংৰাজী ২০২০ চনৰ ১১ফেব্ৰুৱাৰী তাৰিখে । উক্ত দিনাখনে ইয়াক বিশ্ব মহামাৰী বুলিও ঘোষণা কৰে । এইটো আছিল বিশ্ব স্বাস্থ্য সংস্থাৰ দ্বাৰা ঘোষণা কৰা ষষ্ঠ বিশ্ব মহামাৰী । ক’ভিড-১৯ (COVID-19)ৰ CO মানে ক’ৰোনা VI মানে ভাইৰাছ আৰু D মানে বেমাৰ । এই ৰোগৰ কাৰক হ’ল SARS -COV -2 । ইয়াৰ উৎস হ’ল বাদুলি । ইয়াৰ প্ৰথম সুচনা হয় চীনৰ হুৱানান ছীফুড হোলছেল মাৰ্কেটত । এই ভাইৰাছৰ প্ৰথম চিনাক্তকৰণ কৰা হয় ২০১৯ চনত চীনৰ হুৱেই প্ৰান্তৰ ৱুহান চহৰত । এই ভাইৰাছত আক্ৰমণ হৈ প্ৰথমজন ব্যক্তিৰ মৃত্যু হয় ২০২০ চনৰ ৯ জানুৱাৰীত চীনৰ ৱুহানত ।\n২০২১ চনৰ ১৭ এপ্ৰিল পৰ্যন্ত বিশ্বৰ মুঠ ১৪১,০০০,৯৪৮ জন লোক এই মহামাৰীৰত আক্ৰান্ত হৈছে । ইয়াৰে ১১৯,৬৮৯,৬৬৩ জন লোক সম্পূৰ্ণ সুস্থ হৈছে , ৩,০১৭,৫৩৪ জন লোকৰ মৃত্যু হৈছে আৰু ১৪,২৯৩,৭৫১ জন লোক বৰ্তমানলৈকে আক্ৰান্ত হৈ আছে । ২০২১ চনৰ ১৭ এপ্ৰিল পৰ্যন্ত ভাৰতত মুঠ ১৪,৭৩৬,৫০৫ জন লোক এই মহামাৰীৰ কৱলত পৰিছে । ইয়াৰে ১২,৭৭৬,৬৬১ জন লোক সুস্থ হৈছে , ১,৭৬,৮০৭ জন লোকৰ মৃত্যু হৈছে আৰু এতিয়াও ১,৭৮৩,০৩৭ জন লোক আক্ৰান্ত হৈ আছে । এই মহামাৰীৰ দ্বাৰা আটাইতকৈ বেছি প্ৰভাৱিত হোৱা দেশবোৰ হ’ল -আমেৰিকা যুক্তৰাষ্ট্ৰ , ভাৰত, ব্ৰাজিল , ফ্ৰান্স , ৰাছিয়া , ব্ৰিটেইন , ইটালী ইত্যাদি । বিশ্বৰ মুঠ ২০৯ খন দেশ আৰু উপনিৱেশ এই মহামাৰীৰ প্ৰকোপত পৰিছে ।\nএইটো এটা মানুহৰ পৰা মানুহলৈ সংক্ৰমিত হোৱা বেমাৰ । এই বেমাৰৰ বীজাণু সংক্ৰমিত হোৱা ব্যক্তিৰ শৰীৰত সাধাৰণতে পাঁচ দিন , কেতিয়াবা দুইৰ পৰা ১৪ দিন পৰ্যন্ত সুপ্ত অৱস্থাত থাকে । তাৰ পিছতহে ৰোগৰ লক্ষণবোৰে দেখা দিয়ে । এই ৰোগৰ সাধাৰণ লক্ষণবোৰ হ’ল –\n১) জ্বৰ ২) শুকান কাহ ৩) ক্লান্তি বা ভাগৰ লগা ।\nইয়াৰ কিছুমান তাকৰ সাধাৰণ লক্ষণবোৰ হ’ল –\n১) বিষ বা যন্ত্ৰণা ২) গল ফোঁহা ৩) পেটচলা ৪) মূৰৰ বিষ ৫) সোঁৱাদ কমি যোৱা ৬) ছালত ৰাস হোৱা ৭) হাত আৰু ভৰিৰ আঙুলিৰ ৰং পৰিবৰ্তন হোৱা\nএই ৰোগৰ গম্ভীৰ লক্ষণবোৰ হ’ল –\n১) শ্বাস-প্ৰশ্বাসত কষ্ট ২) বুকুৰ বিষ ৩) কথা বা শৰীৰৰ চলন বন্ধ হৈ যোৱা ।\nসম্প্ৰতি সময়ত ভাৰতত এই ৰোগৰ প্ৰতিষেধক আৱিষ্কাৰ হৈছে যদিও , প্ৰতিজন নাগৰিকক প্ৰতিষেধক প্ৰদানৰ কাম শেষ হোৱাৰ আগতেই এই ভাইৰাছে দ্বিতীয় বাৰৰ বাবে পুনৰ সমগ্ৰ দেশতে আক্ৰমণ কৰে । প্ৰথম বাৰতকৈ দ্বিতীয় বাৰত ইয়াৰ কু-প্ৰভাৱবোৰ বেছিকৈ দেখা গৈছে । গতিকে ইয়াৰ পৰা নিজকে আঁতৰাই ৰাখিবলৈ হ’লে আমি সকলো ধৰণৰ সাৱধানতাবোৰ মানি চলিব লাগিব । ক’ৰোনা ভাইৰাছৰ পৰা ৰক্ষা পাবলৈ হ’লে বিশেষজ্ঞ সকলৰ মতে আমি তলত দিয়া সাৱধানতাবোৰ অৱলম্বন কৰিব লাগিব –\n১) সামাজিক দুৰত্ব বজাই ৰখা :: বিভিন্ন বিশেষজ্ঞ সকলৰ মতে এই ভাইৰাছবিধ হ’ল মানুহৰ পৰা মানুহলৈ সংক্ৰমিত হোৱা বিধৰ । গতিকে ইয়াৰ পৰা নিজকে সুৰক্ষিত ৰাখিবলৈ হ’লে আমি সামাজিক দূৰত্ব বজাই চলিব লাগিব । বিশেষজ্ঞ আৰু CDC ( Centers for disease control and prevention) ৰ মতে এই সামাজিক দূৰত্ব কমেও ৬ ফুট হ’ব লাগে ।\n২ ) হাত ধোৱা :: CDC ৰ মতে ক’ভিড -১৯ ৰ সংক্ৰমণৰ পৰা নিজকে ৰক্ষা কৰিবলৈ হ’লে আমি চাবোনেৰে সঘনাই হাত প্ৰায় ২ছেকেণ্ড সময় ধোব লাগে । বিশেষকৈ বাহিৰৰ পৰা আহিলে , খোৱাৰ আগতে , কাহিলে বা হাঁচি মাৰিলে , মুখত স্পৰ্শ কৰাৰ আগতে , ৰাজহুৱা স্থানৰ পৰা অহাৰ পিছত , কোনো ৰোগীক স্পৰ্শ কৰাৰ পিছত আমি চাবোনেৰে হাত ধোব লাগে । যদি চাবোন আৰু পানী ওচৰত নাথাকে তেন্তে ৬০% এলক’হল যুক্ত ছেনিটাইজাৰেৰে হাত দুখন ছেনিটাইজ কৰিব লাগে ।\n৩) মাস্ক পৰিধান কৰা :: বিশেষজ্ঞ সকলৰ মতে ক’ভিড -১৯ ৰ যুদ্ধ জয় কৰাৰ আটাইতকৈ ডাঙৰ অস্ত্ৰ হ’ল মাস্ক । গতিকে মাস্ক পৰিধান কৰিহে ঘৰৰ বাহিৰত বা ৰাজহুৱা স্থানত যাব লাগে । কাৰণ মাস্কে ভাইৰাছ বিধক শ্বাস-প্ৰশ্বাস আৰু নাকৰ ড্ৰপলেটৰ দ্বাৰা এজন ব্যক্তিৰ পৰা আন এজন ব্যক্তিৰ শৰীৰলৈ যোৱাত বাধা প্ৰদান কৰে ।\n৪) ভ্ৰমণৰ পৰা বিৰত থকা :: বিশেষজ্ঞ সকলৰ মতে ক’ভিড-১৯ ৰ সংক্ৰমণৰ পৰা নিজকে সুৰক্ষিত ৰাখিবলৈ হ’লে যিমান সম্ভৱ ভ্ৰমণৰ পৰা বিৰত থকাই ভাল ।\nবৰ্তমানলৈকে ভাৰতত ক’ভিড-১৯ ৰ বাবে উপলব্ধ প্ৰতিষেধকবোৰ হ’ল – ক) Covaxin খ) Sputnix V গ) Covishield ।\nCovaxin ভাৰতৰ দেশীয় ক’ভিড-১৯ প্ৰতিষেধক । এইটো তৈয়াৰ কৰি উলিয়াইছে Bharat Biotech নামৰ কোম্পানীয়ে ICMR (Indian council of Medical Research ) আৰু NIV (National institute of Virology) ৰ সহযোগত । এই প্ৰতিষেধকক ইতিমধ্যে বহু দেশে ভাৰতৰ পৰা গ্ৰহণ কৰি নিজ দেশৰ নাগৰিকৰ ওপৰত প্ৰয়োগ কৰিছে । সেই দেশবোৰ হ’ল – মঙ্গোলিয় , ম্যানমাৰ , শ্ৰীলংকা , ফিলিপাইন , ওমান , মালদ্বীপ , ভাহৰেইন ইত্যাদি । এই প্ৰতিষেধকটোক ২ ৰ পৰা ৮° C উষ্ণতাত সংৰক্ষিত কৰি ৰখা হয় ।\nSputnix V তৈয়াৰ কৰি উলিয়াইছে ৰাছিয়াৰ Moscow’s Gamaleya institute এ ।এই প্ৰতিষেধকটোক ইতিমধ্যে ৬০ খন দেশে প্ৰয়োগৰ বাবে অনুমতি প্ৰদান কৰিছে । ইয়াৰে ভিতৰত কিছুমান দেশ হ’ল – আৰ্জেণ্টিনা , ইউ এ ই , ইৰাণ , ভেনিজুৱেলা ইত্যাদি । ভাৰতেও ইতিমধ্যে এই প্ৰতিষেধকক ব্যৱহাৰৰ বাবে ৰাছিয়াৰ পৰা আমদানি কৰিছে । Oxford -Astra zeneca (Covishield) প্ৰতিষেধক ভাৰততে তৈয়াৰ কৰিছে Serum institute এ । মুঠতে সম্প্ৰতি সময়ত আমাৰ দেশত এই তিনিবিধ প্ৰতিষেধক ব্যৱহাৰ হৈ আছে ক’ভিড-১৯ ৰ যুদ্ধত চিৰস্থায়ী অস্ত্ৰ হিচাপে । আমাৰ দেশে মুঠ ৬৪ মিলিয়ন প্ৰতিষেধক “বাসুদেৱ কুটুম ” আদৰ্শৰে লেটিন আমেৰিকা , কেৰিবিয়ান , এছিয়া আৰু আফ্ৰিকাৰ মুঠ ৮৬ খন দেশক প্ৰদান কৰিছে । ইয়াৰ ভিতৰত ব্ৰিটেইন , কানাডা , ব্ৰাজিল আৰু মেক্সিকো আদিৰ দৰে দেশ অন্তৰ্ভুক্ত আছে । আমাৰ দেশত প্ৰতিষেধক প্ৰদানৰ শুভাৰম্ভ কৰা হয় এই বছৰৰ ১৬ জানুৱাৰীত । প্ৰথম অৱস্থাত দেশৰ Frontline worriors বুলি খ্যাত স্বাস্থ্য বিভাগৰ লগত জড়িত চিকিৎসক , নাৰ্চ আদিক প্ৰতিষেধক প্ৰদান কৰা হয় । দ্বিতীয় পৰ্যায়ত ৬০ বছৰৰ উৰ্ধৰ নাগৰিকক প্ৰতিষেধক প্ৰদান কৰা হয় আৰু বৰ্তমান সময়ত ৪৫ বছৰৰ উৰ্ধৰ নাগৰিকক প্ৰতিষেধক প্ৰদান কৰা হৈ আছে । আকৌ ১ মে’ ৰ পৰা ১৮ বছৰ হোৱা সকলো নাগৰিকে প্ৰতিষেধক গ্ৰহণ কৰিব পাৰিব ।\nসমগ্ৰ দেশবাসীয়ে অতীতত যেনেকৈ বিভিন্ন মহামাৰীক পৰাস্ত কৰি আগবাঢ়ি গৈছে , ঠিক তেনেকৈ ক’ভিড -১৯ মহামাৰীকো পৰাস্ত কৰি দেশ আগবাঢ়ি যাব বুলি মই আশাবাদী । কেৱল প্ৰয়োজন আছে অকমান সতৰ্কতা , সাৱধানতা , সাহস আৰু ধৈৰ্যৰ । ৰোগৰ লক্ষণবোৰে দেখা দিলেই অৱহেলা নকৰি চিকিৎসকৰ ওচৰত যাব লাগিব । কাৰণ অকনমান অসাৱধানতাই আমাৰ জীৱন চিৰদিনৰ বাবে কাঢ়ি নিব পাৰে । ইতিমধ্যে এই মহামাৰীয়ে সমগ্ৰ বিশ্বতে বহু লোকৰ জীৱন কাঢ়ি নিলে আৰু জীৱনৰ হাঁহিও কাঢ়ি নিলে । তাৰ উপৰিও দেশৰ সামাজিক আৰু অৰ্থনৈতিক দিশত বিপুল ক্ষতি সাধন কৰিলে । দেশৰ GDP (Gross domestic product ) ত বিস্তৰ ক্ষতি সাধন কৰিলে । বহু লোকৰ জীৱন চলাৰ জীৱিকা কাঢ়ি নিলে এই মহামাৰীয়ে । দেশত নিবনুৱাৰ সংখ্যা বৃদ্ধি কৰিলে । আটাইতকৈ বেছি প্ৰভাৱিত কৰিছে ছাত্ৰ-ছাত্ৰীৰ শিক্ষাত । তাৰ উপৰিও দেশৰ পৰ্যটন ক্ষেত্ৰতো বিস্তৰ ক্ষতি সাধন কৰিলে । শেষত ক’ভিড-১৯ মহামাৰীৰ পৰা দেশ অতি সোনকালেই ৰক্ষা পৰিব বুলি আশাবাদী হৈ “ জ্যোতিপ্ৰসাদ আগৰৱালাৰ” এটি ইতিবাচক উক্তিৰে সামৰিলো - “ ৰাতি যিমানে কঠিন হ’ব প্ৰভাত সিমানে উজ্জ্বল হ’ব । চাৰিওফালৰ পৰা আন্ধাৰে আৱৰি ধৰিলেও ভয় নকৰিবা , প্ৰভাত হ’বই । ”\nম’বাইল নং :৮৬৩৮৯৪৭২৯২\nLabels#প্ৰবন্ধ, #মাণিক পাল\nSanskrititihash on Assamese literature and Assamese history 23 April 2021 at 13:26\nআন্তৰিক ধন্যবাদ জ্ঞাপন কৰিছোঁ আপোনাক মোৰ প্ৰবন্ধটো ইমান ধুনীয়া কৈ প্ৰকাশ কৰা বাবে 🙏🙏\nসংৰক্ষণাগাৰ January (142) December (184) November (202) October (257) September (296) August (329) July (357) June (267) May (204) April (156) March (158) February (130) January (163) December (161) November (174) October (196) September (259) August (352) July (311) June (279) May (337) April (235) March (227) February (78) January (118) December (2)


ফণী শৰ্মা - অসমীয়া ৱিকিপিডিয়া\nফণী শৰ্মা (ইংৰাজী: Phani Sharma; ১৯০৯[lower-alpha 1] – ১৯৭০) আছিল এজন অসমৰ নাট তথা চলচ্চিত্ৰ অভিনেতা, নাট্যকাৰ আৰু পৰিচালক। মঞ্চ অভিনেতা হিচাপে আত্মপ্ৰকাশ কৰি তেখেতে পিছলৈ প্ৰথম অসমীয়া চলচ্চিত্ৰ জয়মতী (১৯৩৫)-ত অভিনয় কৰে। তেখেতে ১৯৪৮ চনত ছিৰাজ আৰু ১৯৫৫ চনত পিয়লী ফুকন বোলছবি পৰিচালনা কৰাৰ লগতে তাত অভিনয় কৰে। অসমীয়া নাট্যজগতৰ প্ৰতি ফণী শৰ্মাৰ অৱদানক সন্মান জনাই তেখেতক নটসূৰ্য উপাধিৰে বিভূষিত কৰা হয়।\n৩১ জুলাই, ১৯৭০\nঅভিনেতা, চলচ্চিত্ৰ পৰিচালক, নাট্যকাৰ\n1 প্ৰাৰম্ভিক জীৱন আৰু নাট্যশালা\n2 বোলছবি জীৱন\n4 অভিনয় কৰা চলচ্চিত্ৰ\n5 ফণী শৰ্মাৰ আত্ম-জীৱনী\n7 তথ্য সমল\nপ্ৰাৰম্ভিক জীৱন আৰু নাট্যশালাসম্পাদনা কৰক\nতেজপুৰৰ ঐতিহাসিক বাণ ৰঙ্গমঞ্চৰ দ্বাৰ-ৰক্ষী হিছাপে ফণী শৰ্মাৰ নাট্যশালাৰ জীৱন আৰম্ভ হয়। তেখেতৰ দেউতাক মোলান শৰ্মাও এজন নাট বিশেষজ্ঞ আৰু বাণ ৰঙ্গমঞ্চৰ সু-অভিনেতা হিছাপে জনাজাত আছিল। দেউতাকৰ লগত নিয়মিত নাট্যশালালৈ গৈ ফণী শৰ্মাই ইন্দ্ৰেশ্বৰ বৰঠাকুৰ, ললিত মোহন চৌধুৰী, প্ৰফুল্ল বৰুৱা আদিৰ দৰে প্ৰবীণ অভিনেতাসকলৰ পৰিবেশনা উপভোগ কৰিছিল। ডেকা বলীন (ফণী শৰ্মাৰ ঘৰুৱা নাম) ক্ৰমাৎ নাট্যজগতৰ প্ৰতি আকৃষ্ট হয়। ১৯২৮ চনত তেখেতে বাণ ৰঙ্গমঞ্চৰ 'ৰাণা প্ৰতাপ' নাটকত 'আকবৰ'ৰ চৰিত্ৰত অভিনয়ৰ সুযোগ লাভ কৰে।\n১৯৩০ চনত ফণী শৰ্মাই পৰিভ্ৰমী নাট্যদল কহিনুৰ অপেৰাত যোগদান কৰে। ইয়াৰ প্ৰতিষ্ঠাপক আছিল ব্ৰজনাথ শৰ্মা। শদিয়াৰ পৰা ধুবুৰীলৈকে, ব্ৰহ্মপুত্ৰৰ দুয়ো পাৰে কহিনুৰ অপেৰাই নাট মঞ্চস্থ কৰি যায় আৰু ফণী শৰ্মাৰ অভিনয় ইয়াৰ অন্যতম আকৰ্ষণ হৈ পৰে। এক নাট্য আন্দোলন আৰম্ভ কৰাৰ উপৰিও ১৯৩১ চনত কহিনুৰ অপেৰাই অসমৰ মঞ্চত প্ৰথমবাৰৰ বাবে সহ-অভিনয়ৰ সূত্ৰপাত ঘটায়।\nকৰুণাকান্ত মজুমদাৰৰ প্ৰযোজনাত আৰম্ভ হোৱা পূৰ্বজ্যোতি ভ্ৰাম্যমাণ থিয়েটাৰৰ প্ৰথম বৰ্ষৰপৰাই ফণী শৰ্মাই কেবাখনো নাটক পৰিচালনা কৰিছিল। একে নাট্যদলৰ বাবে দ্বিতীয় বছৰত ফণী শৰ্মাই অভিনয় কৰিছিল। তেখেতে পাছলৈ অন্যান্য ভ্ৰাম্যমাণ থিয়েটাৰতো অভিনয় কৰিছিল।\nবোলছবি জীৱনসম্পাদনা কৰক\n১৯৩৫ চনত ফণী শৰ্মাই জ্যোতিপ্ৰসাদ আগৰৱালাৰ দ্বাৰা পৰিচালিত কথাছবি জয়মতীৰ নিৰ্মাণত সহযোগ কৰে আৰু তাত গাঁঠি হাজৰিকাৰ চৰিত্ৰ ৰূপায়ণ কৰে। আগৰৱালাৰ দ্বিতীয় কথাছবি ইন্দ্ৰমালতীত তেখেতে নায়কৰ বন্ধু 'ললিত'ৰ ভূমিকাত অভিনয় কৰে।\n১৯৪৮ চনত ফণী শৰ্মাই বিষ্ণুপ্ৰসাদ ৰাভাৰ লগত দেশপ্ৰাণ লক্ষ্মীধৰ শৰ্মাৰ এটা জনপ্ৰিয় ছুটি গল্পৰ আধাৰত ছিৰাজ নামৰ বোলছবি নিৰ্মাণ কৰে।\n১৯৫৫ চনত তেখেতে পিয়লী ফুকন বোলছবি পৰিচালনা কৰাৰ লগতে মুখ্য ভূমিকাত অভিনয় কৰে। ১৯৬৩ চনত তেখেতে ইটো সিটো বহুতোত পৰিচালকৰ ভাৰ নলৈ কেৱল অভিনয় কৰে। চলচ্চিত্ৰ জীৱনৰ এয়াই আছিল তেখেতৰ শেষ অভিনয়।\nনাট্যকাৰ জীৱনসম্পাদনা কৰক\nগুৱাহাটী জিলা পুঁথিভৰালত অৱস্থিত কলাগুৰু, ৰূপকোঁৱৰ আৰু নটসূৰ্যৰ পূৰ্নাবয়ব মূৰ্তি\nমঞ্চ আৰু চলচ্চিত্ৰত অভিনয়ৰ উপৰি এজন নাট্যকাৰ ৰূপেও ফণী শৰ্মা সুপ্ৰসিদ্ধ আছিল। সংখ্যাত কম হ’লেও তেখেতৰ নাটক গুণমানবিশিষ্ট আছিল। এইবোৰত সাহিত্যিক দিশতকৈ নাটকীয়তাক অধিক গুৰুত্ব দিয়া হৈছিল। বিশ্বজনীন কাহিনী আৰু আবেদন থকা তেখেতৰ মঞ্চনাটসমূহ দৰ্শক আৰু সমালোচকৰ দ্বাৰা উচ্চ প্ৰশংসিত হৈছিল।\nবুৰঞ্জীবিদ সূৰ্যকুমাৰ ভূঞাৰ গ্ৰন্থ 'কোঁৱৰ বিদ্ৰোহ'ত বৰ্ণনা কৰা আহোম স্বৰ্গদেউ চুন্যেওফাৰ দিনত হোৱা বিদ্ৰোহৰ আলম লৈ ফণী শৰ্মাই বুৰঞ্জীমূলক নাটক 'ভোগজৰা' লিখি উলিয়ায়। তেখেতৰ প্ৰথম বোলছবি জয়মতীও বুৰঞ্জীমূলক ঘটনাৰ ওপৰতে আধাৰিত আছিল আৰু ইয়াৰ পৰিচালক জ্যোতিপ্ৰসাদ আগৰৱালা এই নতুনচাম নাট্যকাৰৰ ভিতৰত আছিল অন্যতম। স্থানীয় কাহিনীক ভিত্তি কৰি জ্যোতিপ্ৰসাদে শোণিত কুঁৱৰী, কাৰেঙৰ লিগিৰী, লভিতা আদি নাটক ৰচনা কৰিছিল। জ্যোতিপ্ৰসাদৰে পদানুসৰণ কৰি ফণী শৰ্মাই অসমীয়া মানুহ আৰু সংস্কৃতিৰ পৰিচয় বহন কৰা কেইবাখনো নাট লিখে।\n১৯৪৮ চনৰ বোলছবি ছিৰাজৰ সফলতাৰ পিছত তেখেতে একে নামৰ নাটক এখন লিখিবলৈ অনুপ্ৰেৰণা লাভ কৰে। ইয়াৰ বিষয়বস্তু আছিল হিন্দু-মুছলমানৰ একতা। ফণী শৰ্মাই নিজেই নাটকখনৰ নামভূমিকাত অভিনয় কৰে আৰু ১৯৫০-৬০ৰ দশকত এশতকৈও অধিক ঠাইত নাটখন মঞ্চস্থ কৰে।\nঅভিনেতা হিছাপে নিজৰ অভিজ্ঞতা আৰু অভিনয় কালত পুত্ৰৰ মৃত্যুৰ সংবাদত পোৱা দুখৰ ফলস্বৰূপে ফণী শৰ্মাই সামাজিক নাটক 'কিয়' ৰচনা কৰে। ইয়াৰ কাহিনী আছিল এনে এজন শিল্পীৰ যি নিজৰ ব্যক্তিগত আৰু সামাজিক জীৱন আন মানুহৰ মনোৰঞ্জৰ বাবে উছৰ্গা কৰে আৰু তাৰ বিনিময়ত সমাজৰ পৰা যৎসামান্যও ক্ষতিপূৰণ নাপায়। আকৌ ৰাজনৈতিক ভ্ৰষ্টাচাৰক লৈ তেখেতে 'নাগ-পাশ' নামৰ নাটক ৰচনা কৰে। 'ক’লা বজাৰ' নাটকত তেখেতে সামাজিক ন্যায় আৰু অসমতাৰ দৰে গম্ভীৰ বিষয়ৰ লগতে হাস্যৰসো সন্নিৱিষ্ট কৰে।\nফণী শৰ্মাই জে. বি. প্ৰিষ্টলীৰ বিখ্যাত নাটক এন ইন্সপেক্টৰ কল্‌ছ অসমীয়া ভাষালৈ অনুবাদ কৰে।\n১৯৭০ চনত ফণী শৰ্মাৰ মৃত্যু হয়।\nঅভিনয় কৰা চলচ্চিত্ৰসম্পাদনা কৰক\n১ ১৯৩৫ জয়মতী গাঁঠি হাজৰিকা\n২ ১৯৩৭ দেৱদাস -\n৩ ১৯৩৯ ইন্দ্ৰমালতী ললিত\n৪ ১৯৪৮ ছিৰাজ ছিৰাজ\n৫ ১৯৫৫ পিয়লী ফুকন পিয়লি ফুকন\n৬ ১৯৫৬ এৰা বাটৰ সুৰ হাৰাণ\n৭ ১৯৬১ লাচিত বৰফুকন ৰছিদ খাঁ\n৮ ১৯৬৩ ইটো সিটো বহুতো অৱসৰপ্ৰাপ্ত সেনা বিষয়া\n৯ ১৯৬৪ মণিৰাম দেৱান মণিৰাম দেৱান\nফণী শৰ্মাৰ আত্ম-জীৱনীসম্পাদনা কৰক\n'ৰং-বিৰং' ফণী শৰ্মাৰ আত্মজীৱনী। হাস্য-ব্যংগৰে ভৰপূৰ এই আত্মজীৱনীখনত সেই সময়ত অসমৰ সাংস্কৃতিক জগতৰ ছবি বিদ্যমান হৈ আছে। বিষ্ণু ৰাভাৰ লগত তেখেতৰ সাংস্কৃতিক পৰিক্ৰমা, অসমীয়া ভ্ৰাম্যমাণ নাটকৰ আৰম্ভণিৰ কাল আৰু জয়মতী চলচ্চিত্ৰ নিৰ্মাণৰ বহুতো অভিজ্ঞতাৰ বৰ্ণনা ইয়াত দিয়া হৈছে।\n↑ বাণ থিয়েটাৰ, তেজপুৰৰ তথ্যমতে ফণী শৰ্মাৰ জন্ম ১৯১০ চন\n↑ কিশোৰ কুমাৰ কলিতা (লেখক-সংকলক), ভ্ৰাম্যমাণ থিয়েটাৰৰ ইতিহাস (প্ৰথম খণ্ড), সদৌ অসম ভ্ৰাম্যমাণ থিয়েটাৰ প্ৰযোজক সংস্থা, ফেব্ৰুৱাৰী, ২০১১\n↑ ফণী শৰ্মা, ৰং-বিৰং (ফণী শৰ্মাৰ আত্মজীৱনী)\nৱিকিমিডিয়া কমন্সত ফণী শৰ্মা সম্পৰ্কীয় মিডিয়া ফাইল।\n"https://as.wikipedia.org/w/index.php?title=ফণী_শৰ্মা&oldid=315291"ৰ পৰা অনা হৈছে\nশেষ সম্পাদনা কৰা হৈছে 24 February 2022 তাৰিখে 18:58 বজাত\nএই পৃষ্ঠাখন ২৪ ফেব্ৰুৱাৰী, ২০২২ তাৰিখে ০০:২৮ বজাত অন্তিম সংশোধন কৰা হৈছিল।